
Ο ι ο 1.355 νν3Γ άο$ζ είναι μια αυτόνομη πο¬ 
λιτική ομάδα που δημιουργήθηκε τον Σε¬ 
πτέμβρη του 2013, μετά από τη συγχώνευση 
των ομάδων πίθΤγο ϊοοίε και σαχ. Έχοντας, 
με πικρό τρόπο, συνειδητοποιήσει ότι όντας 
εργάτες και άνεργοι, στα κεφάλια των 
οποίων σκάει καθημερινά μια πραγματικό¬ 
τητα που έχει πίσω της σαράντα χρόνια τα¬ 
ξικής ήττας και ειρήνης με τ' αφεντικά -εκεί 
ακριβώς που βρίσκεται η καταγωγή της οι¬ 
κονομικής κρίσης και του νέου ελληνικού 
φασισμού, ξέρουμε πια ότι ο μόνος τρόπος 
να επιβιώσουμε, υλικά και διανοητικά, είναι 
μαζί με τους ταξικούς μας συντρόφους και 
μόνο αν μιλάμε και αν ενεργούμε με τις 
δικές μας δυνάμεις μας και για λογαριασμό 
μας. Μόνο αν ροσπαθούμε να βγάλουμε 
άκρη συλλογικά κι αυτόνομα και ταυτόχρονα, 
αυτή τη γνώση την κάνουμε δημόσιο λόγο. 

Το συγκεκριμένο περιοδικό λοιπόν που κρα¬ 
τάτε στα χέρια σας είναι ένα ακόμη μέσο για 
την επίτευξη αυτού του σκοπού. Είναι μέσο 
για να μιλάμε δημόσια και πολιτικά για την 
κρίση, για την εργασία, για τη βίαιη ανα¬ 
διάρθρωση του ελληνικού καπιταλισμού, για 
τα τεχνολογικά και οργανωτικά εργαλεία με 
τα οποία τα αφεντικά διαχειρίζονται την υπο¬ 
τίμησή μας, για τον κόσμο που αλλάζει γύρω 
μας. 


Οι άα55 \νογ άορζ βρίσκονται και συζητάνε στην 
κατάληψη Αρχείο71, στη γωνία Καλλιδρομίου και 
Ζωσιμάδων 7 στα Εξάρχεια. Το Αρχείο71 είναι 
ανοιχτό κάθε Πέμπτη 17.00 - 20.00 και Σάββατο 
12.00 - 16.00. Οπότε , εάν αυτά που διαβάζετε 
σας φαίνονται ενδιαφέροντα , ελάτε να τα πούμε 
από κοντά και να βρείτε και έντυπο υλικό της 
ομάδας. 

Το περιοδικό θα κυκλοφορεί κάθε τρεις μήνες 
και μπορείτε να το βρίσκετε σε αυτοδιαχειριζό- 
μενους χώρους, στα βιβλιοπωλεία Βοίαήε, Ναυ¬ 
τίλος , Ελεύθερος Τύπος και σε περίπτερα των 
Εξαρχείων. 


Η ΛΕΞΗ ΚΛΕΙΔΙ 

Δ εν υπάρχει ημερομηνία εξαφάνισης ή εξέλιξης των εργα¬ 
τών σε κάποιο άλλο είδος. Γιατί οι εργάτες δεν είναι ούτε 
δεινόσαυροι ούτε μαμούθ. Τις τελευταίες δεκαετίες μια σειρά 
από "βαριές θεωρίες" περί του τέλους της εργασίας, του τέ¬ 
λους της πολιτικής, του τέλους της ιστορίας ήρθαν να ντύσουν 
την ήττα των εργατικών, φεμινιστικών, νεολαιίστικων κινημά¬ 
των και να μας την κοτσάρουν στη συνέχεια ως επίσημη φο¬ 
ρεσιά. Τα αφεντικά είχαν νικήσει στους χώρους εργασίας, στους 
δρόμους, στα υπνοδωμάτια και τις πλατείες. Με τη φυσική βία, 
με τον ψυχολογικό πόλεμο, με την παραγωγή διανοητικής κα¬ 
ταστροφής σε μεγάλες δόσεις, σαρώθηκαν οι μικρές και μεγά¬ 
λες αρνήσεις εκατομμυρίων ανδρών και γυναικών σε παγκόσμια 
κλίμακα. 



Εδώ και τρεις περίπου δεκαετίες, ορδές κοινωνιολόγων, πολι¬ 
τικών επιστημόνων και διανοητών πάσης φύσεως κραδαίνουν 
τα πολυσέλιδα διδακτορικά τους από τη Σορβόννη και την Οξ¬ 
φόρδη ως Ευαγγέλιο και χτίζουν κάτι που θα μπορούσαμε να 
χαρακτηρίσουμε ως σύγχρονη εκδοχή της δαρβινικής θεωρίας* 
προσαρμοσμένης αυτή τη φορά στο «είδος των εργατών». Τι 
μας λένε, δηλαδή; Μας λένε ότι η εργασία έπαψε πια να βρί¬ 
σκεται στη βάση της σύγκρουσης σε μια καπιταλιστική κοινω¬ 
νία, μας λένε ότι το κεφάλαιο δεν έχει πια ανάγκη τους 
εργάτες, αφού τους έχει αντικαταστήσει από έξυπνα κουμπά¬ 
κια. Κι ότι, τέλος πάντων, ακόμα κι αν υπάρχουν μερικοί εργά¬ 
τες, αυτοί είναι λίγοι, κατά βάση μετανάστες (οπότε δεν μας 
αφορούν...) και κάνουν δευτερεύουσες, βοηθητικές δουλειές 
(που ποιος νοιάζεται κιόλας;). Το ζήτημα με την εργασία και 
τους εργάτες, ωστόσο, δεν είναι ούτε κοινωνιολογικό ούτε 
υπαρξιακό. Δεν έχουμε να κάνουμε εδώ με μια άσκηση επί χάρ¬ 
του ούτε με μια φιλοσοφική αναζήτηση. Η εργασία υπάρχει, 
όχι επειδή το λέμε εμείς, αλλά γιατί μόνο έτσι μπορεί να υπάρ¬ 
χει το κεφάλαιο. Ήταν και είναι παρούσα σε κάθε στιγμή της 
λειτουργίας του καπιταλιστικού κόσμου* απουσιάζει ίσως μόνο 
από τις αφηγήσεις των διανοητών της μεταμοντέρνας σούπας. 

Ας πάμε όμως λίγο πίσω* στο 1966, στην Ιταλία. Τότε, ο Μάριο 
Τρόντι εξέδωσε το βιβλίο «ΟρθΓαί θ βαρΐΐαίθ» («Εργάτες και 
Κεφάλαιο»), το οποίο επηρέασε αρκετά το αυτόνομο εργατικό 
κίνημα της γειτονικής χώρας. Εκεί συμπεριλαμβανόταν και το 
κείμενο «Στρατηγική της άρνησης», απ' όπου προέρχονται τα 
παρακάτω αποσπάσματα: 

Η αλήθεια είναι ότι αυτός που παρέχει την εργασία είναι ο κα¬ 
πιταλιστής. 0 εργάτης, από την άλλη, είναι εκείνος που παρέ¬ 
χει το κεφάλαιο. Είναι ο κάτοχος εκείνου του μοναδικού, 
συγκεκριμένου εμπορεύματος που συνιστά προϋπόθεση για 
όλες τις άλλες συνθήκες παραγωγής. 

0 Τρόντι υποστήριζε τη φαινομενικά παράδοξη άποψη, ότι δη¬ 
λαδή δεν είναι οι εργάτες που παρέχουν εργασία αλλά τα 
αφεντικά, για να αντιπαρατεθεί στην κυρίαρχη τότε 
γνώμη εντός του εργατικού κινήματος ότι 

«οι εργαζόμενοι» είναι οι πραγματικοί «παροχείς 
της εργασίας» και ότι είναι δική τους δουλειά 
να υπερασπιστούν την αξιοπρέπεια αυτού του 
πράγματος που προσφέρουν, απέναντι σε όλους 
εκείνους που επιζητούν να το υποβαθμίσουν. 

Έλεγε, δηλαδή, ότι η εργασία δεν είναι ούτε κάτι 
ιερό ούτε και αποτελεί αναφαίρετο δικαίωμα ή «κε- 
κτημένο». Και πώς αλλιώς, αφού τη «δυνατότητα για εργα¬ 
σία» την παρέχει το αφεντικό που έχει ανάγκη εκείνο το 
«μαγικό εμπόρευμα», την εργατική δύναμη, κάτοχος του 
οποίου είναι ο εργάτης; 

Και συνέχιζε: 

Ο εργάτης δεν μπορεί να είναι εργασία παρά σε σχέση με τον 
καπιταλιστή. Και ο καπιταλιστής δεν μπορεί να είναι κεφάλαιο 
παρά σε σχέση με τον εργάτη. Η ερώτηση έχει διατυπωθεί χι¬ 
λιάδες φορές: «Τι είναι μια κοινωνική τάξη;». Και η απάντηση 
είναι: Υπάρχουν αυτές οι δύο τάξεις. 

Ο Τρόντι επέμενε στην ύπαρξη μιας (συγκρουσιακός) σχέσης 
που καθορίζει τα χαρακτηριστικά και των δύο «συντελεστών 
της εξίσωσης», οι οποίοι δεν είναι ούτε στατικοί ούτε μοι¬ 
ραίοι. Η εργασία και το κεφάλαιο δεν ζουν σε παράλληλα σύμ- 
παντα, αλλά (μπορούν να) πλακώνονται μεταξύ τους ή το ένα 
να ρίχνει και το άλλο να τρώει* όπως γίνεται σήμερα. 


Μας φαίνεται ότι η αναγνώριση αυτής της σχέσης αποτελεί 
βασική προϋπόθεση για να αντιληφθούμε την επίθεση που δέ¬ 
χεται η εργατική τάξη εδώ και μια πενταετία ως αυτό που 
είναι* επίθεση του κεφαλαίου ενάντια στην εργασία. Χωρίς να 
συμπονούμε εμμέσως πλην σαφώς (ή και άμεσα μερικές 
φορές...) τα αφεντικά μας γιατί δεν τα βγάζουν πέρα και χωρίς 
να διαδηλώνουμε υπέρ του ελληνικού κράτους γιατί το έχουν 
στριμώξει «οι Γερμανοί". Και για να δει κανείς την εργασία, 
δεν χρειάζεται να ψάξει να βρει τεράστια εργοστάσια, φόρ¬ 
μες με γράσα και 5ήμερο, δώρο. Το ότι η εργασία έχει υποστεί 
μια σειρά από μετασχηματισμούς, το ότι οι δουλειές που κά¬ 
νουμε σήμερα μπορεί μερικές φορές να φαντάζουν «ακατα¬ 
νόητες» στους γονείς μας και «εξωγήινες» στους παππούδες 
μας, καθόλου δεν σημαίνει ότι έχει έρθει το τέλος του 
(καπιταλιστικού) κόσμου. Η σύγχυση που μας συν¬ 
τροφεύει σε κάθε μας βήμα και η αδυναμία μας 
να πούμε δυο πράγματα που να βγάζουν νόημα 
για τη σημερινή περίοδο της κρίσης οφείλεται, 
σε μεγάλο βαθμό, στην αδυναμία μας να μιλή¬ 
σουμε για την εργασία. Όχι με βαρύγδουπα 
λόγια και επιστημονικοφανείς ορισμούς, αλλά με 
έναν τρόπο που να την φέρνει ξανά στο προσκή¬ 
νιο και πάντα σε σχέση με το κεφάλαιο. 

Σε κάθε περίπτωση, ας μην ξεχνάμε ότι οι καπιταλιστικές κοι¬ 
νωνίες δεν έπαψαν ποτέ να είναι κοινωνίες της εργασίας, άρα 
και ότι η εργασία εξακολουθεί να είναι η λέξη κλειδί στην προ¬ 
σπάθεια κατανόησης αυτής της διαβολεμένης πραγματικότη¬ 
τας. Απλώς, τις τελευταίες δεκαετίες, η σχεδόν καθολική 
απουσία ακόμα και της πιο στοιχειώδους μορφής εργατικής 
οργάνωσης έχει δώσει στα αφεντικά το ελεύθερο να μιλάνε 
γΓ αυτό που παίρνουν από τους εργάτες (το κεφάλαιο), ενώ 
την ίδια στιγμή οι εργάτες δεν βγάζουν τσιμουδιά γΓ αυτό που 
τους δίνουν (την εργασία). Κι όμως* τα ζητήματα παραμένουν: 
πώς οργανώνεται από τα αφεντικά η εργασία, πώς ρυθμίζεται 
από τους κρατικούς μηχανισμούς, τι λένε αυτοί που δου¬ 
λεύουν για τη δουλειά που κάνουν; 

ρες ώρες, είναι κι αυτά ία αφεντικά! 
0 πρόεδρος του Συνδέσμου Ελλή¬ 
νων Βιομηχάνων Κλωστουφαντουργών. 
Ελευθέριος Κούρταλης, άκουσε τις μα¬ 
λαχίες του Σκουρλέτη περί αύξησης (και 
καλά) του κατώτατου μισθού κι αμέσως 
του έστειλε επιστολή για να του πει δυο 
λογά κι α. Κι άρχισε τα γνωστά: «στην Ελ¬ 
λάδα το εργασιακό κόστος είναι υψηλό, 
δεν μπορούμε να ανταγωνιστούμε τα κι¬ 
νέζικα προϊόντα, αν αυξηθεί ο μισθός 
δεν θα βγαίνουμε οπότε θα αρχίσουμε 
να απολύουμε κόσμο και μετά, κύριε 
υπουργέ, κόψτε το κεφάλι σας». Κακώς, 
όμως, ανησύχησε ο κύριος βιομήχανος. 
Κανένας Σκουρλέτης δεν μπορεί να τον 
αναγκάσει να πληρώνει παραπάνω τους 
υπαλλήλους του. Να' ταν ο Λένιν, να το 
συζητάγαμε, αλλά ο Σκουρλέτης; 

Ν α το και το ΚΕΕΛΠΝΟ (Κέντρο Ελέγ¬ 
χου και Πρόληψης Νοσημάτων)! 
Αφού τα προηγούμενα χρόνια μάζεψε 
θχρθΗθηοθ ροίη1:5 στο μάντρωμα και την 
καταγραφή μεταναστών, αστέγων, τοξι¬ 
κομανών, οροθετικών γυναικών στο κέν¬ 
τρο της Αθήνας, τώρα λέει να 
επεκτείνει (λίγο ακόμα) τις δραστηριό- 
τητές του. Σύμφωνα με σχέδιο του 
υπουργείου Υγείας, το ΚΕΕΛΠΝΟ θα 
αναλάβει τους ελέγχους και τη συγκέν¬ 
τρωση επιδημιολογικών στοιχείων στις 
Περιφέρειες του Βόρειου και Νότιου Αι¬ 
γαίου, καθώς και στην Αττική, προκει- 
μένου να μην ξεφύγει σχεδόν κανείς. Σε 
συνεργασία με μπάτσους και λιμενόμ- 
πατσους, τους οποίους θα έχει προ¬ 
ηγουμένως εκπαιδεύσει (σε τι άραγε;), 
το ΚΕΕΛΠΝΟ θα προσθέσει την πολυπό¬ 
θητη λευκή και επιστημονική νότα στη 
διαχείριση των μεταναστών. Η ιατρική 
ποδιά θα κουμπώσει μια χαρά με τη 


μπλε και χακί στολή των μπάτσων, ενώ 
οι ευαίσθητοι συριζαίοι θα είναι ικανο¬ 
ποιημένοι που επιτέλους οι νεαροί επι¬ 
στήμονες αυτής της χώρας θα έχουν μια 
προοπτική. Ας γεμίσουμε μπατσο- 
στρατο-γιατρούς, λοιπόν, μιας και δεν 
είχαμε ήδη αρκετούς. 

17 / 04/2015 

Καλά να μας πάρουν το όνομα «Μακε¬ 
δονία», αλλά να μας πάρουν και τις τρά¬ 
πεζες; Τι άλλο θα ανεχθούμε πια; Αυτή 
η αβεβαιότητα που κυριαρχεί στην εγ¬ 
χώρια πολιτική (και τραπεζική) πραγμα¬ 
τικότητα έχει προκαλέσει ανησυχίες για 
το μέλλον των υποκαταστημάτων των 
ελληνικών τραπεζών στα Βαλκάνια. Η 
άλλοτε εμπροσθοφυλακή του ελληνικού 
επεκτατισμού στις γειτονικές χώρες τα 
έχει βρει σκούρα. Με το δίκιο τους, λοι¬ 
πόν, τα τραπεζικά συστήματα των γει¬ 
τόνων εξετάζουν όλα τα ενδεχόμενα για 
το τι θα γίνει σε περίπτωση χρεωκοπίας 
του ελληνικού κράτους. Και ένα από 
αυτά τα ενδεχόμενα είναι η εξαγορά 
των ελληνικών υποκαταστημάτων από 
τις εκεί εγχώριες. Αυτό ντε που έγινε 
εδώ με την Τράπεζα Κύπρου πριν από 
δυο χρόνια. Τότε, μέσα σε ένα σαββατο¬ 
κύριακο, το ελληνικό τραπεζικό σύστημα 
ρούφηξε τα κυπριακά υποκαταστήματα 
και είπε «άντε γεια». Τότε, βέβαια, οι 
ελληνικές εφημερίδες δεν είχαν πρό¬ 
βλημα. Ενώ τώρα μιλάνε για τον κίνδυνο 
«"αφελληνισμού" των θυγατρικών των 
ελληνικών τραπεζών σε γειτονικές 
χώρες». Ρε τι μπορεί να πάθουνε οι 
«μάγκες των Βαλκανίων»... 

Τι να τα κάνουν οι τράπεζες τα ντουβά¬ 
ρια; Λεφτά ήθελαν και θέλουν. ΓΤ αυτό 
έχουν αρχίσει και ρίχνουν τη μια καλή 
ιδέα μετά την άλλη για τη «ρύθμιση των 
κόκκινων δανείων". Ας μην ξεχνάμε ότι 
πρόκειται για πάνω από ένα εκατομμύ¬ 


ριο κόκκινα δάνεια, το κόστος των 
οποίων φτάνει τα 75 δις ευρώ. Τα νέα 
δωράκια που επεξεργάζονται οι καλές 
μας τράπεζες περιλαμβάνουν το πάγωμα 
του 50% του δανείου και τη δυνατότητα 
να πληρώνει ο δανειολήπτης το μισό 
της δόσης. Το πάγωμα μπορεί να κρα¬ 
τήσει από τέσσερα ως δέκα (και βάλε) 
χρόνια· ανάλογα με την οικονομική κα¬ 
τάσταση και τη συμπεριφορά του καθε- 
νός. Αν δηλαδή είναι καλό και 
συνεργάσιμο παιδί ο δανειολήπτης, η 
τράπεζα θα είναι καλούλα. Αν τώρα δεν 
είναι, ποιος ξέρει; 0 κύριος τραπεζίτης, 
μπορεί να φωνάξει τους φίλους του 
τους μπάτσους ή/και μπράβους για να 
σπάσουν κανένα ποδαράκι, κανένα χε¬ 
ράκι... 

«Πρέπει να δημιουργηθεί η αίσθηση ότι 
υπάρχει ένα μάτι που επιβλέπει συνε¬ 
χώς», μας είπε ο κύριος Νικολούδης, 
υπουργός Επικράτειας για την Καταπο¬ 
λέμηση της Διαφθοράς. Να επιβλέπει 
λιμάνια και σταθμούς για να μπει, λέει, 
φρένο στο λαθρεμπόριο και να μη χάνει 
το ελληνικό κράτος τόσα λεφτά από φό¬ 
ρους που δεν πληρώνονται. Μάλιστα. 0 
Νικολούδης, βέβαια, δεν είναι η Αλίκη 
στη χώρα των θαυμάτων. Ξέρει πολύ 
καλά τι του γίνεται κι όταν λέει ότι «ο 
αποτελεσματικότερος τρόπος να ελέγ¬ 
ξεις τη διαφθορά είναι να έχεις διαφο¬ 
ρετικούς μηχανισμούς ελέγχου», εννοεί 
ότι το κράτος πρέπει να ρυθμίζει τα μο¬ 
νοπάτια του λαθρεμπορίου και τις ροές 
του μαύρου χρήματος που προκύπτουν 
από αυτό. Οι ελεγκτικοί μηχανισμοί, το 
περίφημο μάτι που δεν θα του ξεφεύγει 



ο 

















• ανιανωνισιικοιπιας: 


τίποτα, δεν είναι «για να πατάξουν 
κάτι», αλλά για να οργανώνουν, να ανα- 
διαρθρώνουν ανάλογα με τις κάθε φορά 
ανάγκες και σε τελική ανάλυση να εγ- 
γυώνται ότι στη μαφιοζοχώρα μας οι 
«εμπορικές οδοί» θα λειτουργούν όπως 
πρέπει. Οπότε όχι μόνο μάτι, αλλά και 
σκόρδα και μπλε χαντρούλα να βάλει ο 
κύριος Νικολούδης στα θαλάσσια και 
χερσαία σύνορα, για να συνεχίσουν οι 
δουλειές να πηγαίνουν καλά. 



Πόσο μας αρέσει όταν η Καθημερινή τα 
λέει «έξω από τα δόντια": «με το πέρα¬ 
σμα των ετών αυξάνονται τα ποσοστά 
εκείνων που γίνονται πιο προσεχτικοί 
και πιο «συντηρητικοί» στις αγορές 
τους, φαινόμενο που οφείλεται σε με¬ 
γάλο βαθμό βεβαίως στη μείωση των 
διαθέσιμων εισοδημάτων, αλλά σε ση¬ 
μαντικό βαθμό και στην οικοδόμηση - 
έστω και μέσω της βίαιης προσαρμογής 
στη λιτότητα- καταναλωτικής συνείδη¬ 
σης". 

Μπορεί να μην έχουμε ταξική συνεί¬ 
δηση, αλλά τουλάχιστον έχουμε κατα¬ 
ναλωτική. Ορίστε κι ένα καλό που βγήκε 
από την κρίση. Εκεί που ήμασταν κατα¬ 
ναλωτικά γουρούνια και μπαίναμε στα 
5υρθΓ πί3γΙ<θϊ και τσακίζαμε τα γαριδάκια 
και τις σοκοφρέτες, τα τελευταία χρό¬ 
νια έχουμε γίνει πιο «προσεκτικοί στις 
αγορές μας". Τι ωραίος, στρογγυλεμένος 
και μεταμοντέρνος τρόπος για να μιλάς 
για την αγοραστική δύναμη της εργατι¬ 
κής τάξης που έχει κατρακυλήσει· για 
την αδυναμία της να καλύψει ακόμα και 
τις βασικές βιοτικές της ανάγκες. 


0 Γιώργος δουλεύει σε ένα κρεοπωλείο στα Πατήσια. Όταν έπιασε 
δουλειά, στις αρχές του 2010, το αφεντικό κλαιγόταν ότι «δεν 
πάνε καλά τα πράγματα» κι ότι «όλα τα μαγαζιά κλείνουν». Σήμερα, 
το κρεοπωλείο έχει επεκταθεί (πήρε τον διπλανό φούρνο που 
έκλεισε) κι έχει πλέον τέσσερις υπαλλήλους. Το αφεντικό, ο κυρ- 
Γιάννης, έκανε περικοπές στους παλιούς και προσέλαβε τους και¬ 
νούριους για δώρο, 9ωρο για την ακρίβεια, με 450 ευρώ. Στόλισε 
και τη βιτρίνα με μια τεράστια γαλανόλευκη κι ένα γιγαντιαίο «επι¬ 
μένουμε ελληνικά» κι όλα υπό έλεγχο. Και περνάνε οι μέρες με κα- 
τάρες στους Γερμανούς που «μας έχουν ρημάξει» και με βαθιές 
αναλύσεις του είδους: «αν η οικονομία δεν γίνει ανταγωνιστική, 
άσπρη μέρα δεν θα δούμε». 

0 Γιώργος, λοιπόν, παίρνει 520 ευρώ, δουλεύει δήμερο και με 
σπαστό ωράριο. Ενώ έχει και το αφεντικό από το πρωί μέχρι το 
βράδυ να τον σκοτίζει με τις θεωρίες του για το «πώς θα ανα¬ 
κάμψει η ελληνική οικονομία». Κι ο Γιώργος ακούει, ακούει και 
παράλληλα φοβάται* μην τυχόν και κόψει κανένα δάκτυλο με τον 
μπαλτά. Μόνο αυτό του λείπει· ένα εργατικό ατύχημα. Να πώς 
απογειώνεται το μίσος του για το αφεντικό. Δεν θέλει και πολύ. 
Ειδικά μάλιστα όταν ακούει αυτή τη μαλακία περί ανταγωνιστικό¬ 
τητας, όλο είναι στο τσακ να πετάξει καμιά κουβέντα. Πάντα, βέ¬ 
βαια, την κρίσιμη στιγμή μπαίνει κανένας πελάτης κι έτσι 
αναγκαστικά αφήνει το αφεντικίσιο παραλήρημα περί χρέους, τρόι¬ 
κας και μνημονίων να πάει στο διάολο. Τι να πει κανείς; Ίσως να 
είναι καλύτερα έτσι. Όμως αυτό το πράγμα δεν σταματάει να τού 
τριβελίζει το μυαλό. Ποια μνημόνια και ποια Μέρκελ έχουν ξε¬ 
ζουμίσει το αφεντικό του, το οποίο μέσα στην κρίση διπλάσιασε 
τα κέρδη του; Ποια ανταγωνιστικότητα υπονομεύουν οι Γερμανοί; 
Κι από πότε το δικό του αφεντικό έχει άποψη για το ευρωπαϊκό 
εμπόριο; Μήπως ο κυρ-Γιάννης εξάγει μπριζόλες στη Γερμανία και 
δεν το έχει πάρει κανείς χαμπάρι; ΓΓ αυτό δίνει σκατά μισθούς 
στους υπαλλήλους; Επειδή η φτωχή πλην τίμια σπαλομπριζόλα 
του έχει να ανταγωνιστεί τον σούπερ γίγαντα της γαστρονομίας, 
το λουκάνικο Φρανκφούρτης; Φυσικά και όχι. 

Κάθε φορά που ο Γιώργος χτυπάει τη σπαλομπριζόλα στον πάγκο, 
η ίδια σκέψη γυρίζει μέσα στο κεφάλι του: ο κυρ-Γιάννης μιλάει για 
τους «κακούς Γερμανούς», αλλά εννοεί το «καλό ελληνικό κρά¬ 
τος» που του εγγυάται ότι, κρίση ξε-κρίση, θα συνεχίσει να βρί¬ 
σκει φτηνούς, υποτιμημένους εργάτες. Μιλάει γενικά κι 
αφηρημένα για «αύξηση της ανταγωνιστικότητας», αλλά εννοεί 
ειδικά και συγκεκριμένα «αύξηση του κέρδους της επιχείρησής 
του". Κι όσο για το πώς εξασφαλίζει ο κυρ-Γιάννης την αύξηση της 
κερδοφορίας του, εντάξει· δεν χρειάζεται να ανακαλύψει κανείς 
την πυρίτιδα. Μα, με όλα εκείνα τα παλιά, δοκιμασμένα και "επι¬ 
τυχημένα" όπλα: χαμηλούς μισθούς, ένσημα 4ώρου για δουλειά 8 
και 9 ωρών, κ.ά. Κοίτα να δεις η Μέρκελ! 

ΕΚΘΕΣΗ 
ΤΟΥ ΙΝΕ-ΓΣΕΕ: 
ΠΕΡΣΙΝΑ 
ΞΙΝΑ ΣΤΑΦΥΛΙΑ 



Δ ιάφοροι αναγνώστες ίσως να έχουν προσέξει ότι διάφορα 
άρθρα του περιοδικού περιέχουν αναφορές σε έρευνες του 
Ινστιτούτου Εργασίας της ΓΣΕΕ. Το Ινστιτούτο αυτό δουλεύει 
για λογαριασμό του κρατικού συνδικαλισμού που ακούει στο 
όνομα ΓΣΕΕ, ενώ οι προτάσεις του απευθύνονται περισσότερο 
στα αφεντικά παρά στους εργάτες, δεδομένου ότι λαμβάνουν 
υπόψη τις ανάγκες του ελληνικού καπιταλισμού. Όμως, είναι μια 
από τις ελάχιστες δομές οι οποίες μπορούν να παράξουν έρευ¬ 
νες για την κατάσταση της εργασίας σήμερα, από τη στιγμή που 
το ανταγωνιστικό κίνημα δεν μπορεί να κάνει κάτι τέτοιο για 
τον εαυτό του. Οπότε, εύλογα χρησιμοποιούμε διάφορες δου¬ 
λειές αυτού του ινστιτούτου για λόγους τεκμηρίωσης, ακόμη 
και αν το θεωρούμε εχθρική δομή. 


1 


Τον περασμένο Αύγουστο, λοιπόν, το Ινστιτούτο Εργα¬ 
σίας της ΓΣΕΕ εξέδωσε την Ετήσια Έκθεση (2014) για 
την Ελληνική Οικονομία και Απασχόληση. Χρήσιμο 
ποιώντας την «ουδέτερη» γλώσσα των οικονομι¬ 
κών, οι ειδικοί του ΙΝΕ αναγνωρίζουν ότι αυτό 
που συμβαίνει τα τελευταία χρόνια στην εργασία 
είναι μια διαδικασία «εσωτερικής υποτίμησης", η 
οποία κατ' αυτούς έχει ως αποτέλεσμα να υπο¬ 
βαθμίζεται συνολικά η ελληνική οικονομία. 1 Εμείς 
πάλι από τη μεριά μας θεωρούμε ότι αυτό που συμ 
βαίνει είναι η υποτίμηση της αξίας της εργατικής μας δύνα¬ 
μης και ότι αυτή η υποτίμηση είναι αναγκαία για να τη βγάλει 
καθαρή το ελληνικό κεφάλαιο. ΓΓ αυτό, και στο άρθρο αυτό θα 
σταθούμε σε ορισμένα από τα στοιχεία που αφορούν ακριβώς 
αυτήν τη διαδικασία υποτίμησης (απασχόληση - ανεργία, μι¬ 
σθοί, εργασιακές σχέσεις, κτλ). Και θα αφήσουμε για το τέλος 
έναν σχολιασμό της υποτιθέμενης φιλεργατικής εναλλακτικής 
πρότασης του ΙΝΕ. 

Ας κάνουμε τώρα μια μικρή περιπλάνηση στον εργασιακό ζόφο, 
όπως αυτός διαμορφωνόταν στα μέσα του προηγούμενου έτους 
(δεν έχουν αλλάξει και πολλά από τότε), χρησιμοποιώντας τα 
ψυχρά εργαλεία των αριθμών και της στατιστικής. 

Ένα από τα βασικότερα μελήματα των ελληνικών αφεντικών από 
το ξέσπασμα της κρίσης ήταν να κάνουν δραστικές μειώσεις 
στους μισθούς. Στον τομέα μάλιστα σημείωσαν μεγάλη επιτυχία. 




συμβαίνει είναι η 
υποτίμηση της αξίας 
της εργατικής μας 
δύναμης 


Από το 2009 ως το 2013 το μοναδιαίο κόστος εργασίας μει¬ 
ώθηκε κατά 16%. Η έρευνα υποστηρίζει ότι η μείωση αυτή δεν 
συνοδεύτηκε από μια ανάλογη μείωση των τιμών των εμπο¬ 
ρευμάτων. Μόνο το 1/5 των μισθολογικών μειώσεων μεταφρά¬ 
στηκε σε μείωση της τιμής των ελληνικών εμπορευμάτων, ενώ 
τα 4/5 τροφοδότησαν την κερδοφορία του ελληνικού κεφα¬ 
λαίου. Με άλλα λόγια ούτε έπεσαν σημαντικά οι τιμές των ελ¬ 
ληνικών εμπορευμάτων, ώστε να γίνουν πιο ανταγωνιστικά, 
ούτε αυξήθηκαν οι εξαγωγές, αλλά ουσιαστικά αυτό που κατά- 
φεραν τα ελληνικά αφεντικά ήταν να συγκρατήσουν τα κέρδη 
τους με τον πιο "άμεσο" τρόπο, κλέβοντας αρκετή παραπάνω 
υπεραξία από τους εργάτες τους. Έτσι, ο μέσος πραγματικός μι¬ 
σθός το 2013 ήταν κατά 21% χαμηλότερος σε σχέση με το 2009 
και ο πραγματικός κατώτερος μισθός το 2013 ήταν μει¬ 
ωμένος κατά 25% σε σχέση με το 2009. Για τους 
νέους κάτω των 25 ετών, το ποσοστό αυτό ήταν 
35%. Έτσι, η αγοραστική δύναμη ενός μέσου μι¬ 
σθωτού μειώθηκε κατά 23% την περίοδο 2010- 
2014. 




Εκτός από τη μείωση των μισθών, τα ελληνικά 
ψ αφεντικά επιδόθηκαν σε αθρόες απολύσεις. Οι 
^ απολύσεις μαζί με την κάμψη της παραγωγικής δρα¬ 
στηριότητας του ελληνικού καπιταλισμού οδήγησαν σε 
μια τεράστια διόγκωση της ανεργίας. Από το 2010 έως το 
2013 ο πληθυσμός των ανέργων αυξήθηκε κατά 930.000 άτομα, 
ή αλλιώς κατά 20%, με το ποσοστό ανεργίας να ανεβαίνει από 
το 7% το 2008 στο 27% το 2013. Σε κάθε τρεις εργαζόμενους 
αντιστοιχούσε ένας περίπου άνεργος, ενώ ο αριθμός των επί¬ 
σημα καταγεγραμμένων ανέργων (1.350.000 άτομα) σχεδόν συ¬ 
νέπιπτε με τον αριθμό των απασχολούμενων (1.400.000 άτομα) 
στον ιδιωτικό τομέα. Ταυτόχρονα, από το σύνολο των ανέργων 
επτά στους δέκα είναι μακροχρόνιοι άνεργοι. 

Αναφορικά με τις κρατικές πολιτικές διαχείρισης της (διογκού- 
μενης) ανεργίας, οι ΙΝΕδες αναγνωρίζουν ότι δεν δημιούργησαν 
νέες θέσεις εργασίας, αλλά έφτιαξαν ένα περιβάλλον εργασια¬ 
κής ανασφάλειας για ένα κομμάτι της εργατικής τάξης. Και όλα 
αυτά τη στιγμή που οι μετρήσεις έδειχναν ότι ο αριθμός των 
επιδοτούμενων ανέργων μειωνόταν σημαντικά: από το 1/3 του 
συνόλου των ανέργων που επιδοτούνταν στις αρχές του 2010, 


ο 


























στις αρχές του 2014 επιδοτούνταν μόνο 1 στους 10 (λόγω αύ¬ 
ξησης της μάζας των μακροχρόνια ανέργων). Αναγνωρίζουν ότι 
οι κρατικές πολιτικές για την εργασία (κατ' αυτούς «τα μνημό¬ 
νια») καθιέρωσαν τη φτηνή και ευέλικτη εργασία, τη μερική και 
προσωρινή απασχόληση, τις προσλήψεις χαμηλού κόστους και 
τις αντικαταστάσεις, αποχωρήσεις ή απολύσεις των μεγαλύτε¬ 
ρων σε ηλικία εργαζομένων. 1 2 

Όσον αφορά την αδήλωτη-ανασφάλιστη εργασία, ο ελλη- 
νικός καπιταλισμός (με τις ευλογίες του κράτους) ανα- 
\ δεικνύεται πρωταθλητής: την περίοδο 2011-2013 η 
\ αδήλωτη-ανασφάλιστη εργασία ξεπερνούσε το 
\ 30%, ενώ περίπου οι μισές νέες συμβάσεις που 

υπογράφονταν την περίοδο 2009 - 2013 αφορού- 
/ σαν ευέλικτες και όχι σταθερές μορφές εργασίας. 

/ Τέλος, η έκθεση υποστηρίζει ότι οι νέοι εργαζόμε- 
/ νοι (που, μαζί με τους ηλικιωμένους, παρουσιάζουν 

τα μεγαλύτερα ποσοστά ανεργίας) βρίσκονται 
κυρίως σε μια διαρκή ανακύκλωση μεταξύ ανερ¬ 
γίας και επισφαλούς-προσωρινής απασχόλησης. 

Ας κάνουμε μια μικρή παύση εδώ, για να κάνουμε 
μια παρατήρηση πάνω στα μεθοδολογικά εργα¬ 
λεία που χρησιμοποιούν οι «επιστήμονες» του 
ΙΝΕ. Το μεγαλύτερο κομμάτι της έρευνας αφορά 
την περίοδο από το ξέσπασμα της κρίσης στην Ελ¬ 
λάδα, με τις πρώτες αντεργατικές νομοθεσίες (βλ. 

«Ιο μνημόνιο»), και έπειτα. Πρόκειται για μια μέθοδο 
που εφηύραν οι αριστεροί και οι συνδικαλιστές για να κρύψουν 
την βαθιά ταξική ήττα που μετράει κάποιες δεκαετίες τώρα και 
επομένως και τις ευθύνες τους για αυτήν. Προφανώς και η επί¬ 
θεση των αφεντικών αυτή τη περίοδο ήταν κατά μέτωπο, υψη¬ 
λής έντασης και πολυεπίπεδη, όμως είναι πολύ βολικό για όλους 
αυτούς τους διάφορους φιλεργατιστές να φορτώνονται όλα στην 
κρίση (και την Μέρκελ, τους κακούς Ευρωπαίους και πάει λέ¬ 
γοντας) και ταυτόχρονα να παρουσιάζεται η προηγούμενη πε¬ 
ρίοδος σαν παραδείσια κατάσταση. 

Ας προχωρήσουμε τώρα σε κάποια συγκεκριμένα σημεία της 
«αντιπρότασης» που κάνει το ΙΝΕ. Ανάμεσα στα όσα λέει βρί¬ 
σκουμε την «προσθήκη στα τρία κριτήρια του Μάαστριχτ (χρέος, 
έλλειμμα, πληθωρισμός) τέταρτου κριτηρίου που θα αναφέρε- 
ται στο επίπεδο της απασχόλησης ή της ανεργίας, παράλληλα με 
την προσθήκη στο καταστατικό της ΕΚΤ ότι εκτός της σταθερό¬ 
τητας των τιμών αποτελεί κεντρικό στόχο της Ευρωπαϊκής Τρά¬ 
πεζας και η καταπολέμηση της ανεργίας». Στρέφοντας το 
βλέμμα στην Ελλάδα, η έμφαση δίνεται αρχικά στη ρύθμιση των 
εργασιακών σχέσεων και την επιστροφή των συλλογικών δια¬ 
πραγματεύσεων και των συλλογικών συμβάσεων εργασίας. Εδώ 
στόχος είναι να αποκατασταθεί η τσακισμένη διαπραγματευτική 
ισχύς των κρατικοδίαιτων συνδικαλιστών της ΓΣΕΕ και όχι να 
αυξηθεί η διαπραγματευτική ισχύς και το βιοτικό επίπεδο της 
εργατικής τάξης. 3 Εργατικοί αγώνες δεν αναφέρονται πουθενά, 
οπότε το μόνο που μένει είναι η παραδοσιακή συνδικαλιστική 
μεσολάβηση, μεταξύ μεγαλοσυνδικαλιστών και κρατικών αξιω- 
ματούχων, πλασαρισμένη και με ευρωπαϊκό περιτύλιγμα. 

Προτείνεται ακόμη να μετατραπεί η μείωση του εργατικού κό¬ 
στους κατά 16% σε μείωση των τιμών των εμπορευμάτων κατά 
15%. Έτσι θα γίνουν πιο ανταγωνιστικά τα ελληνικά εμπορεύ¬ 


ματα, προκειμένου να αυξηθούν οι πωλήσεις των ελληνικών 
αφεντικών. Όμως, επειδή μιλάμε για τον Παναγόπουλο και την 
παρέα του, και όχι για τίποτα περιθωριακούς εξτρεμιστές που 
θέλουν το κακό της αγίας «ελληνικής οικονομίας», οι ΙΝΕδες 
καθησυχάζουν τα αφεντικά μας ότι μια τέτοια μείωση το πολύ- 
πολύ να φέρει μια «σταθεροποίηση του μέσου περιθωρίου κέρ¬ 
δους στα επίπεδα του 2010». 4 

Κλείνοντας, είναι σημαντικό να έχουμε πάντα στο μυαλό μας 
ότι τέτοιου είδους «λύσεις» βασίζονται στο εξής πολύ απλό 
σκεπτικό: οι εργάτες δεν μπορούν να διαμορφώσουν δικές τους 
αυτόνομες στρατηγικές, βασισμένες στα δικά τους αυτόνομα 
συμφέροντα, αλλά χρειάζεται να λαμβάνουν υπόψη τους και τις 
ανάγκες του κεφαλαίου. Από τη στιγμή που και τα αφεντικά μας 
έχουν χτυπηθεί από την κρίση, θα πρέπει και εμείς να προτεί¬ 
νουμε ρεαλιστικές λύσεις που να είναι ταυτόχρονα επωφελείς 
για τον ελληνικό καπιταλισμό (ανταγωνιστικότητα, εξαγωγές, 
οικονομική-παραγωγική ανασυγκρότηση κ.α.). Τα προ¬ 
βλήματα των αφεντικών είναι και δικά μας προβλή¬ 
ματα. Και το αντίστροφο: αν οι δουλειές των 
αφεντικών μας πάνε καλά, όλο και κάνα ψίχουλο 
θα περισσέψει και για μας. 

Βέβαια, η συμμορία εργατοπατέρων της ΓΣΕΕ 
ξέρει ότι η παλιά μουχλιασμένη συνταγή του 
κεϋνσιανισμού δεν δουλεύει πια, ιδιαίτερα τώρα 
που η κρίση έχει κάνει τα αφεντικά να φαγώνονται 
σαν τα σκυλιά για το ποιο θα επιβιώσει, πολύ πιο λυσσα¬ 
σμένα από ό,τι στις περιόδους της ανάπτυξης. Εμείς, από την 
άλλη, τα περιθωριακά και ψωριάρικα σκυλιά του ταξικού πολέ¬ 
μου, ξέρουμε ότι από τη στιγμή που δεν υπάρχει η εργατική 
απειλή, εκείνη που θα κάνει τα αφεντικά να δώσουν μεγαλύτερο 
μερίδιο από τα κέρδη τους, καμία βελτίωση δεν πρόκειται να 
έρθει ουρανοκατέβατη. Γιατί είτε με κρίση, είτε με ανάπτυξη, 
ο μισθός των εργατών και τα κέρδη των αφεντικών ήταν, είναι 
και θα είναι ανταγωνιστικά μεγέθη και όχι «αλληλοτροφοδο- 
τούμενα». Και όσα αναπτυξιακά προγράμματα «παραγωγικής- 
τεχνολογικής ανασυγκρότησης της ελληνικής οικονομίας» και 
να φαντασιώνονται τα τζιμάνια της ΓΣΕΕ, χωρίς αυτόνομες ερ¬ 
γατικές αντιστάσεις και αγώνες, όταν και αν έρθουν, πάλι από 
πάνω μας θα περάσουν. 


1. ΙΝΕ-ΓΣΕΕ, «Η Ελληνική Οικονομία και η Απασχόληση. Ετήσια Έκθεση 
2014». Στο συγκεκριμένο κείμενο αναφέρονται και όλα τα στοιχεία που 
παραθέτονται στο παρόν κείμενο. Ενδεικτικά βλ. σελ. 23-30, σελ. 39- 
41, σελ. 105, σελ. 138. 

2. Για το ζήτημα αυτό έχουμε μιλήσει αρκετές φορές. Ενδεικτικά, βλέπε 
την προκήρυξη «0 φασισμός δεν είναι εικόνα απ' τα παλιά, 5μηνα στον 
ΟΑΕΔ αν ψάχνεις για δουλειά» και το άρθρο «Η εργατική τάξη εκπαι¬ 
δεύεται ρ3Γΐ 1. νουεήθπ Από εργάτες "ωφελούμενοι"» στο προηγούμενο 
τεύχος του περιοδικού που κρατάτε στα χέρια σας. 

3. Δες στο προηγούμενο τεύχος το άρθρο «Η εξαφάνιση των συλλογι¬ 
κών συμβάσεων". 

4. Όμως, η ξεφτίλα αυτών των τύπων είναι δίχως πάτο. Όταν προεκλο¬ 
γικά ο ΣΥΡΙΖΑ έταζε την διά νόμου αύξηση του μισθού στα 750 ευρώ, 
ο Παναγόπουλος δήλωσε δημόσια ότι διαφωνεί μ' αυτό το μέτρο, γιατί 
απαξιώνει το μεσολαβητικό ρόλο της ΓΣΕΕ. Δες π.χ «Κόντρα ΣΥΡΙΖΑ- 
συνδικάτων για τον κατώτατο μισθό». Το Βήμα , 23/9/2014. 

ΚΡΑΤΟΣ ΚΑΙ ΕΣΩΤΕΡΙΚΟΣ ΕΧΘΡΟΣ # # φ 


ΓΕΩΠΟΛΙΤΙΚΗ ΚΑΙ ΕΘΝΙΚΑ ΣΥΜΦΕΡΟΝΤΑ: 

ΚΛΙΝΑΤΕ ΕΠ’ ΑΡΙΣΤΕΡΑ 

λ Τσως να είναι κάποιου είδους πολιτικός στρουθοκαμηλισμός ο τρόπος με τον οποίο διάφοροι γύρω μας αντιλαμβάνονται το κρά- 
-ίτος και την αντίθεση σε αυτό. Ένας τρόπος να κλείνουμε τα μάτια μπροστά σε κάτι που εμφανώς μας ξεπερνά με τρόπους 
που δεν έχουμε μάθει συλλογικά, πολιτικά και ιστορικά να αντιμετωπίζουμε. Από την άλλη, καθότι αυτή ακριβώς η γνώση δεν 
θα πέσει από τον ουρανό, κάπου εκεί διαπιστώνουμε μια κάποια έλλειψη διάθεσης για τη δουλειά που απαιτείται για να βρούμε 
τις πολιτικές κατευθύνσεις που ταιριάζουν στους καιρούς μας. Είναι φαίνεται αβάσταχτη η γοητεία των μεταπολιτευτικών αυ¬ 
τοματισμών. Μόνο που δυστυχώς αυτοί οι αυτοματισμοί, αν κάποτε σήμαιναν συμπόρευση με δυνάμεις που, είναι σταθερή στο 
χρόνο θέση μας πως, είναι κρατικές, τώρα κάνουν τους φορείς τους να βουλιάζουν στην πιο βαθειά αμηχανία καθώς πάνε κον- 
βόι με το «πρώτη φορά αριστερό» κράτος. 



Η Αν.Μεσόγειος καλά κρυμμένη στα άδυτα του μοομίβ: Αν νιώθετε ασφαλείς; μακριά κι αγαπημένοι ξανασκεφτείτε το. Καιρός είναι. 


Για να δούμε όμως με τι πράμα έχουμε 
να αντιπαρατεθούμε σήμερα. Τα παρα¬ 
κάτω λόγια ανήκουν στο συγγραφέα και 
δημιουργό του περιοδικού Ζενίθ, δημο¬ 
σιευμένα στο, προσκείμενο στο Σύριζα, 
ΐνχ5: 

«...Ίσως τελικά η γεωστρατηγική ση¬ 
μασία της Ελλάδας για την Ευρωπαϊκή 
Ένωση θα μπορούσε να υποχρεώσει τη 
Γερμανία σε κάποιες παραχωρήσεις 
και στην εξεύρεση μιας συμ¬ 
βιβαστικής λύσης στο ζή¬ 
τημα μιας νέας 
συμφωνίας για το χρέος. 

Αλλά για να γίνει αυτό 
θα πρέπει η νέα ελλη¬ 
νική κυβέρνηση να μη 
διστάσει να ενεργοποι¬ 
ήσει τον γεωπολιτικό της 
άσσο, να αναπτύξει μια πο- 
λυεπίπεδη εξωτερική πολιτική και 
να εκμεταλλευτεί τα συγκριτικά πλεο¬ 
νεκτήματα της χώρας». 1 

Το παραπάνω είναι ένα χαρακτηριστικό. 


αλλά όχι το μοναδικό, δείγμα του είδους 
των συζητήσεων που παίζονται γύρω 
από την ελληνική εκδοχή της καπιταλι¬ 
στικής κρίσης και πιο συγκεκριμένα των 
λύσεων που επιδέχεται. Όσοι έχουν αν- 
τιληφθεί την αναγκαιότητα της συστη¬ 
ματικής ανάγνωσης εφημερίδων θα 
έχουν διαβάσει τα παραπάνω σε πολλές 
παραλλαγές να βγαίνουν από πολλές 
διαφορετικές ομιλούσες κεφαλές. Τι 
είναι όμως αυτή η γεωστρατη¬ 
γική σημασία; Από πού προ¬ 
κύπτει ένας γεωπολιτικός 
άσσος; Πώς συνίσταται 
μια πολυεπίπεδη εξωτε¬ 
ρική πολιτική; Ποια είναι 
αυτά τα συγκριτικά πλεο¬ 
νεκτήματα της χώρας; Και, 
τέλος πάντων, αυτή είναι 
κάποια ιδέα αριστερός κοπής ή 
τα έλεγε και η επάρατη δεξιά; 

Δυστυχώς αυτά (πλην του τελευταίου) 
είναι ερωτήματα που ξεπερνούν την 


ύλη ενός περιοδικού, πόσο μάλλον ενός 
άρθρου. Αυτά που μπορούμε να πούμε 
εδώ είναι τα εξής: Από όταν ξέσπασε η 
καθ'ημάς εκδοχή της καπιταλιστικής κρί¬ 
σης τα αφεντικά μας στριμώχτηκαν. Κά¬ 
ποιες φορές με τη βοήθεια του 
κράτους, κάποιες φορές κατά μάνας, 
εφάρμοσαν στην πλάτη της εργατικής 
τάξης αυτό που λέγεται κομψά μείωση 
του εργατικού κόστους. Φυσικά τα προ¬ 
βλήματα του ελληνικού καπιταλισμού 
δεν τελειώνουν με το να κόψουν τους 
μισθούς όσο πάει γιατί αυτό έχει και 
όρια που ελάχιστα προσεγγίζουν τη 
λύση. Όταν λοιπόν ξεμπέρδεψαν με ό,τι 
συνταγές μπορούσαν να μαγειρέψουν 
για «μέσα» αρχίσαν να κοιτάνε και 
«έξω». 

Τώρα, αυτό το «έξω» δεν είναι απλό 
πράμα. Σημαίνει βία και θάνατο. Σημαί¬ 
νει πως το ελληνικό κράτος έχει γυαλί¬ 
σει την αρματωσιά του και είναι έτοιμο 
να μπει με κάθε διαθέσιμο τρόπο σε πο- 



ο 







λεμικές συγκρούσεις στη γειτονιά του: 
την Ανατολική Μεσόγειο. Αυτοί που 
σκέφτονται για λογαριασμό του ελληνι¬ 
κού κράτους έχουν πλήρη επίγνωση για 
ποιο πράγμα μιλάνε όταν παίζουν ως 
διαπραγματευτικό χαρτί τη «γεωστρα- 
τηγική σημασία της Ελλάδας». Γνωρί¬ 
ζουν πως «τα συγκριτικά πλεονεκτήματα 
της χώρας» δεν είναι το καλό κλίμα και 
το 9 γθθΙ< ρΜΙοΐίιπο, αλλά η δυνατότητα, 
λόγω θέσης, το ελληνικό κράτος να προ¬ 
ωθήσει τα πάγια συμφέροντά του -γνω¬ 
στά και με την αγαπημένη ονομασία 
«εθνικά»- σε μια περιοχή που έχουν 
στραφεί όλου του κόσμου τα κανόνια. 
Ζόφος που λένε. 

«[...]Ακόμη και ο ρόλος της Ελλάδας 

ως αμυντικού παράγοντα -και παρά την 


οικονομική κρίση- κάθε άλλο παρά αμε¬ 
λητέος είναι. Σύμφωνα με τον Έλληνα 
διεθνολόγο θάνο Ντόκο "η Ελλάδα 
είναι από τις ελάχιστες χώρες που τη¬ 
ρούν τον προϋπολογισμό άμυνας που 
θέτει το ΝΑΤΟ, διαθέτει πάνω από 200 
σύγχρονα μαχητικά αεροπλάνα, ισχυρό 
ναυτικό και πάνω από 1.000 τανκς. Στις 
εγκαταστάσεις του ΝΑΤΟ περιλαμβάνε¬ 
ται και μια σημαντική στρατιωτική 
βάση-λιμάνι (η Σούδα) στην Κρήτη, η 
οποία είχε χρησιμοποιηθεί για τις αε¬ 
ροπορικές επιχειρήσεις κατά της Λι¬ 
βύης το 2011"». 2 

Μα καλά είναι πράγματα αυτά που λένε 
αριστεροί άνθρωποι; Αυτοί δεν υποτί¬ 
θεται είναι ευαίσθητοι ανθρωπισταί; Τα 
παραπάνω είναι κατά τη γνώμη μας τυ¬ 
πικό δείγμα αυτού του περίεργου πράγ¬ 


ματος που λέγεται συνέχεια του κρά¬ 
τους. Είναι δείγμα πως ανεξαρτήτως 
«λαϊκής εντολής» και λαϊκών φαντασιώ¬ 
σεων για αριστερή, προοδευτική και ό,τι 
άλλο κυβέρνηση, αυτό που είχαμε, 
έχουμε και θα έχουμε απέναντι μας 
είναι το ελληνικό κράτος. Που τελευταία 
όλο και περισσότερο «θυμάται» την αρ¬ 
χέτυπη φύση του, όχι σαν στοργικού 
πατέρα που πιέζει και πιέζεται αλλά, ως 
ένοπλης ισχύος των αφεντικών. Στραμ¬ 
μένης στα κεφάλια μας και στα κεφάλια 
των ανταγωνιστών του. 


1. «Αθήνα-Βερολίνο: Γεωπολιτική ν$ Οικονο¬ 
μία;», ίνχ5.$Γ, 18/2/2015 

2. Ό.π. 


ΔΙΑΧΕΙΡΙΣΗ ΜΕΤΑΝΑΣΤΗΝ: 

ΕΝΑ «ΕΡΓΟ» ΜΕ ΣΥΝΕΧΕΙΑ, ΣΥΝΕΠΕΙΑ 
ΚΑΙ ΧΩΡΙΣ ΧΑΠΙ ΕΝΤ 


ίν, 

I ρθε η νέα κυβέρνηση, με αριστερό πρόσημο αυτή τη φορά και υποτίθεται πως 
I η μεταναστευτική πολιτική μπαίνει σε νέα τροχιά. Η διαχείριση των μεταναστών 
εργατών μάς διακηρύσσουν πως θα αντιμετωπιστεί πλέον με σοβαρότητα και αποτε¬ 
λεσματικότατα. Λες και πριν γινόταν στην τύχη, χωρίς σχεδίασμά. Η αναπληρώτρια 
υπουργός Μεταναστευτικής Πολιτικής κ.Χριστοδουλοπούλου μάς ενημερώνει ότι: «Το 
κέντρο βάρους της δικής μας πολιτικής δεν είναι η κράτηση, αλλά η υποδοχή και η 
ένταξη». 1 Δηλαδή όχι μόνο μπάτσοι αλλά και μκο που θα μπουν στο παιχνίδι πιο δυ¬ 
ναμικά από πριν. Μας λένε ότι φυσικά το προβλέπει ο νόμος 3907/2011, που η προ¬ 
ηγούμενη κυβέρνηση δεν εφάρμοσε πλήρως, ώστε να ανοίξουν τα περιφερειακά 
γραφεία ασύλου και τα κέντρα πρώτης υποδοχής που θα αναλάβουν την καταγραφή 
και διαχείριση των μεταναστών. Λεφτά εξάλλου υπάρχουν από την ΕΕ, αλλά υποστη¬ 
ρίζουν πως η δεξιά δεν αξιοποιούσε μέχρι τέλους τα ευρωπαϊκά κονδύλια. Να'ναι 
καλά οι αριστεροί που ξέρουν από μκο και ανθρωπισμό και τρίβουν τα χέρια τους για 
το αδιάθετο ζεστό χρήμα που θα μπορέσει επιτέλους να αξιοποιηθεί και να μοιρα¬ 
στεί καταλλήλως. 

Ε, όχι και σε κέντρα κράτησης. 
Είναι απάνθρωπο. Αφού μπορούν 
να Λιάζονται στα φιλόξενα 
φραουλοχώραφά μας. 


Η μεταναστευτική πολιτική δεν έχει 
ανάγκη από τομές 

Διαπιστώνουμε, χωρίς έκπληξη βέβαια, 
ότι η υποτίμηση των μεταναστών θα συ¬ 
νεχιστεί με αμείωτη ένταση. Παρόλο 
που οι κυβερνήσεις μπορεί να αλλάζουν, 
η μεταναστευτική πολιτική δεν αλλάζει 
ρότα. Το ελληνικό κράτος εφαρμόζει με 
σχέδιο, από τη δεκαετία του '90, την 
πολιτική της παρανομοποίησης, της δια¬ 
χείρισης δηλαδή των εκατομμυρίων με¬ 
ταναστών εργατών που πέρασαν και 
περνούν από το εσωτερικό του. «Τα βα¬ 
σικά συστατικά αυτού του σχεδίου είναι 
οι νομοθεσίες, οι κατασταλτικοί μηχανι¬ 
σμοί, οι μαφίες, τα υλικά συμφέροντα 
των τοπικών κοινωνιών και η σχεδόν 
ολοκληρωτική απουσία του εσωτερικού 
εχθρού». 2 Τι πειράζει που είναι «αρι¬ 
στεροί» οι κυβερνώντες; Το κράτος έχει 
συνέχεια και στον τομέα της δια¬ 
χείρισης του πάτου της έργα 
τικής τάξης. Κι αν η 
επικαιρότητα επικεντρώ¬ 
νεται στο πώς θα διαχει¬ 
ριστεί το κράτος όσους 
"απελευθερώνει" από τα 
στρατόπεδα συγκέντρωσης, 
τα οποία αποτελούν ένα 
μόνο κομμάτι της μεταναστευ- 
τικής πολιτικής, δεν πρέπει να ξε¬ 
χνάμε και όλους τους υπόλοιπους που 
είναι «ελεύθεροι» και ξεπερνούν το μισό 
εκατομμύριο καταλαμβάνοντας τις χει¬ 
ρότερες θέσεις εργασίας και θα συνεχί- 
σουν να βρίσκονται εκεί όσο τα αφεντικά 
χρειάζονται φθηνή εργασία για να απο¬ 
κομίζουν υπεραξία και κέρδη. Την τα¬ 
κτική του αυτή το κράτος δεν θα την 
αλλάξει, όσο αριστερό κι αν γίνει, ιδίως 
τώρα που τα αφεντικά ζορίζονται περισ¬ 
σότερο από ποτέ. Απλά ίσως μας σερβί¬ 
ρει ένα λίγο πιο κοινωνικό και ανθρωπι¬ 



στικό προφίλ, κυρίως στα λόγια, αλλά οι 
πρακτικές του θα είναι σκληρές και αδυ¬ 
σώπητες για τους ήδη υποτιμημένους 
μετανάστες εργάτες, φυλακισμένους και 
μη. 

Οι ευκαιρίες για χρηματοδοτήσεις 
στο επίκεντρο και πάλι 

ΓΓαυτό αρχίζουν τις συσκέψεις οι ειδή¬ 
μονες και σε μια από αυτές μεταξύ των 
υπουργών Εσωτερικών, Δημόσιας Τάξης 
και Μεταναστευτικής Πολιτικής ανακοι¬ 
νώνουν ότι: «η προηγούμενη κυβέρνηση 
είχε επισήμως εξαγγείλει 1.500 θέσεις 
φιλοξενίας, δεν υλοποίησε όμως ούτε 
μία. Γίνεται προσπάθεια για δημιουργία 
χώρων φιλοξενίας, αλλά και αξιοποίησης 
κοινοτικών κονδυλίων που για καιρό λί¬ 
μναζαν» 3 για να καταλήξουν στο ζουμί 
της υπόθεσης, σε αυτό που τους 
καίει πιο πολύ: «Είναι η πρώτη 
φορά που άνοιξε η συζή¬ 
τηση και στην Ευρώπη με 
τον Ευρωπαίο επίτροπο 
για τη Μετανάστευση Δ. 
Αβραμόπουλο να θέτει το 
θέμα της κατανομής 
βαρών μεταξύ των κρατών- 
μελών της ΕΕ». Μας λένε δη¬ 
λαδή, πως δεν γίνεται «εμείς» να 
επιβαρυνόμαστε με την διαχείριση των 
μεταναστών και η ΕΕ να μην δίνει πε¬ 
ρισσότερο χρήμα ώστε να τους «υποδε¬ 
χτούμε» και να τους «εντάξουμε» 
καταλλήλως στον πάτο της εργατικής 
τάξης. Όμως οι καιροί είναι δύσκολοι και 
το ελληνικό κράτος πρέπει να προσέχει. 
Μαθαίνουμε πως οι υπουργοί Εξωτερικών 
της ΕΕ έχουν σκοπό να συνεισφέρουν οι¬ 
κονομικά στην ίδρυση στρατοπέδων συγ¬ 
κέντρωσης σε περιοχές της Μέσης 
Ανατολής και της Αφρικής, δηλαδή πριν 
την είσοδο των μεταναστών στον «πα¬ 

ράδεισο» της Ευρώπης. 4 Αυτό δεν ση¬ 
μαίνει ότι θα σταματήσουν να έρχονται 
μετανάστες, αλλά ο έλεγχος και η κατα¬ 
γραφή τους θα μπορεί να γίνεται πριν 
πατήσουν το πόδι τους στην ΕΕ, ώστε 
μετά να κατανεμονται καλύτερα, σύμ¬ 
φωνα με τις ανάγκες και τις επιταγές του 
κάθε κράτους. Οπότε το ευρωπαϊκό 
χρήμα μπορεί να λιγοστέψει για να διο¬ 
χετευτεί και σε άλλες χώρες, ακόμη κι 
εκτός ΕΕ. ΓΓ αυτό και το ελληνικό κράτος 
θέλει να κάνει τους κατάλληλους χειρι¬ 
σμούς πιέζοντας ως προς την αναγκαιό¬ 
τητα για συνεχή χρηματοδότησή του. 

Η κ. Χριστοδουλοπούλου σε συνέντευξή 
της λέει: 

δεν μπορούμε να ζητάμε από την Ευ¬ 
ρώπη να πάρει ένα μερίδιο από τους 
πρόσφυγες, όταν βλέπει πως εμείς δεν 
θέλουμε κανέναν στη γειτονιά μας. 
Πρέπει, τέλος, να συμφιλιωθούμε με 
την παγκόσμια πραγματικότητα, για να 
δούμε πώς μπορούμε να τα βγάλουμε 
πέρα με τον καλύτερο δυνατό τρόπο. 
Αλλιώς, το μόνο που μένει είναι να 
τους πνίξουμε ή να τους κλείσουμε σε 
αχανή στρατόπεδα συγκέντρωσης. 5 

Η κυρία υπουργός δεν θέλει να τους 
εξαφανίσει, άνθρωποι είναι και αυτοί! 
Υπάρχουν τρόποι να το εκμεταλλευτεί 
αυτό το υποτιμημένο εργατικό δυναμικό, 
όπως έκαναν ήδη τόσες δεκαετίες με 
αρκετή επιτυχία. Αυτό θέλει να συνεχί¬ 
σει να κάνει και θα το κάνει. Εξάλλου 
δεν θα γίνουν όλα τα κέντρα κράτησης 
«ανοιχτά», ούτε θα απελευθερωθούν 
όλοι. Η κ. Χριστοδουλοπούλου έχει ανα¬ 
φέρει ότι «η συνέχιση λειτουργίας ορι¬ 
σμένων κέντρων κλειστού τύπου εξυπα- 
κούεται λόγω αναγκαιότητας ύπαρξής 
τους αλλά και λόγω ιδιαίτερων συνθη¬ 
κών που τα διέπει» 6 . Έτσι δεν θα εξα¬ 
φανιστούν και οι υλικές σχέσεις που 
















χτίστηκαν χρονιά τώρα γύρω απο αυτα. 

Οπότε, όσοι μετανάστες αφήνονται 
ελεύθεροι από τα στρατόπεδα συγκέν¬ 
τρωσης και σίγουρα δεν θα αφεθούν 
όλοι, θα πρέπει ως ανασφάλιστοι που 
είναι, να περιληφθούν στη ρύθμιση για 
την πρόσβαση των ανασφάλιστων στο 
ΕΣΥ (λίγος ανθρωπισμός δε βλάπτει) και 
στη συνέχεια, το θέμα της στέγασής 
τους μπορεί να λυθεί με «επιδοτούμε¬ 
νες δομές φιλοξενίας σε ενοικιαζόμενα 
διαμερίσματα, έτσι ώστε να υπάρχει δια- 
σπορά των ανθρώπων και καλύτερη έν¬ 
ταξή τους στην κοινωνία, αλλά και να 
δώσουμε ώθηση στην ενοικίαση ακινή¬ 
των που βρίσκεται σε τέλμα». 1 2 3 4 5 6 7 
Πρώτης τάξης ευκαιρία να βο¬ 
λευτούν και κάποιοι από 
τους ξεπεσμένους μικροα¬ 
στούς που έχουν τα ακί¬ 
νητά τους ξενοίκιαστα και 
μαραζώνουν βλέποντάς τα 
να ρημάζουν. Νέες προ¬ 
οπτικές ανοίγονται για ανά¬ 
πτυξη, και πάλι στις πλάτες των 
μεταναστών. Πού να μπουν στο χορό 
και οι μκο με τα ανοιχτά κέντρα «φιλο¬ 
ξενίας» και το «ανθρωπιστικό» τους 
έργο. 

Η εργατική δύναμη των μεταναστών 
παραμένει πρόσφορο πεδίο εκμετάλ¬ 
λευσης 

Εντωμεταξύ, τα ελληνικά αφεντικά δεν 
θα σταματήσουν να έχουν ανάγκη από 
φθηνό εργατικό δυναμικό και κυρίως τα 
αφεντικά στην επαρχία. Αυτήν την 
ανάγκη τους θα συνεχίσουν να την κα¬ 
λύπτουν με την αμέριστη βοήθεια του 
κράτους φυσικά. Να πώς φροντίζει η 
κ.Χριστοδουλοπούλου να διευθετήσει το 
θέμα: 

Από το υπ. Εργασίας θα διεκδικήσουμε 
να δοθεί άδεια εργασίας σε ορισμένες 
ομάδες, όπως αυτοί που απομακρύνον¬ 
ται από τα κέντρα κράτησης [...] θα 
έρθουμε επίσης σε επαφή με το υπουρ¬ 
γείο Αγροτικής Ανάπτυξης, για να τα¬ 
κτοποιήσουμε το ζήτημα της εποχικής 
εργασίας των εργατών γης και των 
αλί εργατών. 8 

Γιατί ένα άλλο πρόβλημα που υποτίθεται 
πως έχουν τα καημένα τα αφεντικά της 
επαρχίας είναι ότι οι έλληνες εργάτες 
δεν πολυανταποκρίνονται στο κάλεσμά- 
τους για δουλειά στο χωράφι. Ακόμη θε¬ 
ωρούν σκληρές και δύσκολες τις 
αγροτικές εργασίες, αλλά μάλλον δεν 


είναι ακόμη διατεθειμένοι όλοι οι έλλη¬ 
νες να δουλέψουν σε συνθήκες σύγχρο¬ 
νης σκλαβιάς, αλλά ούτε και τα αφεντικά 
να δώσουν μεγαλύτερους μισθούς. Αρα, 
ευτυχώς που υπάρχουν κι οι αλλοδαποί! 

Προς το παρόν, ο πρόεδρος της Κοινο¬ 
πραξίας Συνεταιρισμών Νομού Ημαθίας, 
κ. Γιαννακάκης, μας λέει ότι: 

οι παραγωγοί δυσκολεύονται να φέρουν 
νόμιμα εργάτες από το εξωτερικό, εξαι- 
τίας του υψηλού κόστους μετάκλησης. 
Τι κάνουν; Τους φέρνουν με τουριστική 
βίζα και τους πληρώνουν «μαύρα μερο¬ 
κάματα», με αποτέλεσμα να χάνει το 
κράτος αρκετά εκατομμύρια κάθε χρόνο 
από τα ασφάλιστρα. 9 

Μας κοροϊδεύουν μέσα στη 
μούρη μας δηλαδή, ότι 
δήθεν δεν υπάρχουν 
επαρκή εργατικά χέρια και 
από πάνω το κράτος χάνει 
λεφτά από την ανασφάλι¬ 
στη εργασία. Απλά θέλουν 
να δικαιολογήσουν το γεγο¬ 
νός ότι δεν θα αφήσουν ανεκμε¬ 
τάλλευτους όσους από τους μετανάστες 
απελευθερωθούν από τα στρατόπεδα 
συγκέντρωσης. Η τύχη που τους επιφυ¬ 
λάσσεται θα είναι ίδια με των υπολοίπων 
που βιώνουν καθημερινά στο πετσί τους 
την πτώση της αξίας της εργατικής τους 
δύναμης. Με την ευκαιρία, θα βγάλει και 
το καημένο το κράτος κανά έσοδο από 
την εργασία τους που μπορεί να είναι νό¬ 
μιμη, έστω και για ένα μικρό διάστημα 
(οι ίδιοι θα παραμείνουν παράνομοι), 
ενώ τα αφεντικά δε θα χρειαστεί να κα¬ 
ταβάλουν μεγάλο κόστος, όπως έκαναν 
πάντα. Όπως αναρωτιέται και ο κ. Χρο- 
νόπουλος, νομικός, πρώην σύμβουλος 
στο υπ. Εσωτερικών και υπεύθυνος στον 
τομέα Ανθρωπίνων Δικαιωμάτων του 
ΠΑΣΟΚ: 

Εφόσον έχουμε τόσους άτυπους μετα¬ 
νάστες, γιατί δεν προχωράμε στις προ¬ 
σωρινές εξάμηνες άδειες αναβολής 
απομάκρυνσης με δικαίωμα εργασίας 
στον αγροτικό χώρο μέχρι να ολοκλη¬ 
ρωθούν οι διαδικασίες επιστροφής τους 
αντί της μετάκλησης εποχικών εργατών 
από το εξωτερικό; 10 

Το μήνυμα που έρχεται από όλες τις με¬ 
ριές είναι σαφές και επικεντρώνεται στο 
πόσο συμφέρουσα παραμένει ακόμα, για 
το κράτος και τα αφεντικά, η ύπαρξη 
τόσων μεταναστών στη χώρα, διαθέσι¬ 
μων προς άγρια εκμετάλλευση, ενώ πα¬ 
ράλληλα οι ροές ευρωπαϊκού χρήματος 



γύρω από τη διαχείρισή τους, θα ωφε¬ 
λήσουν με τον ένα ή τον άλλο τρόπο διά¬ 
φορα κομμάτια της ελληνικής κοινωνίας, 
όπως οι μκο, οι εταιρείες (φύλαξης, τρο¬ 
φοδοσίας, παροχής εξοπλισμού και ανα¬ 
λώσιμων, κτλ) με κάθε λογής 
υπεργολαβίες, οι μικροαστοί με τα ακί¬ 
νητά τους, οι άνεργοι επιστήμονες που 
θα στελεχώσουν διάφορες δομές και 
λοιποί που θα τρέξουν να προσφέρουν 
τις υπηρεσίες τους. 

Η «αριστερά» δεν θα μας σώσει 
τελικά; 

Κατά τα άλλα, η εργατική τάξη χαίρεται 
που η ελπίδα έφτασε και δεν θέλει να 
καταλάβει πως η υποτίμησή της που 
βρίσκεται ήδη σε προχωρημένο στάδιο, 
βασίζεται στην πετυχημένη συνταγή της 
διαχείρισης των μεταναστών και της ερ¬ 
γατικής τους δύναμης δεκαετίες τώρα. 
Μιας και έχει απωλέσει την ικανότητά 
της να αναγνωρίζει τις συνέχειες του 
κράτους, ενώ συνταράσσεται με τις ιστο¬ 
ρικές τομές που δήθεν θα αλλάξουν τη 
μοίρα της, προσμένει το μάννα εξ «αρι¬ 
στερών». 

ΤΟΥ ΚΡΑΤΟΥΣ ΠΡΟΝΟΙΑΣ 


Μ ια φορά και έναν καιρό, στην μακρινή (χρονικά) Περσία, 
ζούσε μια κοπέλα ονόματι Σεχραζάτ. Μια μέρα ο Βεζίρης, 
ψάχνοντας να Βρει καινούρια νύφη για τον Βασιλιά, έφτασε στην 
πόρτα της Σεχραζάτ. Δεν ενθουσιάστηκε η Σεχραζάτ απ' την πρό¬ 
ταση γιατί ο Βασιλιάς (λέγεται ότι μετά τις απιστίες της γυναίκας 
του και της γυναίκας του αδερφού του, τις οποίες σκότωσε, δεν 
εμπιστευόταν καμία γυναίκα) παντρευόταν κάθε μέρα καινούρια 
γυναίκα και το πρωί την δόλια την έτρωγε το χώμα. Καθορισμένο 
λοιπόν το μέλλον της Σεχραζάτ. Μιας και η άρνηση θα ισοδυνα- 
μούσε με θάνατο, πήγε στον μπούλη τον Βασιλιά, τον παντρεύ¬ 
τηκε και το ίδιο Βράδυ, πριν το κουτούπωμα, η Σεχραζάτ ξεκίνησε 
να του λέει μια παραμύθα. Το κόλπο, για όποιον δεν ξέρει την 
ιστορία, μέτρησε, θα 'λεγε ένα παραμύθι κάθε μέρα στον μπούλη 
με στόχο να έχει τόσο δυνατό άιΊΤ ήαηςθΓ, ώστε να θέλει ο σι- 
χαμένος να συνεχιστεί η ιστορία και την επόμενη. Η πρώτη ιστο¬ 
ρία, λοιπόν, φημολογείται ότι είναι η παραμύθα που μας έχουν 
πλασάρει στην μάπα τα αφεντικά μας περί κατάρρευσης του κρά¬ 
τους πρόνοιας, εστιασμένη στην περίπτωση του ΟΑΕΔ. 


-Καλέ μου βασιλιά, Ω βασιλιά της Περσίας; εσύ που μια 
σου κίνηση φτάνει να εξαφανίσει βουνά και θάλασσες; 
θέλεις να σου πω ένα παραμυθάκι; 

-Όχι, θέλω να σε κουτουπώσω. 

-Ωραία, θα σου πω ένα παραμυθάκι. Στην μακρινή Ελ¬ 
λάδα, από το 2008 και μετά έχει ξεκινήσει, λένε, η «κα¬ 
τάρρευση του κράτους πρόνοιας». Τα νοσοκομεία 
συγχωνεύονται, τα επιδόματα κόβονται και γενικά οι 
αδύναμοι τρώνε μια κατρακύλα που ουδείς μπορούσε να 
προβλέψει. Χάσκει το πόπολο με τις αλλαγές που συμ¬ 
βαίνουν χάνει, λέει, και η αριστερά, η οποία μεγαλουρ¬ 
γούσε σε αυτό το πεδίο του κράτους, το έδαφος κάτω 
από τα πόδια της. 


ο 











Η αλήθεια είναι ότι ο ελληνικός καπιταλισμός έχει φάει με¬ 
γάλο στραπάτσο από το μπαμ της καπιταλιστικής κρίσης το 
2008. Τριγύρω μας, συμβαίνουν αλλαγές που επιταχύνουν την 
αναδιοργάνωση της κρατικής δομής, ενώ οι πολιτικές μας δε¬ 
ξιότητες αδυνατούν να τις συλλάβουν σε όλο τους το εύρος. 
Πάντως η περίπτωση του ΟΑΕΔ είναι ενδεικτική του γιατί αυτή 
η κατάσταση, που κώδικά αποκαλείται «κατάρρευση του κρά¬ 
τους πρόνοιας» από τα αφεντικά και τους φίλους τους, και με 
την οποία εξοικειωνόμαστε (ως ρητορική, αλλά κυρίως ως 
υλική υποτίμηση στην καθημερινότητά μας), έχει ξεκινήσει 
κάμποσες δεκαετίες πίσω. 

0 ΟΑΕΔ, όπως διαβάζουμε στην μελέτη της ΓΣΕΕ «Προς μια 
νέα ηθική της εργασίας» που δημοσιεύτηκε το 2005, ξε 
κίνησε από την αρχή της δεκαετίας του 2000 την 
διαδικασία αναδιοργάνωσής του. Καθόλου τυχαία 
η συγκυρία. Αντιθέτως πολύ σημαντική. Τα αφεν¬ 
τικά μας κουβαλούσαν δύο δεκαετίες στην καμ¬ 
πούρα τους με προβλήματα που παίρνανε | 
παράταση. Όπως λέμε και σε άλλα κείμενα, το « 

'80 είχε στο πρώτο του μισό την διαδικασία αφο- ’ 
μοίωσης και στο δεύτερο μισό την προσπάθεια 
υποτίμησης της εργατικής τάξης. Το '90, και με την 
κατάρρευση της Σοβιετικής Ένωσης, τα αφεντικά μας άρ¬ 
χισαν να απομακρύνονται όλο και περισσότερο από διάφορες 
«μεταπολιτευτικές αγκυλώσεις». Έτσι εξηγείται το ότι ο πρώην 
υπουργός Εργασίας, Γ. Βρούτσης, υπερασπιζόμενος τα προ¬ 
γράμματα ευελιξίας, έλεγε το 2012: 

Είναι μια συζήτηση για την ευελιξία στην εργασία που ουσια¬ 
στικά έχει ανοίξει εδώ και δύο δεκαετίες, από τις αρχές του 
'90. (...)Ήταν εμφανές το κρίσιμο έλλειμμα μεταρρυθμιστικής 
κουλτούρας, πολιτικής και κοινωνικής, αλλά και μια δαιμονο- 
ποίηση οποιοσδήποτε αλλαγής. 1 

Έξυπνος ο κύριος Βρούτσης. Λέγοντας «δαιμονοποίηση οποι¬ 
οσδήποτε αλλαγής» πέταγε το μπαλάκι στους μαλάκες τους 
προηγούμενους, χωρίς να συνδέει το πρόσκαιρο πάγωμα της 
επίθεσης ενάντια στους ντόπιους εργάτες με την κατεύθυνση 
του ελληνικού κράτους που συμπυκνωνόταν στην εξής στρα¬ 
τηγική: να συσπειρώσει όσο μεγαλύτερα κομμάτια του εθνικού 
κορμού γύρω από την προσπάθειά του να αρπάξει ό,τι μπορεί 
από τα Βαλκάνια (και ξώφαλτσα από Τουρκία μεριά) και ταυ¬ 
τόχρονα να εκμεταλλευθεί όσο δεν παίρνει τους μετανάστες 
εργάτες, στο εσωτερικό του. 

Έτσι τα χρόνια περάσανε, τα προβλήματα μπήκαν κάτω απ' το 
χαλάκι, το '99 με το χρηματιστήριο έγινε μια κάποια συγκεν- 
τροποίηση κεφαλαίου από κάτω προς τα πάνω κι οι αρχές του 
2000 βρήκαν τα αφεντικά μας να περιμένουν τους Ολυμπία- 


κατασταση 
που κωδικό αποκα- 
λείται «κατάρρευση 
του κράτους πρό¬ 
νοιας» έχει ξεκινήσε 
κάμποσες δεκαε 
τίες πίσω 


κούς αγώνες και να ξαναβάζουν μπροστά διαδικασίες που 
είχαν αφήσει μισές στις αρχές του '90. 

Πάμε τώρα στην περίπτωση του ΟΑΕΔ. Να πούμε αρχικά ότι 
πρόκειται για την κατεξοχήν κρατική δομή στην οποία στρέ¬ 
φεται το πεταμένο, με μια έννοια, ντόπιο κομμάτι της εργατι¬ 
κής τάξης. Στην μελέτη της ΓΣΕΕ που αναφέραμε παραπάνω, 
οι αιτίες που αναγνωρίζονται ως κομβικές για την αναδιοργά¬ 
νωσή του είναι οι εξής τρεις: Α) τα Γραφεία Εργασίας κρίνον- 
ται ανεπαρκή να διαχειριστούν την ποσοτική αύξηση των 
ανέργων και να προχωρήσουν στην ποιοτική αλλαγή της δια¬ 
χείρισης που επιβάλλεται απ'την συγκυρία, Β) η κούρσα υπο¬ 
τίμησης των εργατών σε ανταγωνιστικές, ως προς την Ελλάδα, 
χώρες έχει ξεκινήσει και πρέπει να τις πιάσει (τώρα εδώ δεν 
ξέρουμε να πούμε και πάρα πολλά για τη θέση της Ελλάδας 
στον διεθνή καταμερισμό εργασίας, οπότε δείξτε λίγη κατα¬ 
νόηση) και, προσέξτε, Γ) ο «επερχόμενος ανταγωνισμός από 
τα Ιδιωτικά Γραφεία Εργασίας». 2 Και ιδού το παράδοξο, θα 
έλεγε ο κατεξοχήν εχθρός της αποκρατικοποίησης-ιδιωτικο- 
ποίησης. Οϊμέ, μια κρατική δομή που θέλει να αλλάξει για να 
χτυπήσει τη βούληση της ιδιωτικής σφαίρα (;!). Αμ πώς! Όπως 
είπαμε και πριν, η συγκεκριμένη κρατική δομή έχει σημασία. 
Εκεί πηγαίνει ένα κομμάτι της εργατικής τάξης, το οποίο και 
φέρνει μαζί του τη δυσαρέσκειά του. Ανθρωποι με οικογέ¬ 
νειες και μακροχρόνια ανεργία, απόφοιτοι γυμνασίου 
που δουλεύουν απ' τα 15 και για τους οποίους η 
^ ταξική ανέλιξη δεν υπήρχε καν, όχι ως προοπτική 
ούτε σαν όνειρο, νεαροί ηο ΓυΐυΓθ που δυσκο¬ 
λεύονται να εκπληρώσουν την κοινωνική τους 
μετάβαση από το σχολείο σε ένα πεδίο που αν 
δεν είσαι καπιταλιστικά χρήσιμος, είσαι άχρη¬ 
στος. Το σημαντικότερο δηλαδή για αυτούς που 
σκέφτονται για λογαριασμό του ΟΑΕΔ είναι ότι οι 
άνεργοι από το '90 και μετά πληθαίνουν και πως ο 
ΟΑΕΔ, είναι η μόνη κρατική δομή που μπορεί να συσσω¬ 
ρεύσει γνώση πάνω σε αυτό το εν δυνάμει εργατικό δυ¬ 
ναμικό. 

Όσα αναφέραμε παραπάνω οδήγησαν στην δημιουργία των 
ΚΠΑ (Κέντρα Προώθησης Απασχόλησης), τα οποία αποσκο¬ 
πούσαν σε δύο πράγματα. Απ' την μια να έρθουν σε επαφή με 
τα κατά τόπους αφεντικά και να σκιαγραφήσουν τις προθέσεις, 
τις ανάγκες και τις προσδοκίες τους. Με «επιθετικό χαρα¬ 
κτήρα» όπως λένε. Όχι να τους βρούνε και να τους βαράνε με 
το ζόρι για να τους πούνε τις ανάγκες τους* μην πάει εκεί το 
μυαλό σας. Αυτό που χαρακτήριζαν έτσι οι προϊστάμενοι των 
ΚΠΑ ήταν κατά βάση η έντονη προσπάθεια που κατέβαλε ο 
μηχανισμός του ΟΑΕΔ προκειμένου να κάνει ξεκάθαρο και να 
χαράξει στην συνείδηση των αφεντικών ότι φτιαχνόταν κάτι 
που στο μέλλον θα είχε να τους προσφέρει σημαντικά πράγ¬ 
ματα. ΓΓ αυτό και τόνιζαν: «σημαντικός παράγοντας για την 
αποτελεσματική λειτουργία των ΚΠΑ η μεταβολή της στάσης 
δυσπιστίας που έχουν οι πολίτες έναντι των δημόσιων υπη¬ 
ρεσιών». 3 

Απ' την άλλη, όπως μας λένε οι προϊστάμενοί του: «...ασχο¬ 
λούμαστε εμπεριστατωμένα, πιο αναλυτικά με κάθε άνεργο 
πλέον. (...) Παίρνουμε τον άνεργο, τον καθίζουμε σε μια κα¬ 
ρέκλα, του παίρνουμε συνέντευξη». 5 Δηλαδή, με λίγα λόγια, 
οργάνωναν ένα κομμάτι αυτού που θα αποκαλούσε κανείς κρα- 

τική διάσταση της υποτίμησής μας. Και όλα αυτά με τα ΚΠΑ να 
δίνουνε λόγο απευθείας στην διοίκηση του ΟΑΕΔ παρακάμ¬ 
πτοντας γραφειοκρατίες και τα ρέστα. Είχανε σημαντικό έργο 
να φέρουν εις πέρας οι άνθρωποι* σημαντικό και χρονοθόρο. 
Και έτσι σιγά σιγά, με την ανεργία που από το 7% πήγε στο 
30%, ο ΟΑΕΔ έφτασε να διαχειρίζεται ενάμιση εκατομμύριο 
ανέργους* προετοιμασμένος μέχρι ένα σημείο. 


-Και κάπου εκεί πέφτει ένας κομήτης και τρέχει να 
σωθεί ο Αλαντίν και από πίσω του ακολουθούν 400 
ελφ και 500 ορκς, ενώ κοντεύει να τους κάψει η 
λάβα. 

-Τι; Αλήθεια; Καλά μαλάκα αλήθεια τώρα; Πω και 
γαμώ τις ιστορίες! 

-Οχι, εντάξει , το 'πα για να δω αν παρακολουθείς 
την ιστορία. Γ\ατί άμα δεν παρακολουθούσες δεν το 
έβγαζα το πρωινό. 

-Πφφφ. 

-Όχι, κοίτα στο τέλος ο Σεβάχ ανατρέπεται απ' τον 
Μέγκατρον. θα δεις * παίζει τρελή φάση, μην ξενε¬ 
ρώνεις. 


Και έτσι ο ΟΑΕΔ, μια δεκαετία μετά, φτάνει στο σημείο να είναι 
μια δομή οργανωμένη έγκαιρα και με μια καλού επιπέδου 
γνώση περί του τι θέλουν τα αφεντικά. Κάπως έτσι, με νουεήθΓ 
και λοιπά «προγράμματα για την καταπολέμηση της ανεργίας», 
χιλιάδες εργάτες πλέον βρίσκονται σε ένα καθεστώς που καμία 
σχέση δεν έχει με αυτό που θα λέγαμε παλιά «τυπική εργα¬ 
σία». Αλλοι δουλεύουνε πεντάμηνα, άλλοι οχτάμηνα, άλλοι με 
ένσημα και άλλοι χωρίς, αλλά όλοι ως «ωφελούμενοι, εκπαι¬ 
δευόμενοι» ή οτιδήποτε άλλο* όχι πάντως ως εργάτες. Όλη 
αυτή η κίνηση που καταγράφεται γύρω απ' τον ΟΑΕΔ δεν είναι 
αμελητέα από πολλές πλευρές. Ας πούμε, τα λεφτά που διακι- 
νούνται μέσω των προγραμμάτων και οι τσάμπα εργάτες 
γίνανε αντικείμενο σύγκρουσης στην τότε τρικομμα- 
τική κυβέρνηση ΝΔ-ΠΑΣΟΚ-ΔΗΜΑΡ με την αντικα¬ 
τάσταση του τότε πασόκου διοικητή του ΟΑΕΔ, 
Η. Κικίλια, από τον Η. Αμπατζόγλου που ήταν 
νεοδημοκράτης. 6 


Σήμερα βέβαια έχουμε κομμουνισμό, χαιρετιό¬ 
μαστε όλοι σαν σύντροφοι και χαιρόμαστε που με 
«πρώτη φορά αριστερά» θα πάει ο τόπος μπροστά. 
Αλλωστε η καινούρια διοικητής του ΟΑΕΔ, Μαρία Καρα- 
μεσίνη, θα πάρει λέει «την υπόθεση (εν. της διαχείρισης της 
ανεργίας) στα χέρια της» γιατί «δεν έχει την πολυτέλεια να πε¬ 
ριμένει την ανάπτυξη». 7 Τώρα εμείς, που δεν λέμε συντρό- 
φισσα την καθηγήτρια του Παντείου Καραμεσίνη, όταν ακούμε 
διαχείριση της ανεργίας καταλαβαίνουμε διαχείριση της εργα¬ 
τικής τάξης. Και επειδή το κράτος έχει συνέχεια και οι στρα¬ 
τηγικοί του στόχοι παραμένουν ίδιοι, ακόμα κι αν αλλάξουν οι 
τακτικές για την επίτευξή τους, η Καραμεσίνη ως καλή υπο- 
στηρίκτρια της στρατηγικής της υποτίμησης της εργατικής 
τάξης ξέρει πολύ καλά τι λέει: «Οι ενεργητικές πολιτικές απα¬ 
σχόλησης θα μπορούσε να αποτρέψουν τη δημιουργία ενός 
σκληρού πυρήνα ανέργων που απομακρύνονται οριστικά από 
την αγορά εργασίας και φυτοζωούν ή στρέφονται προς εγκλη¬ 
ματικά κυκλώματα». 8 Ξέρει πως αυτό που θα πάρει στα χέρια 
της είναι η προσπάθεια της αστικής τάξης να διατηρήσει την 
επιβολή της στην εργατική τάξη. Κι αυτό δεν είναι ούτε ζήτημα 
της «αγοράς» ούτε ζήτημα ηθικής. Είναι το μέλλον των τάξεων 
στην Ελλάδα. Όταν λοιπόν λέει ότι «δεν έχει την πολυτέλεια να 
περιμένει την ανάπτυξη», μιλάει για τις επιτακτικές ανάγκες 
του ελληνικού κράτους που εν μέσω ρευστότητας και παγκό¬ 
σμιου διακρατικού ανταγωνισμού πρέπει να δει τι σκατά θα 
κάνει με τα εκατομμύρια των ολίγον ανέργων και ολίγον εργα¬ 
ζόμενων που θα συνεχίζουν να ζουν, να δουλεύουν και να μι¬ 
σούν σε αυτή τη σκατοχώρα. 


Από την πλευρά του ο ΟΑΕΔ, ως μηχανισμός, έχει εκφράσει τη 
διάθεσή του να έρθει σε όλο και στενότερη επαφή και συνερ¬ 
γασία με τις υπόλοιπες κρατικές δομές που έχουν να κάνουν με 
την αναπαραγωγή της εργατκής τάξης. 0 Κικίλιας, ο πρώην δι¬ 
οικητής που βρήκαμε παραπάνω, δήλωνε το 2013: 


«πρέπει να αποκτήσουμε όχι απλώς την κουλτούρα, αλλά την 
οργάνωση και τη μέθοδο της συγκροτημένης πολιτικής. Τι θέλω 
να κάνω, τι εργαλεία έχω, πώς θα τα συνδυάσω για να πετύχω 
τον στόχο μου. (...) Δεν μας λείπουν άνθρωποι. Αυτό που μας 
λείπει είναι η συγκροτημένη πολιτική όχι μόνο με την έννοια 
της τεχνικής αλλά η πολιτική έκφραση που θα ενώσει όλο αυτό 
το μεταρρυθμιστικό κομμάτι το οποίο παραμένει μικρό ακόμη 

και σήμερα. Αλλά πάντα οι πρωτοπορίες είναι μικρές. Υπάρχει 
όμως στους βασικούς πολιτικούς χώρους που είναι η Κεντρο¬ 
δεξιά και η Κεντροαριστερά». 9 

0 Βρούτσης που είδαμε προηγουμένως, ως Υπ. Εργασίας είχε 
κινηθεί σε αυτή την κατεύθυνση που πρότεινε ο Κικίλιας: 
«Δρομολογήσαμε μάλιστα, σε συνεργασία με τον υπουργό Προ¬ 
στασίας του Πολίτη κ. Δένδια τη συνδρομή της Οικονομικής 
Αστυνομίας για να επικουρήσει συμπληρωματικά το δύσκολο 
έργο των επιθεωρητών εργασίας στον εντοπισμό της αδήλωτης 
εργασίας» 10 . Η μηχανή «διαχείρισης της ανεργίας» που ανέ¬ 
λαβε ο ΣΥΡΙΖΑ έχει στηθεί και δουλεύει. Είναι η συνειδητο- 
ποίηση των αφεντικών μας, ότι τα χρόνια που έρχονται είναι 
δύσκολα. Ότι την πειθάρχηση των εργατών μπορεί να την εγ- 
γυηθεί μόνο η ένοπλη κρατική ισχύς. Με λίγα λόγια, η φιγούρα 
του μπάτσου παντού* από τους δρόμους μέχρι τους χώρους 
εργασίας. Αυτή η διορατικότητα του ΟΑΕΔ είναι που τον καθι¬ 
στά «πρωτοπορία». Γιατί ο ρόλος του γίνεται όλο και πιο κομ- 
βικός στην επίθεση του ελληνικού κράτους προς την εργατική 
τάξη. 0 5θΓςμο Βοίοςηα έγραφε τα εξής για τους μηχανισμούς 
της πρόνοιας κατά την δημοκρατία της Βαϊμάρης, στην Γερμα¬ 
νία: «η σπειροειδής άνοδος της ανεργίας έδωσε κατά την πε¬ 
ρίοδο της Βαϊμάρης τεράστιες εξουσίες στον μηχανισμό της 
Πρόνοιας» και «η ανάπτυξη της Πρόνοιας ήταν για αρκετούς 
εργάτες το πιο άμεσο πρόσωπο του Κράτους με το οποίο έρ¬ 
χονταν σε επαφή». 11 Αυτά που λέμε είναι περίεργα και παρά¬ 
λογα μόνο αν σκεφτόμαστε τον κόσμο ως μια στατική 
κατάσταση. Αντίθετα απ' τις αριστερές αρλούμπες που μας κα- 
τεστήσαν διανοητικά ανάπηρους για πολύ καιρό, η φασιστική 
διαχείρηση μας από το ελληνικό κράτος συμβαίνει και πειρα¬ 
ματίζεται με διάφορους τρόπους όλο και πιο έντονα μπροστά 
στα μάτια μας. 

Οπότε η παραμύθα που άκουγες μπούλη για την «κατάρρευση 
του κράτους πρόνοιας» είναι μια παραμύθα και μισή. Πίσω από 
αυτό το σενάριο, δηλαδή, του χάους και της αδιαφορίας, πίσω 
από τα κλαψουρίσματα ότι τάχα οι κρατικοί μηχανισμοί που 
είναι κομβικοί για την αναπαραγωγή της εργατικής τάξης αφή¬ 
νονται στη μοίρα τους, υπάρχει μια ιδέα που είναι πολύ επι¬ 
κίνδυνη. Αν θέλουμε να βλέπουμε το ταξικά οργανωμένο 
περιβάλλον μας ανταγωνιστικά, δεν μπορούμε παρά να θεω¬ 


ρούμε την ιδέα ότι, και καλά, τα αφεντικά δεν νοιάζονται για 
την αναπαραγωγή μας, άκρως επικίνδυνη. Ψέματα, χυδαία αρι¬ 
στερά ψέματα. Το κράτος και τα αφεντικά νοιάζονται πρώτα 
και κύρια να έχουν λόγο για το πώς ζούμε. Όσο η κρίση καλ¬ 
πάζει, τόσο πιο έντονη θα γίνεται η επιβολή τους στις συνή¬ 
θειες μας, στις ζωές μας γενικώς. Και τόσο ο φασισμός θα μας 
γίνεται όλο και «πιο οικείος». Γιατί και η κρίση να τελειώσει, 
οι μηχανισμοί και οι σχέσεις που θα έχουν αναπτυχθεί μέχρι 
τότε, θα μας κάτσουν στον σβέρκο. Τέτοια είναι η εποχή μας, 
φασισμός ολοταχώς* δηλαδή η κρατική μηχανή στα χειρότερά 
της. ^^ 


/ / -Τι αυτό ήταν; 

/ / Μου υποσχέθηκες πραξικόπημα Μέγκατρον. 

/ I - Αύριο , μπούλη. > 

/ \ -Μα έτσι δεν θα μπορώ να σε σκοτώσω αύριο. / 

-Πρόβλημά σου! 

Εκεί που πίνουμε καφέ στο αρχείο71, διάφοροι μας τρολλάρουν ότι δήθεν ο ΣΥΡΙΖΑ θα 
τονώσει τους ελεγκτικούς μηχανισμούς, θα περιορίσει τη μαύρη εργασία κι άλλα τέτοια 
ωραία. Εκείνοι που βλέπουν ως κάτι ελπιδοφόρο την εκλογή του ΣΥΡΙΖΑ, θα έπρεπε 
να διαβάζουν καλύτερα τι είπε η κυρία Καραμεσίνη μόλις πήρε τα ηνία του ΟΑΕΔ: 

0ι ελεγκτικοί μηχανισμοί θα πρέπει οπωσδήποτε να ενισχυθούν για να μπει τέλος στην 
«εργασιακή ζούγκλα»» και συνέχισε λέγοντας ότι «οι ΜΜΕ (εν. Μικρομεσαίες Επιχειρήσεις) 
και οι αυτοαπασχολούμενοι στην Ελλάδα καταστράφηκαν κατά τη διάρκεια των μνημονίων 
από τις πολιτικές σκληρής λιτότητας» οπότε «χρειάζεται πάντοτε να κοιτάμε τις συγκυ¬ 
ριακές και δομικές αιτίες των προβλημάτων ώστε να μπορούμε να δίνουμε αποτελεσμα¬ 
τικές λύσεις και να καταλαβαίνουμε μέχρι πού μπορεί να φτάσει η εμβέλεια των 
ελεγκτικών μηχανισμών 12 

Καταλάβατε δηλαδή τι μας λέει: 0ι ελεγκτικοί μηχανισμοί θα τα βάλουν μεν με τα μι- 
κροαφεντικά, αλλά με μέτρο δε. Γιατί αυτά τα μικροαφεντικά ψήφισαν το κόμμα της κυ¬ 
ρίας Καραμεσίνη και γιατί όλοι μαζί θέλουν να ορθοποδήσει ο ελληνικός καπιταλισμός. 
Στην τελική, το χέρι που σε ψήφισε, φίλε, δεν το δαγκώνεις... 

ΣΥΝΕΝΤΕΥΞΗ ### 


Η ΕΡΓΑΤΙΚΗ ΤΑΞΗ ΕΚΠΑΙΔΕΥΕΤΑΙ 


«ΦΤΙΑΧΝΕΙΣ ΚΑΦΕΔΕΣ, ΚΑΘΑΡΙΖΕΙΣ ΤΟΥΑΛΕΤΕΣ, /. 1 

ΣΚΟΥΠΙΖΕΙΣ, ΞΕΣΚΟΝΙΖΕΙΣ, ΜΑΖΕΥΕΙΣ ΕΜΕΤΟΥΣ» /Γ 

(ΕΠΙΣΦΑΛΗΣ ΕΡΓΑΣΙΑ ΣΤΟΝ ΘΑΥΜΑΣΤΟ ΚΟΣΜΟ ΤΟΪ ΕΠΙΣΙΤΙΣΜΟΥ) -· / 

Μ πορεί να σας εκπλήσσουμε, αλλά σε αυτή τη συνέντευξη δεν εξερευνούμε τίποτα το καινοτόμο από τη μεριά του κράτους. Μια 
αφήγηση της καθημερινότητας της δουλειάς μπορεί να ακούγεται ως κάτι συνηθισμένο. Κι όμως· δεν είναι καθόλου. Ένα κα¬ 
θόλου αμελητέο κομμάτι της εργατικής τάξης στελεχώνει τις υποτιμημένες εργασίες στον τομέα των υπηρεσιών που τα τελευταία 
30 χρόνια δεν έχει σταματήσει να γιγαντώνεται. 


Σε αυτές τις «ιστορίες που θυμάται η Ελόνα από τις διάφορες 
δουλειές της» μπορεί να δει κανείς μια εμπειρική και βιωματική 
-και γΓ αυτό άκρως ταξική- ανάλυση. Πρώτον, για την οργά¬ 
νωση της εργασίας σε έναν διαδεδομένο κλάδο χαμηλής οργα¬ 
νικής σύνθεσης - στον κλάδο του επισιτισμού. Εκεί που η 
«υπερτεχνολογία» περιορίζεται στην καφετιέρα που φτιάχνει 
τρεις εσπρέσσο ταυτόχρονα αλλά οι κινήσεις για το φραπέ είναι 
μετρημένες και συγκεκριμένες. Δεύτερον, για το υποκείμενο 
που στελεχώνει τον κλάδο. Από νεαρούς και νεαρές που κου¬ 
βαλάνε το προπατορικό αμάρτημα της μετανάστευσης -τους 
λεγάμενους, «δεύτερης γενιάς»- έως φοιτητές/τριες χωρίς κα- 
βάτζες και «ανειδίκευτους/ες» με γνώση του αντικειμένου 
πολύ πιο χειροπιαστή από οποιονδήποτε μανατζαρέο ή αφεν¬ 
τικό. Τρίτον, για τις σχέσεις που αναπτύσσονται μέσα στους 
χώρους εργασίας και γύρω από αυτούς. Με τα αφεντικά που σε 
τσεκάρουν, τους πελάτες που απαιτούν και τις δυσκολίες με 
τους συναδέλφους. Για τον ιεραρχικό καταμερισμό της εργα¬ 
σίας, τον ρατσισμό και τον σεξισμό ως δομικά εργαλεία διά¬ 
σπασης της εργατικής τάξης. Τέταρτον, για τις διαφορές μεταξύ 
μιας μεγάλης εταιρείας και του μικρομάγαζου, αλλά κυρίως για 
την βασική κοινή συνισταμένη που ενώνει αυτά τα δύο φιανο- 
μενικά τόσο ξένα εργασιακά περιβάλλοντα: την απόσπαση υπε¬ 
ραξίας που βασίζεται στην εντατικοποίηση της εργασίας και 
την υπερεκμετάλλευση. 

Και κάτι τελευταίο: στο φρέσκο τεύχος του περιοδικού «γπί- 
γαδα», στην στήλη «Ψηφίδες Μνήμης από το Αρχείο 71» ένα 
κείμενο του 1987, εστιάζοντας στις «κακόφημες ρυδ» -αυτά 
τα καινούρια μέρη που τα σύνορα μεταξύ του «σερβίρω ποτό» 
και κάνω κονσομασιόν γίνονταν τελείως ασαφή- επισήμαινε τον 
κοινωνικό μετασχηματισμό που αποκρυσταλλωνόταν στην αυ¬ 
ξανόμενη επικάλυψη της πορνικής αγοράς με την πιο «παίη- 
5ΪΓΘ3ΠΊ» (αντρική) διασκέδαση. Πικρή διαπίστωση: στη 
συνέντευξη μπορεί κανείς να διακρίνει την εμπειρική διατύ¬ 
πωση της καθολικοποίησης αυτού του μετασχηματισμού. Οι 
απαιτήσεις που τότε αφορούσαν το περιορισμένο κομμάτι των 
«ρυδ», τώρα, έστω και πιο μετριασμένες, πιο καλυμένες, αφο¬ 
ρούν ολόκληρο τον κλάδο -και όχι μόνο. Από τις αγγελίες που 
ζητάνε «εμφανίσιμες και ευχάριστες κοπέλες» έως τους πελά¬ 
τες -και τα αφεντικά- που θεωρούν κεκτημένο δικαίωμα το έμ¬ 
μεσο -ή άμεσο- πέσιμο, ακόμα και στα πιο ιτιαίηεΙίΓθαηΊ μαγαζιά. 


0ΐ3δδνν3Γ0θ9ζ: Έτσι για ξεκίνημα, θέλεις να μας πεις (αν θυ¬ 
μάσαι) πόσες δουλειές έχεις αλλάξει; 

Ελόνα: Έχω δουλέψει σε έξι μαγαζιά σέρβις και καφέ -από μικρά 
μαγαζάκια έως τα ΜίΚθΙ- σε δύο ταβέρνες, σε μια κρεπερί και 
γενικά σε μπαράκια. Πρώτη φορά που δούλεψα ήμουνα 16 στα 
17, καλοκαίρι στον Πλαταμώνα. Τυπικά δούλευα λάτζα και σέρ¬ 
βις, αλλά ουσιαστικά έκανα τα πάντα. Έπαιρνα 3 ευρώ την ώρα, 
ανασφάλιστη φυσικά. Τότε έτσι κι αλλιώς ήμουνα πολύ μικρή 
για να με ασφαλίσουν. Μετά πήρα το κολάι και άρχισα να δου¬ 
λεύω γενικά στον «κλάδο του επισιτισμού». Γιατί ήτανε το πιο 
εύκολο. Γενικά, νομίζω ότι το σερβιτοριλίκι για τις κοπέλες 
είναι μια καβάτζα* είναι εύκολο να βρεις δουλειά, όλο «ζητεί¬ 
ται σερβιτόρα», βλέπεις. Βέβαια έχουν μπει πλέον και προ¬ 
ϋποθέσεις: «εντυπωσιακή σερβιτόρα», «εμφανίσιμη 

σερβιτόρα». Πρέπει να ντύνεσαι συγκεκριμένα, να βάφεσαι, να 
μην είναι τα νύχια σου φαγωμένα... διάφορες μαλακίες. 

Ζ\ΝΌ: Όλες οι δουλειές ήταν στον ίδιο κλάδο, ε; Γενικά δεν 
έψαχνες κάτι άλλο; 

Ε: Έψαχνα, πώς δεν έψαχνα; Ταυτόχρονα έψαχνα άΒδγ-είΐΐίης, 
αλλά επειδή είμαι από την Αλβανία έπαιζε θέμα. Οι περισσότε¬ 
ροι ζητούσανε μετανάστριες μόνο για εσωτερικές. Για εξωτερι¬ 
κές ζητούσαν κυρίως Ελληνίδες με προϋποθέσεις: πτυχία 
βρεφονηπιακών, κοινωνικών λειτουργών, ξένες γλώσσες. Οπότε 
ήτανε λίγο πιο δύσκολο, αλλά και στο σέρβις τις περισσότερες 
φορές δεν έλεγα ότι είμαι Αλβανίδα. Μόνο όταν ήταν πολύ κομ- 
βικά τα πράγματα το έλεγα. Όταν π.χ έπρεπε να ασφαλιστώ για 
να έχω ένσημα, οπότε θα τους έδινα τα στοιχεία μου και θα 
βλέπανε έτσι κι αλλιώς ότι δεν είμαι από 'δω. 

ΟΝΌ: Και οι προϋποθέσεις που είπες πριν; Πέρα από την «συγ¬ 
κεκριμένη» εμφάνιση δηλαδή, τι άλλο ζητάνε; 

Ε: Στο σέρβις; θέλουν να πλασάρεις πολύ το προφίλ της κοινω¬ 
νικής, της χαμογελαστής, της κοπέλας η οποία αν κάνει το 
λάθος πρέπει να ζητήσει δέκα φορές συγγνώμη απ' τον πελάτη 
και από το αφεντικό. Πρέπει να μην μιλάς πολύ ρε παιδί μου, 
όταν σου κάνουν παρατήρηση. Κάπως να κάνεις τα πράγματα, 
τις κινήσεις, όλη την διαδικασία της δουλειάς με τον τρόπο που 
θα σου ζητήσει ο άλλος* δεν έχεις καθόλου τον προσωπικό σου 
χώρο να κάνεις την δουλειά όπως μπορείς εσύ να την βγάλεις 
πιο εύκολα. Εμένα δηλαδή μόνο μια φορά μου 'χει τύχει να έχω 
το ελεύθερο να κινούμαι όπως θέλω εγώ στο μαγαζί. Τις πε- 


ο 







ρισσότερες φορές απλά σου λένε τι και πώς... 

ΟΝϋ: Εννοείς ίο σε ποια τραπέζια και με ποια σειρά θα πας; Τέ¬ 
τοια πράγματα ή γενικότερα; 

Ε: Ναι, ακόμη και για τα ποτήρια. «Εδώ έχουμε δύο ειδών πο¬ 
τήρια, αυτά που είναι για το ρακόμελο και αυτά που είναι για 
την ρακή, μην τυχόν τα βάλεις δίπλα δίπλα και μπερδευτούνε»* 
ενώ ήταν εντελώς τα ίδια ποτήρια. Απλά είχανε ελάχιστα δια¬ 
φορετικό πάτο. Τέτοια πράγματα. Γενικά, δεν είναι ότι απλά πας 
εκεί πέρα, σερβίρεις και σηκώνεσαι και φεύγεις με το που τε¬ 
λειώσεις το οχτάωρό σου. Ξεκινάς με την προετοιμασία του μα¬ 
γαζιού. Αμα είσαι στο άνοιγμα, κουβαλάς καρέκλες, τραπέζια, 
στήνεις το μαγαζί, καθαρίζεις, πλένεις τα πάντα, να μην έχει 
πουθενά σκόνες, να είναι το μαγαζί σε κατάσταση που θα 
το δει κάποιος και θα πει «α, ωραίο μαγαζί». Μετά, 
στην διαδικασία της δουλειάς πρέπει να ακούς, 
αναλόγως με ποιον δουλεύεις, την μαλακία του 
καθενός, είτε είναι πελάτης, είτε είναι ο συνά- 
δερφος, άσε που τις περισσότερες φορές εμένα 
μου τύχαινε να δουλεύω με αφεντικό ή με προ- 
ϊστάμενο/νη. Οπότε δεν υπήρχε καθόλου ο ^ 
χώρος ούτε να λουφάρεις, ούτε να κάτσεις δύο 
λεπτά να κάνεις τσιγάρο. Σε έχει ο άλλος μονίμως 
στην πίεση και στο «σε κοζάρω τι κάνεις τώρα». Δεν 
πρέπει να κάθεσαι και ας μην έχει δουλειά. Πρέπει να κάνεις 
κάτι. Οτιδήποτε* και ας μην έχεις τίποτα να κάνεις. Και άλλες 
μαλακίες. Πχ, άμα δεν καθαρίσεις καλά την τουαλέτα δεν θα 
πάρεις μεροκάματο. Δηλαδή δε πα να χεις δουλέψει εννιά ώρες. 
Μεροκάματο δεν θα πάρεις, άμα η τουαλέτα δεν είναι καθαρή. 
Μετά οι κλασικές απειλές/συμβουλες: «ξέρεις, μπορεί να σε 
βρίζει ο μάγειρας εν ώρα εργασίας γιατί θα 'χει πάρα πολλά 
νεύρα και είναι πολύ περίεργος τύπος, έχει περίεργη ιδιοσυγ¬ 
κρασία». Στη δουλειά όμως υποτίθεται ότι κρατάς τους τύπους. 
Αλλιώς και εγώ περίεργη είμαι ρε φίλε, μπορεί να αρχίσω και 'γω 
να τον βρίζω. Πεσίματα από αφεντικά επίσης. Να μου λέει ο 
άλλος «αυτός ο φωτισμός στο μαγαζί σού πηγαίνει πάρα πολύ 
- τι εννοείς μου πηγαίνει ο φωτισμός στο μαγαζί - ε, να, ενώ 
μπορεί να είσαι Αλβανίδα έχεις κάτι περίεργα βαλκανικά και 
ταυτόχρονα γαλλικά χαρακτηριστικά». Κοινώς «θέλω να σε πη- 
δήξω». Επίσης μου 'χει τύχει να με στριμώχνουνε εν ώρα ερ¬ 
γασίας. Τύπος να με στριμώχνει στον τοίχο με το χέρι του και 
να πηγαίνει να με φιλήσει, να του φωνάζω «τι κάνεις ρε φίλε;». 

Αυτός ήταν πελάτης, φίλος του μαγαζιού, ο οποίος σε κάποια 
φάση την είχε δει ντι τζέι. 

ΟΝΌ: Ε τι θα ήτανε, για να έχει τέτοιες ελευθερίες εκεί μέσα; 
θυμάσαι και άλλες ατάκες που άκουγες συχνά; 

Ε: Ναι. Από τέτοια άλλο τίποτα. Καταρχάς οι κλασικές ατάκες σε 
αυτές τις δουλειές. Ότι εδώ πέρα είναι οικογενειακό το περι¬ 
βάλλον και είμαστε όλοι μια παρέα. Αυτό, έχω παρατηρήσει ότι 
συμβαίνει πολύ με τα μαγαζιά των εξαρχείων. Ότι εδώ πέρα εί¬ 
μαστε μια οικογένεια και είμαστε ίσοι κι όλα αυτά. Στο τέλος κά¬ 
νεις ταμείο και βγάζεις τον λογαριασμό της ημέρας και είναι 
580 ευρώ και εσύ θα πάρεις τα 25 και λες ποια ισότητα ρε φίλε; 
Το άλλο το κλασικό είναι το «μην είσαι έτσι, χαμογέλα και λίγο. 
Πώς είσαι έτσι, δεν δείχνεις ζήλο για την δουλειά» ή 
«γιατί δεν είσαι ευχάριστη με τους πελάτες;». Και εγώ 
μπορεί να έχω ένα σωρό προβλήματα στο κεφάλι 
μου και πρεπει ανά πάσα στιγμή να είμαι χαμογε¬ 
λαστή, φιλική. Να πρέπει να είμαι υπερευγενική 
συνέχεια και από την άλλη να μην αντέχω να 
τους βλέπω μπροστά μου. Να τους σιχαίνομαι. 
Μετά, ήτανε και αυτά τα ηλίθια ηθικά που άκους 
ψ κατά καιρούς* τα «δεν θα αποκατασταθείς; Είσαι 
22 χρονών. Τι κάνει μια κοπέλα 22 χρονών; Δου¬ 
λεύει μόνο σερβιτόρα»; Βασικά υπάρχουν διάφορες 
φήμες γύρω απ' το επάγγελμα της σερβιτόρας - της γυναίκας 
σερβιτόρας. Μου 'χει τύχει να μου πούνε ατάκες όπως «τι δου¬ 
λειά είναι αυτή που σχολάς 5 η ώρα το βράδυ; Τέτοιες δου¬ 
λειές τις κάνουν άλλες...». Εμένα, ξαναλέω, για κακή μου τύχη, 
τυχαίνει και δουλεύω μαζί με τα αφεντικά... 

ΟΝΌ: Δεν νομίζω ότι είναι η κακή σου τύχη. Γενικά σε τέτοιες 
μικρές δουλειές, τα αφεντικά τα τρως στη μάπα. 

Ε: Βασικά τα αφεντικά που σου λένε ότι πρέπει να είστε οικο¬ 
γένεια είναι οι καλύτεροι - ειρωνικά το λέω, μη μπερδευτούμε. 
Αυτοί, έτσι όπως τους έχω κόψει τους περισσότερους, αυτούς 
με τις μικρές επιχειρήσεις, είναι κάτι τύποι που είχαν απλά με¬ 
γάλες παρέες και αφού σκεφτόντουσαν «τι θα κάνουμε στη ζωή 
μας» και κάποια στιγμή είπαν «ε, ας ανοίξουμε μια επιχείρηση 
να κάνουμε τους φίλους μας πελάτες»... 

ΟΝϋ: Νομίζω ότι η βασική σκέψη αυτών που περιγράφεις είναι 
«να ανοίξω ένα μπαράκι, να ανοίξω μια καφετέρια». Αυτή η 
ιδέα χαρακτηρίζει το μέσο ελληναρά. Αν πιάσεις 100 έλληνες. 

βασικά αρρένες, και τους ρωτήσεις τι θέλουν να κάνουν στη 
ζωή τους, οι 90 θα σου πουν «θέλω να ανοίξω καφετέρια/άαιτ». 

Ε: Είναι αυτό το πράγμα ρε παιδί μου. Ότι θα το παίξω και εναλ¬ 
λακτικός και "ξέρεις τι ήμουνα εγώ στα νιάτα μου;", θυμάμαι 
έναν που ήταν στο στυλάκι «εδώ, στον ενικό θα μου μιλάς»... 
και ποιον ενικό ρε φίλε, ο πατέρας μου είναι μικρότερος από 
σένα. Τέτοιο περιβάλλον. Και αυτοί είναι που θα σε διώξουν 
και πιο ύπουλα και θα σου πουν «ε, να μπορούμε να λέμε και 
καμιά καλημέρα. Δεν σε θέλω πια, δεν σου κολλάω και τα έν¬ 
σημα, αλλά πέρνα καμία φορά να λέμε καμιά καλημέρα». 
Καμιά φορά καθόμουν και αναρωτιώμουν «καλά, αφού 
αυτή είναι οικογενειακή επιχείρηση, σκάνε αδέρ¬ 
φια, ξαδέρφια, σόγια, κακό, γιατί δεν παίρνουν κά¬ 
ποιο δικό τους; Αλλά προφανώς ο δικός τους δε 
θα πάρει 22 ευρώ το οκτάωρο, θα ζητήσει 30-40 I 
ευρώ. ' 

ί\ΝΌ: Να σου πω, θες να πεις λίγο παραπάνω για 
την εμπειρία σου στα ΜίΚθΙ; Πώς ήταν οργανωμένο 
αυτό το πράγμα; 

Ε: Τραυματική εμπειρία απ όλες τις απόψεις. Είτε από συ- 
ναδέρφους, είτε από τους προϊσταμένους, είτε από τα αφεν¬ 
τικά. Τα ΜίΚθί είναι μεγάλη εταιρία. Τα κεντρικά γραφεία της 
είναι στην Νέα Φιλαδέλφεια, θυμάμαι κιόλας ότι στο ισόγειο 
είναι η γραμματέας, στον πρώτο όροφο τα μηχανήματα, οι ψεύ¬ 
τικοι πελάτες, οι ψεύτικοι καφέδες, τα ψεύτικα τα πάντα, ρε 
παιδί μου. Στον πάνω όροφο αράζανε οι υπεύθυνες, κάναν το 
τσιγάρο τους. Στον πιο πάνω ήτανε η γαμάτη η τύπισσα η κα- 
ριερίστρια. Μονίμως είχε δύο Τζιπ Πόρσε παρκαρισμένα από 
κάτω τα οποία ήτανε των αφεντικών. Τέλος πάντων. Κάνεις λοι¬ 
πόν αίτηση για να σε πάρουνε. Περιμένεις και συνήθως μέσα 
στον μήνα -αν είσαι το υποκείμενο που ζητάει απεγνωσμένα 
δουλειά- σε παίρνουνε. 

ί\ΝΌ: Σε έχουνε δει; Έχει παίξει συνέντευξη; 

Ε: Αίτηση με φωτογραφία σε πρώτη φάση. Αυτή είναι η πρώτη 
εικόνα που έχουν για σένα. Μετά σε φωνάζουν για συνέντευξη. 

ί\ΝΌ: Η αίτηση τι έγραφε; 

Ε:Ένα βιογραφικό ρε παιδί μου. Τυπικό. Που λέει αν έχεις με¬ 
ταφορικό μέσο, πού μένεις, τι χαρακτήρας είσαι, τι δουλειές 
έχεις κάνει, αν έχεις σπουδάσει. Όπως είναι όλα τα βιογραφικά, 
κάπως σαν ανάκριση, ξέρεις. Και σε φωνάζουν στην συνέντευξη 
που είναι μια φάση λες και πας σε αυτά τα χαζά τα ΐαίθηΐ $ήονν. 
Είναι τρομακτικό. Πρέπει να επιδείξεις όλη την ομορφάδα 
σου(?!), την εξυπνάδα σου(?!), την βλακεία σου(?!) δεν ξέρω. 


Πρέπει να συμπεριφέρεσαι με έναν συγκεκριμένο τρόπο. Η συ¬ 
νέντευξη έχει ως εξής. Έχεις νούμερο να περάσεις γιατί περι¬ 
μένουν κι άλλοι στην σειρά. Σε φωνάζουνε με το επίθετο σου 
για να μπεις μέσα. Και αρχίζουν: «Και πού έχεις δουλέψει; Και 
σε ποιο πόστο θα σε ενδιέφερε να δουλέψεις»; Τέτοια. Μετά 
παίζει τεστ, θυμάμαι εγώ είχα πει ότι με ενδέφερει πιο πολύ το 
σέρβις απ' ό,τι η παρασκευή καφέ και μου λέει «δηλαδή εάν 
εκπαιδευτείς ένα μήνα στην παρασκευή καφέ θες να πεις ότι δε 
θα θέλεις να το κάνεις; - μα με ρωτήσατε απλά ποιο πόστο με 
ενδιαφέρει πιο πολύ». Και μετά σου λένε «θα σε ενημερώ¬ 
σουμε». Αν σε πάρουν, περνάς μία εκπαίδευση ένα 
μήνα στην οποία φτιάχνεις άπειρους καφέδες, τους 
οποίους δεν πίνει κανένας. Απειρους όμως, δεν 
καταλαβαίνεις. Οι εκπαιδεύσεις είναι εξάωρες. 
I Πηγαίνεις έξι ώρες, έξι μέρες, για έναν μήνα. 

' ί\ΝΌ: Έξι ώρες, έξι μέρες, για έναν μήνα. 
Τσάμπα; 

Ε: Υποτίθεται σου λένε ότι στο τέλος θα πάρεις 
ψ τριάμισι κατοστάρικα ή 380 ευρώ αναλόγως σε ποιο 
μαγαζί θα σε στείλουνε γιατί κάποια είναι ίΓ3ηοήΐ$θ και 
κάποια άλλα είναι αλυσίδα. Το ποσό το καθορίζει αυτός ο 
οποίος έχει το κατάστημα στο οποίο θα δουλέψεις. Οπότε ναι, 
ουσιαστικά κάνεις σχεδόν τσάμπα εργασία. 

Ζ\ΝΌ: Και φτιάχνεις καφέδες; Αυτή είναι η εκπαίδευση; 

Ε: Φτιάχνεις άπειρους καφέδες άσκοπα, χωρίς να τους πιει κα¬ 
νένας. Απλά τους φτιάχνεις για να δούνε οι υπεύθυνες εκεί 
πέρα αν τους φτιάχνεις καλά. Και το πιο αστείο είναι ότι σε κά¬ 
ποιους καφέδες πρέπει να βγάζεις τις φούσκες. Γιατί δε μπορεί 
ο πελάτης τις φούσκες, είναι αντιαισθητικές. «Μα τι; θα πάρω 
μια οδοντογλυφίδα και θα αρχίσω να τιςτρυπάω»; Και στην δια¬ 
δικασία παίρνάνε γύρω στα 20 άτομα στο πρωινό το τμήμα και 
άλλα 20 άτομα στο βραδινό το τμήμα. Είχε πολλές καφετιέρες 
στην σειρά και φτιάχναμε καφέδες. Μετά τους κοιτάγαν οι υπεύ¬ 
θυνες. Τους άπειρους, άχρηστους καφέδες. Τσεκάραν αν είναι 
καλός και άμα η εκπαίδευσή σου πάει καλά. Αμα δεν ήταν καλός 
στον έχυναν και σου λέγανε «ξαναφτιάξτον μέχρι να βγει 
καλός». Μπορεί να κάθεσαι έξι ώρες και να φτιάχνεις νες. 100 
χιλιάδες νες, και να επιμένεις να μην έχει ούτε μια φούσκα 
πάνω και να είναι ο αφρός ακριβώς εκεί που σου δείχνει στο 
πλαστικό ποτήρι ότι θα πρεπε να 'ναι ο αφρός. Μέσα σε όλα, 
πλένεις μετά ό,τι βρωμίζεις. Δηλαδή κάνεις όλη την δουλειά 
που θα 'κανες στο μαγαζί, απλά δεν έχεις πελάτες. Όταν είσαι 
αρκετά έτοιμος και έχεις μάθει τους καφέδες και τις δοσολογίες 
και αυτά.. 

ί\ΝΌ: Η εκπαίδευση δηλαδή είναι να μά¬ 
θεις να φτιάνχεις καφέ που θα έχει συγ¬ 
κεκριμένες ποσότητες και χωρίς 
φουσκάλες; Παίζει και χρονομέτρηση; 

Ε: Βέβαια. Εκεί στο δίωρο, πριν το διά¬ 
λειμμα, πρέπει να έχεις φτιάξει π.χ. 20 
καφέδες που να είναι όλοι σε καλή κατά¬ 
σταση. Να μην έχουνε λάθη στις δοσο¬ 
λογίες. Σου πλασάρουν και το παραμύθι 
ότι εδώ πέρα υπάρχει το μυστικό των 
ΜΐΙ<θΙ και δεν πρέπει να το πείτε πουθενά 
γιατί κάτι τέτοιο τιμωρείται από τον 
νόμο, με την ρήτρα και όλες αυτές τις 
συμβάσεις και τις μαλακίες που πρέπει να 
υπογράψεις. Στο τέλος, άμα τα κάνεις 
καλά και είσαι «γλυκούλα», οι υπεύθυνες 
σε «αγαπάνε»* άμα είσαι αυτή η οποία 
δεν τους μιλάει ή είναι λίγο πιο κλειστή 
και απλά κάνει την δουλειά της και φεύ¬ 
γει, κάτι δεν πάει καλά με την πάρτη σου. Εγώ γενικά είχα ζη¬ 
τήματα με τις κοπέλες αυτές. Δεν με γουστάρανε, δεν τις 
γούσταρα. Μια φορά μου τη βίδωσε τόσο και έφτυσα μέσα στον 
καφέ μιας τους που με έβαλε κυρολεκτικά να κάνω γύρω στις 15 
φορές έναν γαμημένο νες. Κάθε φορά που τον πήγαινα ήταν «μα 
καλά πώς είναι έτσι;». Στο τέλος της έριξα μια χλέπα μέσα... 
ΟΝϋ: Της άρεσε; 

Ε: Ναι ρε συ, μου είπε ότι τον πέτυχα, ότι τώρα είναι πολύ 
ωραίος. Οπότε να ξέρετε ότι η μυστική συνταγή του ΜίΚθΙ είναι 
ότι μέσα στον καφέ φτύνουν αλβανοί. 

ί\ΝΌ: Μετά την εκπαίδευση τι έγινε; Τα κατάφερες; Έφτασες 
στο μαγαζί; Πώς ήταν οι συνθήκες δουλειάς εκεί πέρα; 

Ε: Τα κατάφερα. Δούλευα στο Κολωνάκι και είχα τον κάθε απαι¬ 
τητικό μαλάκα να μου ζητάει ότι να 'ναι. Μόνο κολοτούμπες δεν 
μου ζήταγαν να κάνω. Και «όχι τόση ποσότητα απ' αυτό», και 
«όχι τόσο από εκείνο» και «όχι τόσο απ' το άλλο». 
Ήμουνα σε φάση «δεν γίνεται θεέ μου, θα του τον 
πετάξω στο κεφάλι». ^ 

ΟΝϋ: Και εκεί ποσο δούλεψες; 

Ε: Ένα μήνα. Όχι πολύ. Δεν τα πηγαίναμε καλά, 
θεωρούσαν ότι όλη την ώρα κάνω πράγματα τα 
οποία δεν γράφει στο ηιαηυαί. Είχε όντως ένα ηια- 
ηυ3ί που έλεγε πώς πρέπει να συμπεριφέρεσαι την ^ 
ώρα που έχεις νεύρα, την ώρα που είσαι θυμωμένος, ^ 
την ώρα που μπορεί να νιώθεις άρρωστος, κλπ. Προφανώς 
εγώ δεν το χρησιμοποιούσα καθόλου και όλη την ώρα ερχόν¬ 
τουσαν και μου λέγανε ότι αυτά που κάνω είναι εκτός των κα¬ 
νονισμών. Με αποκορύφωμα τη φάση με τα σκουπίδια. Κάποια 
στιγμή έπιασα ένα συνάδερφο να του πω «ρε συ σε παρακαλώ 
αν μπορείς τα σκουπίδια σου να τα παίρνεις γιατί είναι παρα¬ 
πάνω δουλειά για μένα. Εγώ δεν σου αφήνω τίποτα στο πόστο 
και το 'χεις κάνει επανειλημμένα τρεις φορές, ενώ μπορείς να 
τα παίρνεις φεύγοντας». Για να μην το πω στην υπεύθυνη 
έπιασα τον συνάδερφο, με αποτέλεσμα αυτός να με καρφώσει 
στην υπεύθυνη και να με απολύσουνε γιατί «υπονομεύω τις δια¬ 
δικασίες». Γιατί «ό,τι πρόβλημα υπάρχει το αναφέρουμε στον 
υπεύθυνο. Και από πού και ως πού παίρνω πρωτοβουλίες και 
λέω στους άλλους τι να κάνουν»; 



Στην 

οικογενειακή 
επιχείρηση δεν έχει 
κάμερες, έχει το μα¬ 
λάκα να σε τσεκά¬ 
ρει συνέχεια 


ί\ΝΌ: Δηλαδή, το μεγάλο παράπτωμα 
ήταν ότι μίλησες απευθείας στον συνά- 
δερφό σου; Καλά, και αυτός επειδή δεν 
τον έδωσες πήγε και σ' έδωσε; Τελικά 
την πληρώθηκες την εκπαίδευση; 

Ε: Ναι την πληρώθηκα, αλλά μου φάγανε 
χρήματα γιατί είχα λήψει τέσσερις ημέ¬ 
ρες. Γιατί εγώ παθαίνω κατά καιρούς 
βρογχίτιδα και είμαι χάλια. Οπότε δεν 
πήγα τέσσερις ημέρες και αντί να πλη¬ 
ρωθώ τριάμισι κατοστάρικα, πήρα δύο· 
μου κόψανε 100 ευρώ. 

Ο/νϋ: Κάπου θα χει έναν πολύπλοκο αλ¬ 
γόριθμο που θα βγαίνει αυτό το πράγμα. 
Δημιουργική λογιστική των αφεντικών! 
Να σε ρωτήσω τώρα. Στα ΜίΚθί είχε δια¬ 
φορά σε σχέση με τα πιο μικρά μαγαζιά; 

Π.χ, το ρακάδικο που δουλεύεις τώρα. 

Ε: Ναι. Καταρχάς είχε αυτή την απόσταση και την αποστείρωση, 
ρε παιδί μου, που στο ρακάδικο δεν παίζει. Αλλά θα ακούσεις 
ας πούμε την μαλακία του αφεντικού, θες δεν θες. Εκεί πέρα 
δεν ήξερες καν ποιο είναι το αφεντικό σου. Δεν κατάλαβα ποιος 
είναι, ως φυσικό πρόσωπο. Ενώ τώρα τον έχω όλη την ώρα από 
πάνω μου να με εποπτεύει σαν τον όίς 0γοϊΗθγ. Καλά εντάξει, 
στα ΜίΚθί είχανε κάμερες. Στην οικογενειακή επιχείρηση δεν 
έχει κάμερες, έχει το μαλάκα να σε τσεκάρει συνέχεια. 

ΟΝΌ: Αλλά και στα ΜΐΚθΙ σε τσεκάρανε* οι υπεύθυνες. 

Ε: Εννοείται. Πολλές φορές υπήρχαν και βαλτοί πελάτες. Και 
είχαν και πολύ ιδιότροπο μενού. Σε φάση, θα παραγγείλω έναν 
καφέ, αλλά ρε παιδί μου θα είναι ο υπερκαφές. Να δούμε τις 
ικανότητές σου. Αλλες διαφορές ήτανε ότι στα ΜίΚθί ο καθένας 
είχε το μηχάνημά του ενώ στα μικρά μπαράκια και οβΓθ έπαιζε 
μια καφετιέρα, μια βρύση, μια λάτζα. Όλοι σε ένα. Στα ΜιΈθΙ 
από την άλλη, αυτό που ήταν πολύ τρομαχτικό ήταν ο χώρος 
στον οποίο έπρεπε να δουλέψεις. Ήταν αποπνικτικά 
μικρός. Δηλαδή όλα υπήρχανε γύρω σου με έναν 
ασφυκτικό τρόπο, που ένιωθες ότι θα αρχίσουν 
να εκσφενδονίζονται από παντού, ρε παιδί μου, 

I τα πηρούνια, τα κουτάλια, τα ποτηράκια. 

' Ο/νΟ: Στο μαγαζί ή στην εκπαίδευση; 

Ε: Και στο μαγαζί και στην εκπαίδευση. Και οι κι¬ 
νήσεις που έκανες ήτανε συγκεκριμένες. Για τα 
ψ πάντα. Τον νες πρέπει να τον κάνεις με τρεις κινή¬ 
σεις. Έχεις από κάτω το συρτάρι. Δίπλα την καφετιέρα, 
τα ποτήρια, τα πάντα. Παίρνεις ποτήρι. Ανοίγεις συρτάρι. Βά¬ 
ζεις την δοσολογία. Ανοίγεις μηχανή με το αριστερό χέρι. Κου¬ 
νάς τρεις φορές τον νες με το δεξί. Είναι έτοιμος. Τον χτυπάς 
δίπλα στην καφετιέρα. Τον πετάς στο ποτήρι που έχεις ακρι¬ 
βώς από δίπλα και τον σερβίρεις. Δεν έχει «μισό να πιάσω το 
γάλα που είναι από εκεί, κάτσε να φέρω τη ζάχαρη. Επίσης στις 
περισσότερες δουλειές απ' αυτές, ενώ ζητάνε σερβιτόρα ή να 
φτιάχνεις καφέδες, πάντα καταλήγεις να καθαρίζεις τουαλέτες, 
να σκουπίζεις, να καθαρίζεις, να ξεσκονίζεις, να μαζεύεις εμε¬ 
τούς. Στα Μι'ΚθΙ είχανε καθαρίστριες, αλλά έπρεπε όσον αφορά 
τον πάγκο και όσον αφορά το δικό σου το πόστο να είναι τα 
πάντα κομπλέ. Ό,τι λείπει, ό,τι έχει πεταχτεί, ό,τι έχει μείνει, 
είναι στην δίκιά σου ευθύνη. Και γράφεις και αναφορά «τόσο 

καφέ έβαλα σήμερα, τόσα γάλατα, τόσους 
καφέδες έδωσα». Επίσης, στα Μι'ΚθΙ απαγο¬ 
ρευόταν το βάψιμο. Για να μην πέσει τίποτα 
από το νυχάκι στον καφέ, να μην στάξει το 
ΓΠ3ΐ<0 υρ. Εντάξει, αν είσαι στην τσίτα και 
τρέχεις 8-9 ώρες και ιδρώνεις, προφανώς 
θα τρέξει το πΐ3ΐ<θυρ. Αν πλένεις πιάτα και 
ποτήρια τις πέντε από τις δέκα ώρες που 
δουλεύεις, θα φύγει το μανόν και θα πάει 
και στο φαγητό και στον καφέ. 

ΟννΟ: Είχε πολύ μεγάλη ένταση εργασίας, 
έτσι; 

Ε: Πάρα πολύ. Δούλευες σα μηχανάκι. Είχες 
το τυπικό διάλειμμά σου στο οποίο έπρεπε 
να καπνίσεις, να φας, να ξεκουραστείς μέσα 
σε μισή ώρα. Αλλά τουλάχιστον εκεί το τη¬ 
ρούσαν αυτό το μισάωρο. Προφανώς γιατί 
αλλιώς δεν θα άντεχες. Ήταν εξαντλητικό. 

Δεν γινόταν χωρίς διάλειμμα. 

ί\ΝΌ: Στα μικρά μαγαζιά πώς ήταν; Ήταν πιο άτυπα οργανω¬ 
μένα; Είχες π.χ μεγαλύτερη ευκολία να κάνεις λούφα, να λα¬ 
σκάρεις λίγο; 

Ε: Εγώ προσπαθούσα και έβρισκα. Πολλές φορές τούς έλεγα «εν¬ 
τάξει τώρα πεινάω και θα πεταχτώ να πάρω κάτι να φάω» και 
απλά έφευγα, πήγαινα μια βόλτα να ξελαμπικάρω και ξαναγυρ- 
νούσα. Ξέρεις, απλά να φύγω για δέκα λεπτά από εκεί μέσα. Επί¬ 
σης δεν είναι τόσο τυποποιημένα. Έφτιαχνες τον καφέ, αλλά σε 
ένα σημείο μπορεί να τελείωνε το γάλα και να πεταγόσουν να 
πάρεις. Κατά τα άλλα, καλά προφανώς υπήρχανε και εκεί πέρα 
συγκεκριμένες κινήσεις γιατί οι μηχανές, ας πούμε, του καφέ 
είναι πολύ συγκεκριμένα φτιαγμένες. Έχουν τα φυσίγγια (δύο οι 
πιο μεγάλες). Έχουνε τις τρεις θύρες για τον καφέ: εσπρέσσο, 
καπουτσίνο κι όλα αυτά. Έχουνε το ζεστό νερό για το τσάι. Δεν 
χρειάζεται πχ να βράσεις νερό. Όλα αυτά υπάρχουνε γύρω σου 
για να γίνει πιο γρήγορα η δουλειά, αλλά μπορεί ας πούμε αν 
είναι άδεια η καφετιέρα, να μην σου πει ο άλλος απολύεσαι γιατί 
δεν την γέμισες, θα σου πει «βράστο τώρα στο μπρίκι και την γε¬ 
μίζω εγώ». Υπάρχει μια ελάχιστα μεγαλύτερη ελευθερία κινή¬ 
σεων σε σχέση με τα ΜίΚθΙ. Ακόμα και ο χώρος... 

ΟΝΌ: Απ' την άλλη, είχες το αφεντικό από πάνω. 

Ε: Εννοείται, ναι. Στη γέμιζε την καφετιέρα, αλλά του γύριζε το 
μάτι. Μετά κλασικά σου την έλεγε: «καλά δεν είδες ότι είχε 
αδειάσει; Έπρεπε να το είχες γεμίσει». 

ί\ΝΌ: Γενικά πόσο έχεις μείνει στην κάθε δουλειά; Πόσο είναι 
το περισσότερο και πόσο το λιγότερο. 

Ε: Το περισσότερο είναι δέκα μήνες και το λιγότερο είναι δύο. 
Κυρίως θυμάμαι να βρίσκω δουλειά εκεί Φλεβάρη. Φλεβάρης- 
Μάρτης είναι κυρίως οι μήνες που ψάχνουνε συνέχεια, ρε παιδί 
μου, γιατί φεύγει κόσμος για σεζόν. Δεν ξέρω, εγώ μάλλον είμαι 
στραβόξυλο και δεν έχω κάτσει και πολύ σε πολλές δουλειές. 
Αλλα και γενικά αυτές οι δουλειές είναι τελείως ευκαιριακές, 
δεν είναι ότι θα πεις ότι θα βάλω τα πόδια μέσα και θα δουλέψω 
και θα τα βγάζω πέρα· είσαι μόνιμα σε μια ανασφάλεια. Ειδικά 
για τα ένσημα εάν είναι και μικρή επιχείρηση, ενώ αν είναι με¬ 
γάλη επιχείρηση ο άλλος δεν μπορεί τόσο εύκολα να παρατυ¬ 
πήσει στο τι ένσημα θα σου κολλάει, στο μισθό σου, γιατί 
κάπως φαίνονται όλα αυτά, ενώ στις μικρές επιχειρήσεις μόλις 


πεις για ένσημα σου λένε «καλά, αν υπάρξει 
κάποιο πρόγραμμα στον ΟΑΕΔ θα το δούμε 
γιατί εγώ δεν ψήνομαι να πληρώνω, αλλά 
μέχρι τότε ξεκινάμε έτσι και βλέπουμε» και 
καταλήγω να δουλεύω δμηνα και ΙΟμηνα και 
να μην έχω πάρει κανένα ένσημο, να μην 
μου έχει γίνει καν πρόσληψη, να μην μπορώ 
μετά να διεκδικήσω τίποτα. Στη ΙΟμηνη δου¬ 
λειά είχα ξενερώσει πάρα πολύ που δεν μπο¬ 
ρούσα μετά να ζητήσω αποζημίωση και να 
μπω στο ταμείο ανεργίας* και εμένα μου 
είναι απαραίτητα γενικά τα ένσημα. 

ΟΝΌ: Σε όλες αυτές τις δουλείες που έχεις 
αλλάξει σε πόσες σου κολλήσαν ένσημα 

Ε: Στις δύο. Στα ΜΐΙ<θΙ που ήταν τυπικά και σε 
ένα μικρό μαγαζί στη Λάρισα. 

ί\ΝΌ: Είπες ότι ξεκίνησες γενικά να δου¬ 
λεύεις από μικρή, οπότε τα πρώτα χρόνια 
πήγαινες σχολείο και άρα με το θέμα των 
χαρτιών σου ήσουν ΟΚ. Μετά όμως που ενηλικιώθηκες δεν σου 
είναι απαραίτητα; 

Ε: Ναι. Μου είναι. Μια χρονιά που κινδύνεψα να απελαθώ λόγω 
του ότι δεν είχα μαζεμένα ένσημα, προφανώς γιατί δούλευα 
μαύρα, είχα πάρει τα ένσημα της μάνας μου ουσιαστικά. Κά¬ 
ναμε μια εικονική πρόσληψη εργασίας εκεί που δούλευε και μου 
κόλλαγε τα δικά της ένσημα. Αλλά κοίτα, υπάρχει και ο άλλος ο 
φόβος με τις σερβιτόρες. Να πεις ότι είσαι αλβανίδα. Σε κοιτάνε 
καχύποπτα, δεν σε θέλουνε, οπότε εγώ πολλές φορές το 
έκρυβα επειδή είχα πιο άμεση ανάγκη για τα χρήματα. Σε κά¬ 
ποιες δουλειές που δεν τα είχα τόσο ανάγκη άμεσα, τα άφηνα, 
κυρίως γιατί τότε κάλυπτα τα κενά μου με άλλες διαδικασίες για 
τα χαρτιά. Αλλά και όποτε έφτανε αυτή η κουβέντα περί ενσή¬ 
μων μου λέγανε ότι «ε, τώρα εντάξει, δεν έχει πολλή δουλειά 
στο μαγαζί, δε σε χρειαζόμαστε άλλο» και διάφορα τέτοια. 

ί\ΝΌ: Εγώ ρωτάω γιατί είπαμε στην αρχή ότι κοίταζες για τέ¬ 
τοιες δουλειές γιατί τις βρίσκεις εύκολα, αλλά ο λόγος που τις 
βρίσκεις εύκολα είναι γιατί αυτοί που σε προσλαμβάνουν δεν 
περιμένουν να έχεις απαιτήσεις. 

Ε: Κι αυτό σχετικό είναι. Σε κάτι συνεντεύξεις που είχα πάει... 
Επίσης σε τέτοιες δουλειές δεν μπορείς να σταματήσεις να ψά¬ 
χνεις. Είσαι μονίμως σε μία αναζήτηση. Είσαι με το ένα πόδι 
μέσα και με το άλλο έξω γιατί το ότι δουλεύεις μαύρα σου προ- 
καλεί μια ανασφάλεια. 0 άλλος μπορεί να σε διώξει ανά πάσα 
στιγμή και μένεις και χωρίς λεφτά και χωρίς να μπορείς να διεκ¬ 
δικήσεις τίποτα. Σου λέει ο άλλος «δε σε ξέρω» στην τέλική. 

ΟΝΌ: Σου έχει τύχει να σε διώξουν και να μη σε πληρώσουν 
καθόλου; 

Σ: Καλά πώς δε μου χει τύχει; Και δούλευα ένα καλοκαίρι ολό¬ 
κληρο. 

Οννϋ: Εντάξει, αν κατάλαβα καλά είτε υπεροργανωμένη αλυσίδα 
είτε οικογενειακό κωλομάγαζο, οι βασικές συνθήκες εργασίας 
παραμένουν ο ζόφος και το τρέξιμο. Εγώ τώρα το μόνο που 
σκεφτόμουνα είναι αν θες να πεις λίγο παραπάνω για τις σχέ¬ 
σεις - αν και έχεις πει ήδη κάποια πράγματα. Ρε παιδί μου, πώς 
είναι οι σχέσεις, κυρίως με τους συναδέλφους σου, αλλά και με 
τους πελάτες. Είπες για το ΜίΚθί που έπαιζε αυτή η φάση... 



μόλις 
πεις για ένσημα 
σου λένε «καλά, 
αν υπάρξει κάποιο 
πρόγραμμα στον 
ΟΑΕΔ θα το 
δούμε» 








Δεν μιλάγατε καθόλου; Πόσοι δούλευαν μέσα στο μαγαζί; 

Ε: Τέσσερα άτομα. Ε μιλάγαμε, αλλά μην φανταστείς. Όλοι λέγανε 
μόνο της δουλειάς. Τότε π.χ που τελείωσε η εκπαίδευση, εγώ 
αναρωτιόμουν «πότε θα την πληρωθούμε;». Ρωτούσα «ρε παι¬ 
διά δεν μας έχουνε πει κάτι για τις πληρωμές, μήπως θα 'πρεπε 
να πάμε και να ρωτήσουμε εμείς που δυλεύουμε στο Κολωνάκι 
που είναι Ιταηοήίεθ, από ποιον θα πληρωθούμε και πότε»; Όλοι 
κο-κο. Τελικά το 'κανα μόνη μου γιατί δεν μπορούσα να συνεν- 
νοηθώ. Κάπως έπαιζε μια ομερτά ρε παιδί μου ότι δεν μιλάμε με¬ 
ταξύ μας καθόλου, απαγορεύεται. Εγώ μιλούσα μόνο λίγο 
παραπάνω με μια κοπέλα από Αλβανία που μόλις είχε τελειώσει 
το σχολείο και έπρεπε να δουλέψει για να παραμείνει στην Ελ¬ 
λάδα. Μόλις είχε γίνει 18 και δεν γινότανε να παραμείνει αν δεν 
έχει χαρτιά. Α, και με μια κοπελίτσα που ήταν και αυτή από 
επαρχία... Αλλά αν εξαιρέσεις αυτές, κατά τα άλλα, εκεί μέσα 
ήταν μια ρουφιανοκατάσταση. Οι περισσότερες κοπέλες που 
ήταν εκεί πέρα απλά θέλαν να γίνουν σαν τις υπεύθυ¬ 
νες και ήταν σε φάση «α, τι ωραία που είναι τα νύχια , 
σου, πού τα έφτιαξες, και εγώ θέλω». Επίσης Μ 
άκουγα πολλά ρατσιστικά. Ακουγα συνέχεια την 
ατάκα «ε, ναι ρε, χρυσή αυγή». 

ΟΝϋ: Στα υπόλοιπα μαγαζιά που ήταν πιο μικρά 
πώς ήταν η κατάσταση; Πώς ήταν οι σχέσεις; 

Ε: Στα μικρά είπαμε* παίζει αυτή η φάση του «εδώ ^ 
πρέπει να γίνουμε φίλοι», το οποίο είναι λίγο κακό. 

Στην προηγούμενη δουλειά που κράτησε το ΙΟμηνο, είχα 
καλές σχέσεις με μια κοπέλα, αλλά η μαλακία ήταν ότι δε δου¬ 
λεύαμε ποτέ τις ίδιες μέρες. Αλλά είχαμε γνωριστεί και απλά 
πήγαινα κάποιες μέρες που δούλευε να της πω ένα γεια, αλλά 
δεν καθόμουνα ποτέ, για να μην της φορτώσω και άλλη δουλειά 
ή κανονίζαμε και πηγαίναμε για κάνα καφέ. Σε αυτή τη δουλειά 
που είμαι τώρα, η κοπέλα που δουλεύουμε μαζί είναι η αρα- 
βωνιαστικιά του αφεντικού, οπότε ο μόνος λόγος που θέλει να 
με πλησιάσει είναι να μάθει πράγματα για μένα. Είναι κακός ο 
τρόπος της, ρε παιδί μου, οπότε δε θέλω σχέσεις μαζί της. Και 
γενικά, πέρα από την «οικογενειακή ατμόσφαιρα», σε αυτές τις 
δουλειές τα πάντα είναι χύμα* δεν ξέρεις αν δουλεύεις την επό¬ 
μενη μέρα, που θα δουλεύεις, τι ώρες... δεν ξέρεις τίποτα. 




Αμα 
παίξει λάθος 
στο ταμείο σου 
κρατάνε λεφτά. 
Αν φύγει ο άλλος 
και δεν πληρώσει, 
τα πληρώνω 
εγώ 


Αυτή τη βδομάδα π.χ δεν ξέρω πότε δουλεύω και είναι ήδη 
Τρίτη, ενώ κανονικά θα έπρεπε να μου έχουν πει το πρόγραμμα 
από Δευτέρα. Και θα σκάσει τηλέφωνο αύριο: «μπορείς να έρ¬ 
θεις σε ένα δυωράκι για δουλειά;». Επίσης το οκτάωρο είναι 
δεκάωρο. Και ρε συ, αυτό το πράγμα, να μην πληρώνει κανείς 
ποτέ υπερωρίες, λες και ο χρόνος μου είναι για σκότωμα, οπότε 
ας πάω να δουλέψω χωρίς να πληρωθώ. Επίσης, το ταμείο. 
Πολύ σημαντικό το ταμείο. Αν λείπουν λεφτά τα χρεώνεται η 
σερβτόρα. Αμα παίξει γενικά λάθος στο ταμείο σού κρατάνε 
λεφτά. Αν φύγει ο άλλος και δεν πληρώσει, τα πληρώνω εγώ. Τις 
προάλλες είχε γίνει ένα λάθος και έτυχε να είμαι έξω και σκάει 
τηλέφωνο «Πού είσαι;» Ακου, πού είσαι; Όπου θέλω είμαι. 
Τέλος πάντων. Μου λένε «έχει γίνει ένα λάθος στο ταμείο. Σε 
μία ώρα να είσαι εδώ». Με τα πολλά, πήγα και τελικά δεν είχε 
γίνει κανένα λάθος. Απλά αυτός ήταν στόκος και δεν ήξερε να 
μετράει. Αλλά εγώ τα παράτησα όλα για να κουβαληθώ εκεί. 

Ο/νϋ: Σε αυτές τις δουλειές πάντως, αυτά που λες 
τώρα τα αφεντικά τα έχουν ως δεδομένα. Είναι από 
τα εγγενή πλεονεκτήματα της μαύρης εργασίας. 

Ε: θα ήθελα πάντως να βρω μια δουλειά πιο στα¬ 
θερή, να μην αγχώνομαι για το τι θα κάνω την 
επόμενη ημέρα. Γιατί είναι πάρα πολύ αγχωτική 
όλη αυτή η πίεση και η τρομοκρατία. Και εντάξει, 
δεν είναι ότι το κάνω από γούστο. Και γενικά αυτές 
^ οι δουλειές είναι τελείως υποτιμημένες. Παίζει υπο¬ 
τίμηση από το αφεντικό, από τους πελάτες. Σε αντιμε¬ 
τωπίζουν ως «το κοριτσάκι», σε προσφωνούν με κάτι περίεργα 
ονόματα την ώρα που δουλεύεις. Ουφ. Συγχύστηκα τώρα. 

Ζ\ΝΌ: Καλά, σταματάμε. Έτσι κι αλλιώς είπες τα πάντα. Μας κά¬ 
λυψες και με το παραπάνω. Σε ευχαριστούμε πολύ που μοιρά¬ 
στηκες μαζί μας τις εμπειρίες σου. 

Ε: Παρακαλώ. Και να μην έρθετε ποτέ στο μαγαζί που δουλεύω. 


Ψ 



* Μία πιο εκτενή και ολοκληρωμένη εκδοχή της συνέντευξης, που λόγω 
χώρου δεν μπήκε στο περιοδικό, μπορείτε να βρείτε στο: αυίοηο- 
ηη\α71. ννοΓθΙρΓ655. ωηη/ι ΐ ΐ<ία55- νναΓ-άορζ 

ΕΥΕΛΙΚΤΗ ΚΑΙ ΜΑΥΡΗ ΕΡΓΑΣΙΑ ΑΠΟ Τ01970 

Η κατάσταση είναι δραματική. Όχι γιατί η Ελλάδα έχει πάρει τον κατήφορο, όχι 
γιατί τα αφεντικά μας δεν βγαίνουν και κλείνουν τα μαγαζάκια τους, όχι γιατί 
ο κύριος Ντάισελμπλουμ πιέζει τον κύριο Βαρουφάκη για να συνεχιστούν τα μέτρα 
λιτότητας (έτσι δεν λέει ο κυρίαρχος λόγος;). Αλλά γιατί το διανοητικό επίπεδο της 
εργατικής τάξης είναι σε τέτοιο βαθμό που ενώ η εργασία της έχει υποβαθμιστεί κι 
η ανεργία έχει χτυπήσει κόκκινο, κάθε άλλο παρά τα αφεντικά της εχθρεύεται. 


Το 2009, στην αρχή της κρίσης, το ποσοστό της ανεργίας είχε φτάσει στο 9,5%. 
Τότε, οι συζητήσεις που γίνονταν περιστρέφονταν γύρω από το ακριβό κόστος της 
εργασίας και της αναπαραγωγής μας. Έτσι, μετά από πέντε χρόνια ο μισθός έφτασε 
στο μισό, οι κοινωνικές παροχές ανήκουν στο παρελθόν και πλέον νέες μορφές 
ευέλικτης εργασίας εφαρμόζονται. Παρόλα αυτά, τα ποσοστά της ανεργίας αυξά¬ 
νονται ραγδαία φτάνοντας στο «26,1% στο τέταρτο τρίμηνο του 2014». 1 Εν¬ 
τάξει· και πού θα φτάσει αυτή η κατάσταση; «Καμιά άσπρη μέρα θα 
δούμε;», θα διερωτάται κανείς. Η αλήθεια είναι ότι για την εργατική 
τάξη η μέρα που ξημερώνει είναι μαύρη κι άραχνη και θα παρα- 
μείνει τέτοια για όσο καιρό δεν αντιλαμβάνεται ότι η κατάσταση / 

που βιώνει σήμερα δεν είναι αποτέλεσμα των μνημονίων και των / 

κακών δανειστών, αλλά του ταξικού ανταγωνισμού και του συ- / 

σχετισμού δυνάμεων που έχει διαμορφωθεί στους χώρους ερ- 
γασίας και γενικότερα στην κοινωνία τα τελευταία τριάντα και 
βάλε χρόνια. ^ 

Όσο για τα αφεντικά μας, μικρά και μεγάλα, καλά κρατούν. Έχουν με¬ 
ταφέρει την χασούρα από τα κέρδη τους στις πλάτες της εργατικής 
τάξης κι αυτοί δείχνουν το δάχτυλο προς διαφορετική κατεύθυνση. Κοινώς, 
δεν κουνιέται φύλλο. Σ' αυτό το κείμενο υποστηρίζουμε ότι τα μέτρα λιτότητας 
που αφορούν την εργασία και την αναπαραγωγή μας, δεν εμφανίστηκαν τα τελευ¬ 
ταία πέντε χρόνια, αλλά είναι κραυγές των αφεντικών μας που ηχούν από το πα¬ 
ρελθόν. 

Για να το πούμε αλλιώς, το κράτος, όχι σαν πρόσωπα και κόμματα, αλλά σαν συλ¬ 
λογικός εκφραστής της κυρίαρχης τάξης, έχει στρατηγική γύρω από την οργάνωση 
της εργασίας, κομμάτι της οποίας είναι η «ευελιξία μέχρι εκεί που δεν πάει», η 
οποία κρατάει από τα μεταπολιτευτικά χρόνια και φτάνει έως τις μέρες μας. 

Η ΕΠΑΝΕΜΦΑΝΙΣΗ ΤΗΣ ΑΝΕΡΓΙΑΣ 

Ας γίνουμε λοιπόν συγκεκριμένοι. Το 1985, σε 13 χώρες της Ευρώπης η ανεργία ξε- 
πέρασε το 10% και διατηρήθηκε μέχρι την δεκαετία του 2000 σε υψηλά επίπεδα. 
Οι αιτίες για αυτό, όπως είπαν, ήταν μεταξύ άλλων ότι το κόστος της εργασίας είχε 
εκτοξευθεί στα ύψη κι ότι η ίδια η εργασία ήταν αρκετά άκαμπτη. Και το αποτέλε¬ 
σμα ήταν, όπως και πάλι είπαν, οι επιχειρήσεις να μην μπορούν να απολύσουν εύ- 

κόλα προσωπικό, αλλά συνάμα ούτε και να κάνουν νέες προσλήψεις και επενδύσεις. 
Αυτά ήταν τα επιχειρήματα των αφεντικών για τα σταθερά ποσοστά ανεργίας. Κι όσο 
για τα μέτρα αντιμετώπισης που ακολούθησαν; Το εξής ένα: ελαστικότερη εργασία, 
χαμηλότερου φυσικά κόστους. Σύμφωνα με μελέτη της ΙΝΕ/ΓΣΕΕ, 2 τη δεκαετία του 
70 στις περισσότερες χώρες της Ευρώπης το κεφάλαιο αναδιαρθρώθηκε κι από πο¬ 
λιτικές πλήρους απασχόλησης πέρασε σε πολιτικές που στόχο είχαν την ευε¬ 
λιξία και την ημι-απασχόληση. Το δικό μας εργαλείο τώρα για την 
κατανόηση αυτής της αλλαγής δεν είναι άλλο από την ιστορική ματιά 
^ στο παρελθόν. Για να καταλάβουμε, λοιπόν, τις αλλαγές στην ορ¬ 
γάνωση της εργασίας θα εστιάσουμε στο μεταπολεμικό μοντέλο 
παραγωγής. Ένα μοντέλο παραγωγής που ήταν στηριγμένο στην 
| αλυσίδα παραγωγής, στην αύξηση του μισθού παράλληλα με 
' την αύξηση της παραγωγικότητας της εργασίας και των κερδών, 
στην οικιακή εργασία των γυναικών για την αναπαραγωγή του 
εργάτη έξω από το εργοστάσιο και στην αναγνώριση των συνδι¬ 
κάτων ως μηχανισμών εγγύησης της ταξικής ισορροπίας. 


ΤΟ 

κεφάλαιο 
πέρασε σε 
πολιτικές που 
στόχο είχαν 
την ευελιξία 


ημιαπασχο 
ληση 


Το μοντέλο αυτό που περιγράφουμε θεμελίωνε μία κοινωνική ισορρο¬ 
πία, η οποία στις αρχές της δεκαετίας του 70 έσπασε. Με όλα τα παραπάνω 
υποκείμενα, άνδρες εργάτες, γυναίκες, νέοι, φοιτητές να αμφισβητούν τον τρόπο 
αναπαραγωγής τους. Τα κινήματα του 70 ήταν η αιτία που τα κέρδη των αφεντι¬ 
κών μειώθηκαν, την ώρα που οι μισθοί αυξάνονταν. Η εξίσωση αυτή οδήγησε στην 
αναδιάρθρωση του κεφαλαίου. Οι δεκαετίες που ακολούθησαν, για τα περισσότερα 
κράτη της Ευρώπης καθώς και τις ΗΠΑ, χαρακτηρίστηκαν από τα αυστηρά μέτρα λι¬ 
τότητας και τα υψηλά ποσοστά ανεργίας. Αυτή ήταν η απάντηση των αφεντικών 
στους εργατικούς αγώνες. Βέβαια, το κάθε κράτος έχει και την ιστορία του κι έχει 
διαφορετικά προβλήματα που πρέπει να λύσει στο εσωτερικό του. 


Έτσι και στην περίπτωση του ελληνικού κράτους, ενώ τα περισσότερα κράτη της Ευ¬ 
ρώπης από το 70 και μετά άφησαν πίσω τους το εργασιακό μοντέλο που περιγρά- 
ψαμε πιο πάνω και πέρασαν σε αυστηρά μέτρα λιτότητας (δείτε, για παράδειγμα, 
την εποχή της θάτσερ στην Αγγλία), στην Ελλάδα η πολιτική για την οργάνωση της 
εργασίας θα λέγαμε ότι παιζόταν σε διπλό "ταμπλό". Κι αυτό γιατί το ελληνικό κρά¬ 
τος εκείνη την περίοδο κλήθηκε να λύσει προβλήματα κοινωνικής ισορροπίας στο 
εσωτερικό του. Έτσι στόχος της περιόδου εκείνης, ανεξαρτήτως δεξιάς ή αριστε¬ 
ρής κυβέρνησης, ήταν να φέρει την πολυπόθητη κοινωνική συνοχή μέσω της δη- 


Το παρακάτω άρθρο είναι του 
2006, από τα οικονομικά φύλλα 
της Καθημερινής, και προμήνυε τα 
δύσκολα ήδη από τον τίτλο: «Από 
χαμηλό βαθμό ευελιξίας χαρακτη¬ 
ρίζεται η ελληνική αγορά εργα¬ 
σίας, σύμφωνα με την Αίρήα 
ΒαηΙ<»: 

Αυτό επίσημαίνεται σε μελέτη 
της Αίρήα Β3ηΙ<, στην οποία ανα- 
φέρεται ότι η δυσκαμψία της 
αγοράς εργασίας στην Ελλάδα 
συμβάλλει στην καθήλωση της 
παραγωγικότητας της οικονομίας 
και των μέσων μισθών σε χα¬ 
μηλά επίπεδα. 

Αντίθετα, η μεγάλη ευελιξία της 
αγοράς εργασίας θεωρείται σή¬ 
μερα ως ένα από τα ισχυρότερα 
συγκριτικά πλεονεκτήματα των 
ΗΠΑ, του Ην. Βασιλείου και 
άλλων οικονομιών και συμβάλλει 
στην επίτευξη υψηλών ρυθμών 
ανάπτυξης σε αυτές τις χώρες, 
στην προσέλκυση μεγάλου όγκου 
ξένων επενδύσεων και σε εξαι¬ 
ρετικά χαμηλά ποσοστά ανερ¬ 
γίας. 

Και συνεχίζει λέγοντας ότι η ελ¬ 
ληνική αγορά εργασίας χαρακτηρί¬ 
ζεται από χαμηλό βαθμό ευελιξίας 
για τους ακόλουθους λόγους: 

ο υψηλός κατώτατος μισθός, η 
μονιμότητα των υπαλλήλων στο 
δημόσιο τομέα και το υψηλό κό¬ 
στος των απολύσεων συμβάλουν 

στον περιορισμό των προσλή¬ 
ψεων, ο βαθμός ευελιξίας του 
ωραρίου εργασίας είναι ελάχι¬ 
στος και ότι το ποσοστό της με¬ 
ρικής απασχόλησης είναι 
εξαιρετικά χαμηλό, ενώ το γενι¬ 
κότερο θεσμικό πλαίσιο δεν ευ¬ 
νοεί την ανάπτυξή του. 

Και στο τέλος του άρθρου αναφέ¬ 
ρει ως διαρθρωτικά χαρακτηρι¬ 
στικά τα εξής: 

Οι αρνητικές επιπτώσεις των 
ανωτέρω χαρακτηριστικών στην 
ευελιξία της ελληνικής αγοράς 
εργασίας περιορίζονται σε κάποιο 
βαθμό. Η ευελιξία της αγοράς ερ¬ 
γασίας στην Ελλάδα ενισχύεται 
από το υψηλό ποσοστό της αυτο¬ 
απασχόλησης ή απασχόλησης 
στην οικογενειακή επιχείρηση, 
την εισροή στη ΙΟετία του 1990 
περίπου 1 εκατ. μεταναστών από 
τις γειτονικές χώρες και το υψηλό 
ποσοστό απασχόλησης στην πα¬ 
ράλληλη οικονομία (μεταναστών, 
δημοσίων υπαλλήλων, δασκάλων, 
καθηγητών, ιατρών κ.ά.). Η αυτο¬ 
απασχόληση είναι ιδιαίτερα δια¬ 
δεδομένη στην Ελλάδα και φτάνει 
το 40,2% του εργατικού δυναμι¬ 
κού το 2004, έναντι 15,6% στην 
Ε.Ε.-25. Μπορεί να θεωρηθεί ως 
επικουρικό εργαλείο αντιμετώπι¬ 
σης της ανεργίας και σε μεγάλο 
βαθμό ως μια άτυπη μορφή ευε¬ 
λιξίας. 

Αυτό το άρθρο, ενώ γράφτηκε 
τέσσερα χρόνια πριν την κρίση, 
έχει ακριβώς την ίδια γνώμη για 
την οργάνωση της εργασίας με 
αυτή που θα εκφραζόταν λίγα 
χρόνια αργότερα, κάτω από το 
υποτιθέμενο βάρος της εξωτερι¬ 
κής πίεσης.Το ενδιαφέρον όμως 
στοιχείο είναι ότι στο άρθρο δεν 
μιλούσε κάποιο πρόσωπο, ούτε 
παρουσιαζόταν η πρόταση κά¬ 
ποιου κόμματος. Μιλούσε ένας 
κρατικός μηχανισμός που πέρα 
από το να συσσωρεύει χρήματα 
είχε γνώμη για το πού θα έπρεπε 
να κατευθυνθούν αυτά τα κεφά¬ 
λαια, καθώς και με τι όρους θα 
οργανωνόταν η εργασία για την 
αναπαραγωγή του κεφαλαίου. Κι 
όντως* τα προηγούμενα χρόνια 



μιουργίας ενός νέου εθνικού κορμού. Η κοινωνική συνοχή που προσπαθούσε να 
επιτευχθεί από το 74 και μετά μεταφραζόταν στην αναγνώριση των «ηττημένων 
του εμφυλίου» που δεν γινόταν άλλο να αποτελούν μια αποκλεισμένη κοινωνική 
ομάδα, κυνηγημένη από στρατό και αστυνομία. Ήταν το μισό της ελληνικής κοινω¬ 
νίας που έπρεπε πλέον να ενσωματωθεί και να απορροφηθεί πλήρως από τον ελ¬ 
ληνικό καπιταλισμό. Για να επιτευχθεί αυτή η ταξική ισορροπία έπρεπε ροές 
χρημάτων να κατευθυνθούν στην ενίσχυση των σχέσεων του κράτους με μικρότερα 
αστικά κομμάτια της κοινωνίας. Έτσι, το ντόπιο κεφάλαιο έπρεπε να δημιουργήσει 
θέσεις εργασίας σε δημόσιο και ιδιωτικό τομέα, όπως και να αποκτήσουν πρόσβαση 
τα πανεπιστήμια στην εργατική τάξη. Οι παλιές ταξικές έχθρες μπολιάστηκαν, οι ερ¬ 
γάτες και τα αφεντικά έγιναν επιτέλους ο ελληνικός λαός που κούρνιαξε συγκατα¬ 
βατικά πλάι στο κράτος του. 

Έτσι λοιπόν, στο ένα "ταμπλό" της μεταπολιτευτικής περιόδου το κράτος ενσωμά¬ 
τωνε παραγωγικά τα αιτήματα της εργατικής τάξης και στο δεύτερο δημιουργούσε 
ένα οπλοστάσιο με νόμους και ρυθμίσεις γύρω από την ευελιξία της εργασίας και 
το χαμηλό κόστος της. Αυτές οι διαδικασίες μπήκαν μπροστά από το '85 και μετά 
και αποτύπωναν το άγχος του ελληνικού κεφαλαίου για την αντιμετώπιση της κρί¬ 
σης που θα κορυφωνόταν στα τέλη της δεκαετίας. Τότε που «το 1989 ο ΑΒέρωφ 
ζήτησε την προσφυγή της χώρας στο ΔΝΤ». 3 ΓΓ αυτούς τους λόγους, η πρώτη από¬ 
πειρα εισαγωγής νομοθετικού πλαισίου σχετικά με την ευελιξία της εργασίας που 
σημειώθηκε το 1986 μέσα στα πλαίσια του Εθνικού Συμβουλίου Απασχόλησης, δεν 
είχε ουσιαστική συνέχεια λόγω της αντίδρασης των συνδικάτων που συμμετείχαν 
σε αυτό. Όμως κατά την διάρκεια της δεκαετίας του '90, νόμοι και ρυθμίσεις για την 
ευέλικτη εργασία πήραν σάρκα και οστά. Ας μην ξεχνάμε, βέβαια, ότι τα παράπονα 
των αφεντικών και οι απαιτήσεις τους για πιο φτηνή κι ευέλικτη εργασία σε κάθε 
φούρνο, στην οικοδομή, στα χωράφια, ικανοποιήθηκαν από την εκμετάλλευση εκα¬ 
τομμυρίων μεταναστών από τις χώρες των πρώην κομμουνιστικών καθεστώτων. 

ΥΠΗΡΧΕ ΖΩΗ ΠΡΙΝ ΤΗΝ ΤΡΟΙΚΑ; 

ΘΕΣΜΟΘΕΤΗΣΗ ΚΑΙ ΝΟΜΟΙ ΓΙΑ ΤΗΝ ΕΥΕΛΙΚΤΗ ΕΡΓΑΣΙΑ ΤΙΣ ΔΕΚΑΕΤΙΕΣ '90-Ό0 

Τον πρόγονο των ευέλικτων μορφών εργασίας του σήμερα, μπορούμε να τον βρούμε 
τρεις δεκαετίες πίσω* σε εποχές που λέξεις όπως «τρόικα και μνημόνια» ούτε καν 
τις είχαμε ακούσει. Μια ματιά στη νομοθεσία της εποχής 4 θα μας πείσει για του 
λόγου το αληθές. Χαρακτηριστικά, ο νόμος 1982/90 εκτός των άλλων ρυθμίσεων 
περιλάμβανε και: «την εισαγωγή του θεσμού της 4ης βάρδιας με αποκλειστικά απα¬ 
σχολούμενο προσωπικό κατά τα Σαββατοκύριακα». Ακολούθησε ο νόμος 2639/98 


ο 






που παρείχε: «...τη δυνατότητα διάβρωσης του περιεχομένου των κλαδικών συλ¬ 
λογικών συμβάσεων εργασίας μέχρι του κατώτατου μισθού σε περιοχές με υψηλή 
ανεργία μέσα από τα τοπικά σύμφωνα απασχόλησης, επιχειρησιακές συλλογικές 
συμβάσεις ή και ατομικές συμβάσεις εργασίας». 4 Από την άλλη, μέσω του νόμου 
2874/00 ρυθμίστηκε η αύξηση του ορίου των ομαδικών απολύσεων για τις επιχει¬ 
ρήσεις εκείνες που απασχολούσαν μεταξύ 50 και 90 εργαζομένων. Ενώ τέλος, ο 
νόμος 2956/01 ήταν εκείνος που ρύθμιζε τη διαμόρφωση του πλαισίου για τη λει¬ 
τουργία των γραφείων προσωρινής απασχόλησης με αντικείμενο το δανεισμό ή 
την ενοικίαση των εργαζομένων. 0 δανεισμός εργαζομένων δεν ήταν 
^ ιδιαίτερα διαδεδομένος στις αρχές της δεκαετίας του 2000, αλλά 
όπως αναφέρεται και στα (τετράδια των ΙΝΕ/ΓΣΕΕ-ΑΔΕΔΥ του 
2002), παρουσίαζε ήδη μια δυναμική, αφού σύμφωνα με τις προ¬ 
θέσεις των επιχειρήσεων, η προσαρμογή τους στην εν λόγω 
πρακτική θα οκταπλασιαζόταν στα επόμενα χρόνια. 


υπάρχει 
σταθερή 
στρατηγική 
του ελληνικού 
κράτους 
για την οργά¬ 
νωση της ερ 
γασίας 




Το πιάνετε το νόημα; Μαζικές απολύσεις, ατομικές συμβάσεις, 
^ ενοικίαση εργαζομένων* μήπως όλα αυτά «θυμίζουν κάτι»; Από 
τότε τα αφεντικά μας προετοίμαζαν το έδαφος και σκεφτόντου- 
σαν για το μέλλον της εργασίας, χωρίς καν να πιέζει η εργατική 
τάξη και να καθορίζει τους ταξικούς συσχετισμούς δύναμης μέσα κι 
έξω από τους χώρους εργασίας. Εντάξει* όποιος νομίζει ότι αυτές οι επο¬ 
χές μιλάνε για το μακρινό παρελθόν, τότε μάλλον δεν έχει καταλάβει ότι από το '80 
μέχρι σήμερα υπάρχει σταθερή στρατηγική του ελληνικού κράτους για την οργά¬ 
νωση της εργασίας κι ότι μπορεί η κρίση και τα επακόλουθά της να πήραν παρά¬ 
ταση για περίπου είκοσι χρόνια, αλλά εδώ και τέσσερα χρόνια μάς έχει χτυπήσει το 
καμπανάκι κι οι ιαχές των αφεντικών μας επανέρχονται. 


Αρα την εποχή τής τρόικας, (ωχ! μας συγχωρείτε θεσμών θέλαμε να πούμε, όπως 
λένε οι παλιοί σύντροφοι που ανέλαβαν την εξουσία) ενώ τα μέτρα που αναφέραμε 
παραπάνο παρουσιάστικαν ως καινούρια απο το 2010, καταλαβαίνουμε ότι είχαν 
ένα βάθος 20 χρόνων. 


1. «Στο 26,1% εκτινάχθηκε η ανεργία στο τέταρτο τρίμηνο 2014», Καθημερινή 13/03/15. 

2. Νίκος Παλαιολόγος, Εργασία και συνδικάτα στον 21ο αιώνα , ΙΝΕ/ ΓΣΣΕ-ΑΔΕΔΥ, βλ. το κεφάλαιο 
«0ι μεταβολές στο κόσμο της εργασίας». 

3. «Όταν ο Αβέρωφ ζητούσε την προσφυγή της χώρας στο ΔΝΤ», Καθημερινή , 20/12/2009 

4. Γιάννης Κουζής, «Η ευελιξία ως πολιτική διαχείρισης του εργασιακού κόστους». Τετράδια 
ΙΝΕ/ ΓΣΣΕ-ΑΔΕΔΥ. 


κυριαρχούσαν μορφές ευελιξίας 
όπως η οικογενειακή εργασία με 
τα χιλιάδες μικρομάγαζα όπου γο¬ 
νείς δεν κολλάγανε κανένα έν¬ 
σημο στα παιδιά τους, όπως οι 
αυτοαπασχολούμενοι (που αν κά¬ 
ποιος τους παρατηρήσει θα δει 
ότι είναι όλοι αυτοί που άνοιξαν 
ένα μαγαζάκι με σκοπό να ξεφύ- 
γουν από τα δεσμά της εργατικής 
τάξης και τώρα με την κρίση 
«προλεταριοποιούνται»), αλλά κι 
η εργασία των μεταναστών. Η 
τράπεζα ΑΒ αφού κάνει μία ανα¬ 
δρομή στο παρελθόν για να φτά¬ 
σει στις εγασιακές σχέσεις του 
2006, μας λέει ότι αυτές οι άτυ¬ 
πες μορφές εργασίας πρέπει να 
επεκταθούν στους περισσότερους 
τομείς και να πάρουν την μορφή 
της τυπικής εργασίας. Τα αφεντικά 
μας λοιπόν απο το 2006 ανησυ¬ 
χούσαν για το μέλλον και πρότει- 
ναν λύσεις, η εργατική τάξη από 
την άλλη αδυνατώντας να κοιτά¬ 
ξει κριτικά το παρελθόν με σκοπο 
να εξηγήσει τι της συνέβαινε στο 
παρόν, δεν μπόρεσε να βάλει 
φραγμούς σε αυτά που υποτιμούν 
την εργασία της μέχρι και σήμερα. 

ΚΡΑΤΟΣ ΚΑΙ ΕΣΩΤΕΡΙΚΟΣ ΕΧΘΡΟΣ # # φ 


01 ΕΚΛΟΓΕΣ 
ΚΑΙ 0 ΣΥΡΙΖΑ 
ΔΕΝ ΕΧΟΥΝ 
ΚΑΠΟΙΑ ΣΧΕΣΗ 
ΜΕ ΤΗ ΛΥΣΗ 

ΤΩΝ ΠΡΟΒΛΗΜΑΤΩΝ ΜΑΣ 


Ε μείς που γράφουμε και υπογράψουμε αυτό το έντυπο, εδώ και πολλά χρόνια έχουμε τοποθετηθεί στο φάσμα εκείνο της πο¬ 
λιτικής οργάνωσης που περιγράφει τον εαυτό του ως «αυτοοργάνωση». Πράγμα που σημαίνει ότι προσπαθούμε να οργανω¬ 
θούμε οι ίδιοι ως αυτό που είμαστε: εργαζόμενοι, άνεργοι, φοιτητικός πάτος ή και όλα αυτά μαζί και ταυτοχρόνως. Σημαίνει 
ακόμα πως πράττουμε και κινούμαστε μέχρι εκεί που φτάνουν τα ίδια τα χέρια μας, χωρίς να ζητάμε μεσολαβήσεις και βοηθή¬ 
ματα από το κράτος, τα ΜΜΕ, τις οργανώσεις της κρατικής αριστερός και των κρατικών σωματείων. 


θα μπορούσε κάποιος να κατατάξει αυτού του είδους τις ιδέες 
και τις πράξεις σε ό,τι σε άλλους τόπους έχει χαρακτηριστεί 
ως «εξωκοινοβουλευτικό». Και πράγματι είναι. Προσοχή όμως· 
όταν μιλάμε για «εξωκοινοβουλευτικές» ιδέες και πράξεις σε 
αυτή την μυστήρια γωνιά της Νοτιοανατολικής Ευρώπης, όπου 
ο καθένας μπορεί να αυτοχαρακτηρίζεται κατά βούληση, συ¬ 
νήθως μιλάμε για τα διάφορα σταλινικά παραμάγαζα της 
«άκρας» αριστερός* τα μουσειακά απορρίμματα των πρώτων 
χρόνων της μεταπολίτευσης. Παραμάγαζα τα οποία, κά¬ 
νοντας την ανάγκη φιλότιμο, εξηγούν την διαρκή και 
επαναλαμβανόμενη εκλογική τους συντριβή με ένα Α 
δήθεν επαναστατικό περιεχόμενο. Η κυβερνο- 
ποίηση του ΣΥΡΙΖΑ, που στο εσωτερικό του κου¬ 
βαλά αρκετές από αυτές τις γκρούπες, έστω και 
εν κρυπτώ, δείχνει με τον πιο τρανό τρόπο πώς 
γίνεται κατανοητή η εξωκοινοβουλευτική στάση 
όλων αυτών των μικρών «Λένιν» στην Ελλάδα. 

Ένα από τα εργαλεία που έχουμε κληρονομήσει από 
τα ιταλικά προλεταριακά κινήματα της δεκαετίας του ' 70, 
και το έχουμε χρησιμοποιήσει για να καταλάβουμε τον κόσμο 
γύρω μας, είναι οι έννοιες του «πραγματικού και τυπικού συν¬ 
τάγματος». Με λίγα λόγια, ως τυπικό σύνταγμα καταλαβαίνουμε 
όλους του νόμους και τις ρυθμίσεις του κράτους, ενώ ως πραγ¬ 
ματικό σύνταγμα καταλαβαίνουμε το επίπεδο της επιθετικότη¬ 
τας και κινητικότητας της εργατικής τάξης, που ένα μεγάλο 
μέρος της νομοθεσίας μπορεί να το γράφει στα παλιά της τα 
παπούτσια και να έχει την δύναμη να επιβάλει αυτή την θέ¬ 
ληση της. Το κράτος ανά περιόδους αποτυπώνει αυτή τη δυ¬ 
ναμική κοινωνική και ταξική σύγκρουση μέσα στη νομοθεσία, 
προσπαθώντας να επιβάλει κάποια ρύθμιση στις αγορές. 

Έτσι, αν είναι να μιλήσουμε ακόμα πιο σχηματικά (φτάνοντας 


πια στο σημείο της παρανόησης), θα μπορούσαμε να πούμε 
πως πραγματικό σύνταγμα είναι αυτό που πραγματικά εφαρ¬ 
μόζεται στις ταξικές κοινωνίες μας, ενώ το τυπικό σύνταγμα 
αποτελούν οι κατά καιρούς αποτυπώσεις αυτής της κατάστα¬ 
σης* οι νόμοι. Από αυτά θα μπορούσαν και θα έπρεπε να 
βγουν δύο συμπεράσματα. Το πρώτο είναι πως η νομοθεσία 
μπορεί να βρίσκεται σε μια διαφορά φάσης από το τι πραγμα¬ 
τικά συμβαίνει στους δρόμους και τους χώρους δουλειάς αυτής 
της κοινωνίας. Και πραγματικά, αυτά τα δύο μόνο πολύ 
σπάνια μπορεί να ταυτίζονται. Το δεύτερο είναι πως 
^ αν κάποιος μπορεί να θέλει να τραβήξει προς την 
μία ή την άλλη πλευρά αυτή τη ρύθμιση, θα 
κάνει πολύ καλύτερα να πάει και να προσπαθή¬ 
σει να επηρεάσει τις συγκρούσεις εκεί που 
πραγματικά συμβαίνουν, στην κοινωνία. Αντί να 
προσπαθεί να αυξήσει την επιρροή του στους 
κρατικούς μηχανισμούς. 

Αν τώρα αυτός ο κάποιος υιοθετεί την προλεταριακή 
οπτική, θα πρέπει να καταλαβαίνει πολύ περισσότερο ότι 
το κράτος είναι ένας μηχανισμός που στο εσωτερικό του δεν 
υπάρχει κανένα «πεδίο ταξικού ανταγωνισμού», όπως βιάστη¬ 
καν να πουν μερικοί. Αντίθετα, το κράτος είναι ένα μηχανισμός 
που μόνος του σκοπός είναι το τσάκισμα της εργατικής απει¬ 
θαρχίας και άρνησης. Δεν υπάρχουν κόμματα που εκπροσω¬ 
πούν τα συμφέροντα της εργατικής τάξης στο εσωτερικό του 
κράτους, ούτε και κόμματα που εκπροσωπούν τα συμφέροντα 
των αφεντικών. Το κράτος το ίδιο είναι αυτό που εκπροσωπεί 
τα συμφέροντα των αφεντικών και τα διάφορα κόμματα εκ¬ 
φράζουν διαφορετικές τακτικές και διαδρομές που θα μπο¬ 
ρούσε να ακολουθήσει το κεφάλαιο προς τα συμφέροντα αυτά. 
Έτσι, για αρχειακούς λόγους, ας επαναλάβουμε πάνω κάτω 


υπαρχουν κόμ¬ 
ματα που εκπροσω¬ 
πούν τα συμφέροντα 
της εργατικής τάξης 
στο εσωτερικό του 
κράτους 

Και τώρα που πήραμε 
την εξουσία σύντροφε, 
ήθελα να σε ρωτήσω... 
τι γνώμη έχεις για τα 
Σοβιέτ και την εργατική 
αυτοοργάνωση; 

Γ φασισμός 1 


αυτή την ιδέα με τα λόγια του Γ. Μηλιού. Τότε 
που ήταν απλώς ένας «αλτουσεριανός» ακαδη¬ 
μαϊκός, έλεγε: 




που ερχεται και 
όχι «αριστερή 
στροφή» 


Η αντίληψη αυτή που θεωρεί τα πολιτικά μορφώματα, 
τη δομή της πολιτικής σκηνής, αλλά και την πολιτική συγκυρία 
ως άμεση αντανάκλαση των οικονομικών μερίδων του κεφα¬ 
λαίου και των συμφερόντων τους πρέπει να απορριφθεί: κυ¬ 
ρίως γιατί υποτιμάει την πάλη των τάξεων, δηλαδή 
αποτυγχάνει να αντιληφθεί τον πολιτικό και κοινωνικό ρόλο 
των κομμάτων και του αστικού αντιπροσωπευτικού συστήμα¬ 
τος, ως μηχανισμών εξουσίας. Ξεχνάει η αντίληψη αυτή ότι οι 
αστικές μερίδες και τα συμφέροντά τους δεν υφίστανται παρά 
μόνο σε συνάρτηση με τις κυριαρχούμενες τάξεις, δηλαδή ως 
τρόπος αναπαραγωγής και εμπέδωσης της αστικής εξουσίας 
μέσα στην πάλη των τάξεων. Τα αστικά πολιτικά κόμματα απο¬ 
τελούν έτσι, μόνο με την μεταφορική έννοια του όρου, τους 
«εκπροσώπους» της κυρίαρχης τάξης. 0 πραγματικός εκπρό¬ 
σωπος της αστικής τάξης είναι το καπιταλιστικό κράτος ως 
όλον. 1 


και όξυνσης του ταξικού ανταγωνισμού. Αυτή η 
οπτική μάς έχει βοηθήσει πολλές φορές, αν και 
θα πρέπει να είναι κανείς προσεκτικός στην εφαρ- 
μογή της (αλλά αυτά δεν θα μας απασχολήσουν εδώ). 

Δεν πιστεύουμε πως το εκλογικό ποσοστό των δυνάμεων 
της αριστερός είναι αποτέλεσμα της «αριστερής στροφής ίου 
ελληνικού λαού». Δεν πιστεύουμε πως τη Δευτέρα των εκλο¬ 
γών ξυπνήσαμε σε μια κοινωνία διαφορετική. Γιατί μιας και η 
μνήμη μας φτάνει μέχρι και πίσω από το ελάχιστο χρονικό διά¬ 
στημα που μας χωρίζει από τις εκλογές, θυμόμαστε ακόμα τα 
πογκρόμ στο κέντρο της Αθήνας, την στρατίωιικοποίηση της 
πόλης, ία στρατόπεδα συγκέντρωσης και την απόλυτη ταξική 
ησυχία στους χώρους δουλειάς, θυμόμαστε ακόμα την σχεδόν 
πλήρη ανικανότητα οποιοσδήποτε μορφής οργάνωσης έξω και 
ενάντια στους κρατικούς θεσμούς των κοινοβουλευτικών κομ¬ 
μάτων και των επίσημων ΠΑΣΟΚικών σωματείων. Όλα αυτά αν¬ 
τικατοπτρίζουν από καιρό τον φασισμό που έρχεται και όχι 
την «αριστερή στροφή». 


Αν έχει γίνει κατανοητό αυτό που είπαμε εδώ, θα πρέπει να 
έχει γίνει εξίσου κατανοητό ότι μένουμε έξω και ενάντια σε 
κάθε κοινοβουλευτική διαδικασία, όχι μόνο γιατί είμαστε κά¬ 
θετα εχθρικοί στο κράτος και τους θεσμούς του, αλλά και γιατί 
πιστεύουμε ότι ο πραγματικός αγώνας βρίσκεται στους δρό¬ 
μους και τους χώρους εργασίας μας. Και οι δρόμοι αυτοί δεν 
ξεκινάνε από την κρατική ΓΣΕΕ για να καταλήξουν έξω από τη 
Βουλή για να ικετεύσουν για σωστότερη διακυβέρνηση. 

Τα παραπάνω είναι θέσεις που έχουν διαμορφωθεί σε ένα 
βάθος πολλών χρόνων, θέσεις που έχουν μια διαδρομή αρ¬ 
κετά μεγαλύτερη από την προσωπική διαδρομή του καθενός 
από εμάς. Και όπως και να έχει, αν κάποιος γύρναγε δέκα χρό¬ 
νια πριν θα μας έβρισκε να λέγαμε περίπου τα ίδια πράγματα. 
Εν ολίγοις, δεν υποστηρίζουμε τα παραπάνω εξαιτίας των προ¬ 
φανών λόγων συγκυρίας (της ανάληψης του κρατικού μηχανι¬ 
σμού από τις δυνάμεις του ΣΥΡΙΖΑ δηλαδή), αλλά είναι πάγιες 
απόψεις μας. Με βάση αυτές, η γενική τάση μας είναι να αν¬ 
τιμετωπίζουμε την πολιτική σημασία των εξελίξεων της «κεν¬ 
τρικής πολιτικής σκηνής», των πρωτοσέλιδων των εφημερίδων 
και των κεντρικών ρεπορτάζ, ως όχι και τόσο ουσιαστική. Οι 
εν λόγω εξελίξεις δεν είναι παρά τα αποτελέσματα, τα ύστερα, 
αυτού που πραγματικά έχει σημασία· του επιπέδου οργάνωσης 


Η κυβέρνηση ΣΥΡΙΖΑ-ΑΝΕΛ δεν είναι ούτε Λένιν που κατα¬ 
λαμβάνει τα χειμερινά ανάκτορα, ούτε Λαϊκό Μέτωπο της 
Ισπανίας του '36, ούτε Αλιέντε και Χιλή. Και αν κάποιος τα 
λέει αυτά, είτε το έχει τελείως χαμένο, είτε είναι για να βρει 
καμιά δουλίτσα στο δημόσιο, ελπίζοντας σε ένα νέο 1981. Η 
κυβέρνηση ΣΥΡΙΖΑ-ΑΝΕΛ αποτελεί μια συμμαχία κομματιών 
των μεγάλων και μεσαίων αφεντικών για μια προσπάθεια εναλ¬ 
λακτικής διαχείρισης των επιπτώσεων της κρίσης και των προ¬ 
βλημάτων κερδοφορίας. 

Δεν πιστεύουμε πως ο ΣΥΡΙΖΑ και πάνω απ' όλα οι δυνάμεις 
που κρύφτηκαν πίσω από τον ΣΥΡΙΖΑ (και καλό είναι να αρχί¬ 
σουμε να συνηθίζουμε στην ιδέα πως άλλο ο ΣΥΡΙΖΑ του 2010 
και άλλο ο σημερινός) 2 , είναι ειλικρινείς σε αυτά που εξαγ¬ 
γέλλουν* και ακόμα περισσότερο στις προσδοκίες που καλ¬ 
λιεργούν. Οι προσδοκίες όμως δυστυχώς καλλιεργούνται, θα 
κάνουμε λοιπόν εδώ μια υπόθεση εργασίας, θα υποθέσουμε 
πως τα πράγματα έχουν έτσι όπως μας τα λένε* και θα μιλή¬ 
σουμε για δύο από τις βασικές προσμονές των από κάτω μετά 
την κυβερνητική αλλαγή: δηλαδή για την πολυαναμενόμενη 
επαναφορά του μισθού στα προ 2010 επίπεδα, και την νομι¬ 
μοποίηση αυτού του τεράστιου και παρανομοποιημένου κομ¬ 
ματιού της εργατικής τάξης, τους μετανάστες εργάτες. , 


ΟΙ_Α55ν¥ΑΡ!ΟΟ0Ζ 

















εμπρός σύντροφοι 
γιο νέες ήττες, 
νέες συντριβές 

Μια ήττα που 
πήγαζε από την 
αδράνεια και την 


ΘΑ ΕΠΙΣΤΡΕΦΟΥΝ 01 ΜΙΣΘΟΙ 
ΣΤΗΝ ΠΡΟ 2010 ΚΑΤΑΣΤΑΣΗ; 

Άντε και χάριν του «επαναστατικού καθήκοντος» μας 
να λέγαμε πως εμείς δεν θέλουμε να επιστρέφει η εργασιακή 
νομοθεσία στο 2009, για να μην βρεθούμε για πρώτη φορά 
πίσω από το κράτος που τόσα χρόνια είχαμε ορίσει ως εχθρό 
μας* για να υπενθυμίσουμε πως «δεν θέλουμε ψίχουλα, αλλά 
το φουρνάρικο»... Ποιος θα συμφωνούσε μαζί μας; Ελάχιστοι. 
Ποιος άλλωστε δεν θέλει να διπλασιαστούν οι μισθοί, η ανερ¬ 
γία να πέσει από το 28% που είναι στο 7% και να ξαναγίνει το 
5ήμερο 8ωρο ξανά μια πραγματικότητα; Και όλα αυτά σχεδόν 
τσάμπα, με μία ψήφο, με έναν νόμο... 

Ας γυρίσουμε όμως μια στιγμή 5 χρόνια πίσω, τότε που μπήκε 
μπροστά το πρόγραμμα για την επίθεση εναντίον της εργατι¬ 
κής τάξης. Σε εκείνη λοιπόν την περίοδο, δεν θα βρούμε έναν 
νόμο που μείωσε τους μισθούς. Αντίθετα θα βρούμε έναν 
νόμο που μείωσε τον βασικό μισθό όπως εκείνος οριζόταν από 
την «εθνική γενική συλλογική σύμβαση εργασίας». Μπορεί να 
μην πιάνει κανείς την διαφορά όμως είναι αρκετά σημαντική 
σύμφωνα με την δική μας οπτική. Καταρχάς να το πιο βασικό: 
την επόμενη της ψήφισης του νόμου κανενός ο μισθός δεν 
ήταν μικρότερος από όσο ήταν πριν την ψήφιση του νόμου. 
Αυτό που είχε αλλάξει είναι πως είχε αρθεί από την μεριά του 
κράτους ένας από τους μηχανισμούς προστασίας του επιπέ¬ 
δου του μισθού* ένας νόμος... 

Την επόμενη μέρα λοιπόν, αν τα αφεντικά της Ελλάδας ήθε¬ 
λαν να πληρώνουν λιγότερα στους εργάτες τους θα έπρεπε να 
σηκωθούν και να πάνε να τους βρουν και να τους ανακοινώ¬ 
σουν πως, αυτά τα ίδια τα αφεντικά, αποφάσισαν να τους δί¬ 
νουν 30% λιγότερα από τον μισθό που έδιναν μέχρι εκείνη 
την στιγμή. Ήταν μια ιδιαίτερα προσωπική κίνηση, η οποία 



αφορούσε το κάθε μεμονωμένο αφεντικό που μί¬ 
λαγε πρόσωπο με πρόσωπο με τον κάθε μεμονω¬ 
μένο «υπάλληλό» του. Και έγινε. Και οι μισθοί 
βούλιαξαν. Γιατί ήταν τέτοια η οργανωτική δύναμη της ερ¬ 
γατικής τάξης κατά την περίοδο 2010-2012 (μια περίοδο που 
οι ίδιοι «αναλυτές» που αναζητούσαν τις ταξικές αντιπαραθέ¬ 
σεις στο εσωτερικό του κράτους, την χαρακτήρισαν ως «επα¬ 
ναστατική»). 0 κάθε ένας εργασιακός χώρος, ο κάθε κλάδος 
εργαζομένων δεν είχε τίποτα άλλο να αντιπαρατάξει στην επί¬ 
θεση των αφεντικών πέρα από μια ευνοϊκή νομική ρύθμιση 
που ερχόταν από το παρελθόν. Και δεδομένου ότι αυτή τη 
στιγμή που μιλάμε η μείωση των μισθών είναι καθολική (φυ¬ 
σικά υπάρχουν και κάποιες ελάχιστες εξαιρέσεις), καθολική 
ήταν και η ήττα του κάθε ενός εργαζομένου από το κάθε ένα 
αφεντικό. 

Όλοι (ναι υπάρχουν και εξαιρέσεις) οι εργαζόμενοι στην Ελ¬ 
λάδα αναγκάστηκαν να υποταχθούν στις μισθολογικές ιδέες 
των αφεντικών μέσα σε λίγους μήνες, αν όχι σε λίγες μέρες, 
μετά την άρση του νομικού περιορισμού. Και στις περιπτώ¬ 
σεις που δεν έγινε έτσι ακριβώς* έγινε μέσω του φοβήτρου 
της ανεργίας, όπου για λόγους επιβίωσης ο καθένας δεχόταν 
ό,τι και αν του έλεγαν, ό,τι μισθό και αν έδιναν, ό,τι δουλειά 
και αν του ζήταγαν να κάνει. Και αν προσθέσει κανείς και τα 
διάφορα προγράμματα του ΟΑΕΔ που φρόντισαν να διευκολύ¬ 
νουν τα αφεντικά με την αντικατάσταση των εργαζομένων του 
«παλιού παραδείγματος» με νέους, φρέσκους λογιών λογιών 
νουοήθΓάδες, «ωφελούμενους» και άλλους ευέλικτους εργα¬ 
ζόμενους με «μυστήριες μισθολογικές και ασφαλιστικές παρο¬ 
χές». 

Δεν θα μείνουμε εδώ ούτε στους μηχανισμούς που επέβαλαν 
αυτή την ταξική ήττα, ούτε στις εξαιρέσεις. Αυτό που προ- 

σπαθούμε να περιγράφουμε είναι το μέ¬ 
γεθος και την έκταση της ταξικής ήττας 
που συντελέστηκε τα τελευταία χρόνια. 

Μια ήττα που πήγαζε από την αδράνεια 
και την ησυχία των χρόνων της «μεταπολί¬ 
τευσης». Μια ήττα που πλέον γινόταν εμφα¬ 
νής και στους τυφλούς, την ίδια στιγμή που οι 
διάφορες οργανώσεις της αριστερός, της άκρας 
αριστερός και της αντιεξουσίας, μίλαγαν για το ακρι¬ 
βώς αντίθετο, θαυμάζοντας τα πλήθη των πλατειών, την ΓΣΕΕ 
και τις συγκρούσεις πέριξ της Βουλής. Μιας ήττας απόλυτα κα¬ 
θολικής και ταυτόχρονα ατομικής που αφορούσε το κάθε με¬ 
μονωμένο πρόσωπο. Και πώς αλλιώς, αφού το μόνο που 
κράταγε το εργασιακό και μισθολογικό επίπεδο ήταν ένας 
νόμος, μια κρατική παραχώρηση* που απλώς κάποια στιγμή 
πάρθηκε πίσω; 

Ας υποθέσουμε τώρα ότι «το αφεντικό τρελάθηκε» και απο¬ 
φασίζει να επαναφέρει αυτόν τον νόμο. Πώς θα ήταν δυνατόν 
κάτι τέτοιο; Αφού η μείωση των μισθών ήταν το αποτέλεσμα 
της χρόνιας αδυναμίας της εργατικής τάξης να χτίσει οργανώ¬ 
σεις τέτοιες που θα μπορούσαν να υπερασπιστούν το επίπεδο 
επιβίωσής της. Αυτό ήταν το πρόβλημα και όχι το αντίθετο. 
Ακόμα και να ψηφιστεί, ποιος θα επιβάλει την αύξηση του μι¬ 
σθού στην πράξη; Αλήθεια η συμμαχία της κυβέρνησης ΣΥ- 
ΡΙΖΑ-ΑΝΕΛ μπορεί να ανεχτεί την περαιτέρω αύξηση των 
εξόδων της μεσαίας τάξης; Μιας μεσαίας τάξης που έφερε 
αυτή την κυβέρνηση στην εξουσία για να τη «σώσει», μιας και 
«η μεσαία τάξη είναι η μόνη που έχει χτυπηθεί πραγματικά 
από την κρίση», όπως κουραστικά επαναλάμβαναν; Ή, η κυ¬ 
βέρνηση θα ζητήσει τα ρέστα από τα μεγάλα αφεντικά 
την ίδια στιγμή που στηρίχθηκε από αυτά για να επα¬ 



ναφέρει την «ανάπτυξη» και την «ανταγωνιστικό¬ 


τητα»; 

Αυτή την στιγμή η κυβέρνηση έχει ξεκινήσει τον 
διάλογο και τις διαπραγματεύσεις για την «αύ¬ 
ξηση του κατώτατου μισθού». Όχι με την τρόικα 
και τους «κακούς Γερμανούς», αλλά με τις διά¬ 
φορες μικρές και μεγάλες εργοδοτικές ενώσεις, με 
τα ελληνικά μεγάλα και μικρά αφεντικά. Και πράγματι 
τα αφεντικά συζητάνε για αυτό ακριβώς το θέμα. Η συ¬ 
ζήτηση όμως, ως μια συζήτηση μεταξύ κράτους και αφεντι¬ 
κών, εν μέσω πλήρους και ολοκληρωτικής απουσίας της 
εργατικής τάξης και της απειλής της, παίρνει μια παράξενη 
τροπή. Και να, εκεί που λένε πως «θα μας αυξήσουν τους μι¬ 
σθούς», το γυρνάνε και σκέφτονται το πώς θα μας πατήσουν 
όλο και περισσότερο. Ας παρακολουθήσουμε δυο τρία σημεία 
αυτού του διαλόγου, όπως παρουσιάστηκε μέσα από τα οικο¬ 
νομικά φύλλα των εφημερίδων. Αρχικά μιλάει η ΓΣΕΒΕΕ, η ομο¬ 
σπονδία των μικροαφεντικών και μικροαστών δηλαδή: 

Σε αναθέρμανση της οικονομίας θα οδηγήσει η αύξηση του κα¬ 
τώτατου μισθού κατά την ΕΣΕΕ υπογραμμίζοντας ότι η μείωση 
μισθών ούτε την ανταγωνιστικότητα βελτίωσε, ενώ και η ανερ¬ 
γία εκτοξεύτηκε [στο. ποιος σας κρατάει βρε παιδιά; Αν θέ¬ 
λετε να δώσετε αυξήσεις, ιδού η ρόδος]. Παράλληλα, εκτιμάται 
ότι με την αύξηση του κατώτατου μισθού θα μπορούσε να υιο¬ 
θετηθεί η περαιτέρω μείωση του μη μισθολογικού κόστους (ερ- 
γοδοτικών εισφορών), ώστε να αντισταθμιστεί μέρος της 
επιβάρυνσης των εργοδοτών. Συνεπώς, η προκύπτουσα αύξηση 


Λένε 

οι μικροαστοί: 
«ναι στην αύξηση 
του μισθού αρκεί να 
μην την πληρώ 
σουμε εμείς 




του συνολικού ετήσιου κόστους μισθοδοσίας 
στον Ιδιωτικό Τομέα κατά 361,8 εκ. ευρώ, 
σύμφωνα με την ΕΣΕΕ, αποτελεί το κατάλ¬ 
ληλο κίνητρο προκειμένου το «επίδομα ανερ¬ 
γίας» του ΟΑΕΔ να μετατραπεί σε «επίδομα 
εργασίας» από πλευράς του Κράτους, μέσω κά¬ 
λυψης μέρους του συνολικού κόστους μισθοδο¬ 
σίας. 3 

Καταλάβατε; Λένε οι μικροαστοί: «ναι στην αύξηση 
του μισθού αρκεί να μην την πληρώσουμε εμείς». Από την μία 
ζητάνε να σταματήσουν να πληρώνουν το ΙΚΑ και τα ασφαλι¬ 
στικά ταμεία (και σε κάνα δυο χρόνια να συζητήσουμε για την 
κατάρρευση των ταμείων την οποία θα πρέπει να πληρώσουν 
και πάλι οι εργαζόμενοι) και από την άλλη ζητάνε να πάρουν 
τα λεφτά του ΟΑΕΔ (τα λεφτά δηλαδή που δίνουν κατευθείαν 
οι εργαζόμενοι μέσω των κρατήσεων από τους μισθούς τους). 
Φυσικά, οι μικροαστοί δεν παίζουν μπάλα μόνοι τους. Τα με¬ 
γαλύτερα αφεντικά του εμπορίου ακούνε τους «σοσιαλιστικούς 
προβληματισμούς» των μικρών αφεντικών και απαντάνε πως 
«η επαναφορά του κατώτατου μισθού στα 751 ευρώ θα στρε¬ 
βλώσει τον ανταγωνισμό. Όπως επισημαίνουν οι μεγάλες αλυ¬ 
σίδες, σήμερα πληρώνουν υψηλότερους μισθούς και σε κάθε 
περίπτωση αυτό που δηλώνουν είναι αυτό που καταβάλλουν». 4 
Απαντάνε, εν ολίγοις, πως αν για κάτι κόπτονται τα μικρά 
αφεντικά (ίσως η κυριότερη εργασιακή σχέση στην Ελλάδα) 
δεν είναι για τους μισθούς των εργαζομένων τους, γιατί έτσι 
και αλλιώς αυτούς δεν πρόκειται να τους πληρώσουν μιας και 
δεκαετίες τώρα τρέχουν τις επιχειρήσεις τους με την πιο 
μαύρη μαυρίλα, αλλά να πέσει γενικά και αφηρημένα χρήμα 
στην αγορά (και όχι από αυτούς) αλλά και να τσιμπήσουν 
και κάνα κρατικό κονδύλι από τα λεφτά που μαζεύει 
το κράτος από τους εργαζόμενους. Με «σοσιαλι¬ 
στικές ανησυχίες» απαντάνε και τα μεγάλα αφεν¬ 
τικά, ζητώντας περισσότερους ελέγχους για την 
τήρηση της εργασιακής νομοθεσίας. Την σκυ¬ 
τάλη την παίρνει και πάλι η ΓΣΕΒΕΕ παραδεχό¬ 
μενη «ότι η αδήλωτη εργασία δημιουργεί 
συνθήκες αθέμιτου ανταγωνισμού μεταξύ των 
επιχειρήσεων, εξέφρασε [όμως] την αντίθεσή της 
με το πρόστιμο των 10.500 ευρώ για κάθε εργαζόμενο 
που διαπιστώνεται ανασφάλιστος». 5 

Τελικά η συζήτηση για την «αύξηση του μισθού» (μετά τον 
παραπάνω διάλογο μόνο σε εισαγωγικά μπορούν να μπαίνουν 
οι τρεις αυτές λέξεις) μετατέθηκε από το κράτος στο «δεύτερο 
τρίμηνο του 2016». 6 Ποιος όμως πριν από μερικούς μήνες, 
όταν άκουγε για την «αύξηση των μισθών», που υποσχόταν ο 
προεκλογικός ΣΥΡΙΖΑ, φανταζόταν πως το θέμα ήταν η επι¬ 
δότηση των εργοδοτών, η διάλυση των ασφαλιστικών ταμείων 
(από την μεριά των αφεντικών, και έχει σημασία αυτό), η αρ¬ 
παγή των χρημάτων από τα ταμεία του ΟΑΕΔ, η αύξηση της 
μαύρης εργασίας και η ατιμωρησία των αντίστοιχων αφεντι¬ 
κών; Πιστεύουμε ελάχιστοι. Αλλά αν έχουν γίνει κατανοητά 
όσα προσπαθούμε να πούμε εδώ, τότε κακώς. Πώς θα μπο¬ 
ρούσε να κερδίσει το οτιδήποτε η εργατική τάξη με τις οργα¬ 
νώσεις της να απουσιάζουν και τη συντριπτική πλειοψηφία της 
ελληνικής κοινωνίας να αποκοιμιέται στα πιο βαθιά ρατσιστικά 
όνειρα; 
















ΘΑ ΣΤΑΜΑΤΗΣΕΙ ΤΟ ΚΥΝΗΓΙ 

ΤΟΝ ΠΑΡΑΝΟΜΟΠΟΙΗΜΕΝΩΝ ΕΡΓΑΤΩΝ; 

Δεν θα επεκταθούμε αρκετά σε αυτό το σημείο λόγω έλλειψης 
χώρου. Το κυνήγι των μεταναστών εργατών όμως αποτελεί μία 
από τις βασικές επιλογές του ελληνικού κράτους για την δια¬ 
χείριση της εργατικής δύναμης, εδώ και σχεδόν τρεις δεκαε¬ 
τίες. Και αυτό δεν είναι κάτι που θα αλλάξει από την μία μέρα 
στην άλλη. Ας μην ξεχνάμε ότι το ελληνικό κράτος έχει συνέ¬ 
χεια· και παραμένει σταθερό στην επιλογή του να κρατάει ένα 
μέρος της εργατικής δύναμης σε καθεστώς παρανομίας. Και 
όπως συμβαίνει με όλα τα υπόλοιπα προϊόντα στον καπιταλι¬ 
σμό, έτσι και με το απόλυτο εμπόρευμα, την εργατική δύναμη, 
η παρανομία του δημιουργεί μια αντίστοιχη μαύρη και μαφιό- 
ζικη αγορά διαχείρισής του. Πάνω σε αυτή την μαύρη και μα- 
φιόζικη διαχείριση έχουν χτιστεί περιουσίες, έχουν χτιστεί 
σπίτια, έχουν οργωθεί χωράφια, έχουν γίνει συγκομιδές, έχουν 
δουλέψει τα μικρομάγαζα των μικροαφεντικών, έχουν κινηθεί 
οι βιομηχανίες και έχουν συντηρηθεί τα κάτεργα της κατα- 
ναγκαστικής πορνείας. Η παρανομοποίηση των μεταναστών 
αποτελεί ένα από τα κυριότερα χαρακτηριστικά του ελληνικού 
καπιταλισμού. 

Τα μικρά και μεγάλα αφεντικά που συμμάχησαν με 

αυτήν την ομαδούλα καθηγητών πανεπιστημίου 
(που ήταν ο ΣΥΡΙΖΑ) δεν το έκαναν για να φτια¬ 
χτεί μια κυβέρνηση που θα πριονίσει το κλαδί 
της τελευταίας ευκαιρίας, της αμφίβολης κερ¬ 
δοφορίας τους, εν μέσω κρίσης. Και φυσικά δεν 
πρόκειται να «κάνουν καμιά τρέλα»... 

Κρατώντας λοιπόν ένα κομμάτι της εργατικής τάξης 
σε καθεστώς παρανομίας, το ελληνικό κράτος απαγο 
ρεύει στους μετανάστες εργάτες την ίδια τους την ύπαρξη. 
Και για αυτό είναι απαραίτητοι και οι χρυσαυγίτες, και οι μπά- 
τσοι, και οι χρυσαυγίτες μπάτσοι, και ο συρφετός του ρατσι¬ 
στικού πλήθους. Και για αυτό η Χρυσή Αυγή θα μείνει εκεί 
που ήταν. Ίσως μόνο τώρα, ελέω «κυβερνώσας αριστερός», 
το «έργο» της να μην συνοδεύεται από τις κάμερες των κα- 
ναλιών και τους δημοσιογραφικούς παιάνες στον ναζισμό. 

Η παρανομοποίηση των μεταναστών όμως σημαίνει και ένα 
ακόμα πράγμα. Χρειάζεται να υπάρχει κάπου ένα όριο που να 
λέει ποιος είναι νόμιμος και ποιος είναι παράνομος. Και αυτό 
το όριο (που το βάζει το κράτος μέσω των νόμων του), δεν 
είναι απαραιτήτως σταθερό. Αλλοτε μπορεί να επιλέξει να νο¬ 
μιμοποιήσει ένα ελάχιστο μέρος των παρανομοποιημένων με¬ 
ταναστών για να ορίσει την παρανομία της συντριπτικής 
πλειοψηφίας τους, και άλλοτε μπορεί ακόμα να επιλέξει να 
νομιμοποιήσει ένα μέρος της «δεύτερης γενιάς μεταναστών» 
(που το κυνήγι της θυμίζει τα χρόνια της ναζίστικής Γερμα¬ 
νίας)* για χάρη της ομαλότητας. Ένας τέτοιος νόμος είχε πάει 
να περάσει το 2009. Από την μία υπέβαλε τα παιδιά των με¬ 
ταναστών σε βλακείες τύπου «εξετάσεις ελληνομάθειας» και 
επέβαλε περιορισμούς του είδους να μην έχουν καταδικαστεί 
για συμμετοχή σε διαδηλώσεις ή άλλες μορφές πολιτικής δρά¬ 
σης. Από την άλλη, ενέτεινε το κυνήγι όλων των υπόλοιπων 
μεταναστών στους δρόμους και τις δουλειές. 

Τελικά, μέσα σε τρία χρόνια και αφού το κράτος τσίμπησε αρ¬ 
κετά εκατομμύρια από τις τσέπες των πιο φτωχών εργαζομέ¬ 
νων της Ελλάδας για παράβολα και αιτήσεις, ο νόμος 


κράτος εχει 
επιλέξει να κρατή¬ 
σει ένα μέρος της 
εργατικής δύναμης 
σε καθεστώς πα 
ρανομίας 


■ 

καταργήθηκε εν μια νυκτί. Βασικός στόχος εκείνης της πε- 
^ ριόδου, άλλωστε, ήταν να μπουν μπροστά τα αστυ- 
νομο/χρυσαυγίτικα πογκρόμ στους δρόμους του 
^ κέντρου, οι επιχειρήσεις «Ξένιος Δίας» και τα 
στρατόπεδα συγκέντρωσης. Σε κάθε περίπτωση, 
το έργο «ιθαγένεια στους μετανάστες δεύτερης 
γενιάς» το έχουμε ξαναδεί και ξέρουμε το τέλος 
του. Μια «σοσιαλιστική» διασκευή του ελάχιστα 
πιστεύουμε πως θα μας εκπλήξει. Και φυσικά κα¬ 
νείς δεν μίλησε για απόδοση χαρτιών στους μετα¬ 
νάστες, αντίστοιχων με αυτά των Ελλήνων (ξέρετε 
των απογόνων του Μεγαλέκου). Χαρτιών που δεν θα δια- 
κρίνονται από την μπλε ταυτότητα, δεν θα χρειάζονται ανα¬ 
νέωση, δεν θα συνοδεύονται από νομικούς και πολιτικούς 
περιορισμούς και δεν θα ανακαλούνται... 

Ι'Μ ΒΙΑΟΚ... 

ΤΗ ΕΥ ΝΕ1/ΕΚ ίΕΤ ΜΕ ΕΟΗΕΕΤΙΤ. 
Ι'Μ ΒίΑΟΚ ΑΙΚΙΕΗΤ.. 

ΙΊΙΝΕνΕΒ ίΕΤ ΤΗΕΜ ΕΟΗΕΕΤ ΙΤ. 

ϋ3εΙ< ϋοήηδοη (1878-1946) 


Η ΠΥΓΜΑΧΙΑ ΩΣ ΚΟΜΜΑΤΙ ΤΗΣ ΤΑΞΙΚΗΣ ΙΣΤΟΡΙΑ! 

ΤΟΝ ΑΦΡΙΚΑΝΟΝ ΕΡΓΑΤΩΝ 

ΣΤΗΝ ΛΕΥΚΗ ΑΜΕΡΙΚΗ ΣΤΙΣ ΑΡΧΕΣ ΤΟΥ 20ου ΑΙΩΝΑ 



Τ ο άθλημα της πυγμαχίας αποτελέσε μία από ης πιο ιστορι¬ 
κές και δημοφιλείς μαχητικές πολεμικές τέχνες της Αμερι¬ 
κής στις αρχές του 20ου αιώνα. Η πυγμαχία, στην σύγχρονη 
μορφή της, εμφανίζεται αρχικά στην Αγγλία το 1700 και στη 
συνέχεια μεταφέρεται στην Αμερική στα τέλη του 19ου αιώνα, 
με βασικούς πρωταγωνιστές τους μαύρους εργάτες αυτής της 
χώρας. 

Το άθλημα της πυγμαχίας ή κοινώς το άοχ δεν θεωρούνταν «ευ- 
γενής τέχνη» από τα μεσαία και υψηλά κοινωνικά στρώματα της 
αμερικάνικης κοινωνίας αλλά ένα βίαιο, βάρβαρο, κακόφημο και 
αποτροπιαστικό άθλημα που χάριζε στο πλούσιο κοινό του τη 
διασκέδαση που ζητούσε. Πλούσιοι επιφανείς άνδρες ψυχαγω¬ 
γούνταν παρακολουθώντας αυτοσχέδιους αγώνες με νεαρούς 
φτωχούς εργάτες που πάλευαν μεταξύ τους για να αποκτήσουν 
λίγα επιπλέον χρήματα. Για τους μαύρους πυγμάχους, το κορμί 
τους ήταν η μόνη τους περιουσία, γΓ αυτό το πρόσεχαν και το 
εκγύμναζαν με απόλυτη πειθαρχία. Γιατί ήταν το μοναδικό μέσο 
που θα τους εξασφάλιζε κάποια επιλέον χρήματα. Ήταν γΓ αυ¬ 
τούς η κρυφή δουλειά μετά τη δουλειά του εργοστασίου ή οποι¬ 
οσδήποτε άλλης έμμισθης χειρωνακτικής εργασίας έκαναν. 0 
μαύρος εργάτης, πυγμάχος προσέφερε την εργατική του δύναμη 
στο εργοστάσιο ή στα χωράφια και τον σωματικό του πόνο σε 
αυτοσχέδιες παλαίστρες στο δρόμο προς όφελος της αμερικά¬ 
νικης αστικής τάξης. 

Οι άντρες πυγμαχούσαν απέναντι σε ένα πλούσιο κοινό, το 
οποίο αρεσκόταν να πληρώνει για να βλέπει τον πόνο της 
πάλης, άνδρες να ματώνουν από χτυπήματα στο κεφάλι, την 
αντρική γύμνια να τσακίζεται μπροστά τους. Η έντονη σωματι- 
κότητα του αθλήματος, ο κόπος της αυστηρής εξάσκησης, οι 
οδυνηροί αγώνες γεμάτοι πόνο και αίμα δεν μπορούσαν να αφο¬ 
ρούν τους πλούσιους και επιφανείς άντρες της κοινωνίας εκεί¬ 
νης, αλλά εκείνους που δεν είχαν τίποτα να χάσουν, γιατί απλά 
δεν είχαν τίποτα ποτέ αποκτήσει, εκείνους που το έκαναν μο¬ 
νάχα για λίγα παραπάνω χρήματα στην τσέπη τους, τους πιο 
φτωχούς και υποτιμημένους. Η βαρβαρότητα στο άθλημα 
έπρεπε να υπάρχει για να υπενθυμίζει και να επικυρώνει την 
εξουσία και τα οφέλη των πλούσιων πελατών της, του ποιος 
παλεύει για να ζήσει και ποιος πληρώνει για να ψυχαγωγηθεί 
από την πάλη αυτή. 0ι αθλητές πάλευαν σκληρά, πίστευαν στις 
δυνάμεις τους, δεν θέλανε να γίνουν λευκοί και ούτε ξέχασαν 
ποτέ τις ρίζες τους. 


0ι περισσότεροι γνώρισαν το άθλημα της πυγμαχίας μέσα στη 
φυλακή, όπου μπαινόβγαιναν λόγω «παραβατικής συμπεριφο¬ 
ράς» είτε εξαιτίας της «παράβασης» των ρατσιστικών νόμων. Η 
περηφάνια και το καμάρι της νίκης απέναντι σε έναν λευκό 
αθλητή ήταν γΓ αυτούς η απάντηση ολόκληρης της μαύρης κοι¬ 
νότητας για τα δεινά που είχε περάσει και πέρναγε από τους 
λευκούς αφέντες της. Ήταν η απάντηση για τα χρόνια της σκλα¬ 
βιάς και της δουλειάς στα χωράφια βαμβακιού της Τζόρτζια και 
της Αλαμπάμα, που ήταν φυλακισμένοι αυτοί και οι πρόγονοί 
τους. Για τον ρατσισμό και τον χλευασμό που δέχονταν καθη¬ 
μερινά από τους λευκούς συμπολίτες τους. Για το κυνηγητό, 
τους βασανισμούς και τις δολοφονίες από την Κου Κλουξ Κλαν. 
Για τους νόμους που είχαν μπει σε εφαρμογή μετά την έκβαση 
του εμφυλίου πολέμου και τους ήθελαν αποκλεισμένους από 
βασικούς τομείς όπως η εκπαίδευση, η εργασία και η ψυχαγω¬ 
γία. Μέσα από το άθλημα «παίρνανε το αίμα τους πίσω», ισο¬ 
πεδώνοντας με τον τρόπο αυτό την λευκή προνομιούχα 
κοινωνία. Το ταξικό μίσος που φώλιαζε τόσα χρόνια ήρθε η 
στιγμή να γίνει αληθινή γροθιά στο στομάχι του αντιπάλου. 

0 αγώνας που έμεινε στην ιστορία για τις κοινωνικές αναταρα¬ 
χές που προκλήθηκαν μετά από τη νίκη μαύρου αθλητή ήταν 
αυτός μεταξύ Τζόνσον και Τζέφρυς στο Ρένο της Νεβάδα το 
1910. 0 αγώνας έμεινε γνωστός ως «Η Μάχη του Αιώνα» και 
διεξήχθη μπροστά σε 20.000 θεατές, ανήμερα της εθνικής επε¬ 
τείου των ΗΠΑ. Το κλίμα ήταν έντονα πολωμένο και φιλοπό¬ 
λεμο μεταξύ του κοινού που παρακολουθούσε τον αγώνα εντός 
και εκτός του γηπέδου. 0 αγώνας έληξε με τη νίκη του Τζόνσον, 
λόγω της απόσυρσης του αντιπάλου του στο 15ο γύρο. Κάτι που 
πυροδότησε αναταραχές και συγκρούσεις στους δρόμους πολ¬ 
λών μεγαλουπόλεων. Λευκοί επιτήθονταν σε μαύρους που πα¬ 
νηγύριζαν την νίκη του Τζόνσον, γεγονός που οδήγησε στον 
θάνατο δεκάδων ανθρώπων και τον τραυματισμό εκατοντάδων. 

Η ιστορία της μαύρης πυγμαχίας ήταν μια σύγκρουση μεταξύ 
των αποκλεισμένων και των ισχυρών, των αδύνατων και των 
δυνατών, των μαύρων και των λευκών, των παράνομων και των 
νόμιμων, των φτωχών και των πλούσιων, μια σύγκρουση μεταξύ 
της μαύρης εργατικής τάξης και των αφεντικών της. Η πυγμα¬ 
χία είναι κομμάτι της ιστορίας των αφρικάνων της Αμερικής και 
όσα χρόνια κι αν περάσουν, όσες γενιές, θα είναι "τέχνη" τα¬ 
ξικά προσδιορισμένη. 

ΚΥΚΛΟ* 0 


Όταν έφτασα στο χείλος αυτής της τεράστιας τρύπας, 

ένιωσα να ξετυλίγεται μπροστά μου, 
μέσα σε κλάσματα δευτερολέπτου, 
η ιστορία της ανθρωπότητας. 

Η κατασκευή των πυραμίδων... 
ο Πύργος της Βαβέλ... 
τα ορυχεία του βασιλιά Σολωμόντα. 

Ο φωτογράφος 3θί>&3ϋ±3θ ΒΆΐςεάο 
μιλάει για τα ορυχεία της 3 θγγ 3 Ρθίείάε. 
στην ταινία «ΤΙίθ 3ε.11ζ ο£ ΙζΙίθ ΕβγΙζΙί» 

«Η ΕΡΓΑΣΙΑ, Η ΕΝΕΡΓΕΙΑ, 
Η ΚΡΙΣΗ ΚΑΙ ΤΟ ΤΕΛΟΣ 
ΤΟΥ ΚΟΣΜΟΥ» 

Κυκλοφορεί από 
τις εκδόσεις Αρχείο 71. 


ϋΐιγαδβ' 



Κυκλοφόρησε το νέο 
τεύχος(#11) του περιοδι¬ 
κού που εκδίδει η αυτόνομη 
ομάδα γυναικών ΓΠίγΒδΒ. 



Κυκλοφορεί το νέο 
τεύχος(#4) του περιοδικού 
που εκδίδει η αυτόνομη 
συνέλευση ϋιΐΓβδδίο 
Κθδθ3ΓεΗ ΟοΙΙβοΐινθ. 



Αφίσα που κολλήθηκε 
στους τοίχους της πόλης 
από τους 0ΐ3δδ νν3Γ οίοςζ. 



















































